
1. UVOD
Razvoju teži svaka država, regija, županija, općina ili grad. Želja za razvojem i boljim životom potječe od svakog pojedinca, svake obitelji. Kao takva, prožeta je kroz sve sfere ljudskog djelovanja.
Planiranjem se postavlja jasna vizija i cilj koji će predstavljati smjernice u načinu djelovanja. Ukoliko se razvoj ne bi planirao, odvijao bi se stihijski i kao takav za posljedicu može imati različite negativne efekte. U razvijenim zemljama sustav planiranja postao je potpuno uobičajen. U nerazvijenim zemljama ili slabo razvijenim, izrada planova (sustav planiranja) još uvijek nije pravilo.U sustavnom pristupu planiranju razvoja nužno je poštivati piramidu strategija, odnosno planova na području RH koja se sastoji od tri razine djelovanja: državne, regionalne i lokalne razine. Država izrađuje strategiju razvoja, dokument koji daje okvire državi u kojem smjeru treba graditi svoju budućnost, koje su joj glavne grane gospodarstva, te područja od nacionalnog interesa. Sukladno tome, planiranje razvoja se spušta na niže razine: regija i jedinica lokalne samouprave.

U Hrvatskoj sustav planiranja ima slijedeće elemente: strategije RH koje donosi Vlada i Sabor Republike Hrvatske, Regionalni operativni program (ROP) kojeg donosi Županija, a koji mora biti sukladan s prije spomenutim strategijama, te Strateški plan razvoja (SPR), dokument kojeg donose općine i gradovi u RH.

1.1. Sustav planiranja razvoja
Važnost lokalnog razvoja uključuje institucionalnu sposobnost za promicanje društveno – ekonomskog razvoja. Upravljanje takvim razvojem na razini lokalne uprave u Republici Hrvatskoj od sve je veće važnosti. Vlada Republike Hrvatske obvezala se da će promicati regionalni razvoj. Temeljem potonjeg, a sukladno načelu supsidijarnosti, jedan je broj nadležnosti i administrativnih funkcija središnje države decentraliziran na županije.

Strateškim planom razvoja donosi se vizija razvoja jedinica lokalne samouprave koja odražava najbolju moguću budućnost koja se može predvidjeti, što želi postići i kako će Općina ili Grad izgledati kada postigne svoj cilj. Nakon provedbe svakog plana, on mora biti ponovno procijenjen tako da se proces može ponovno započeti. Dakle, strateško planiranje je proces koji se ponavlja periodički kako bi se strateški razvoj mogao planski i usmjereno voditi ka zacrtanim ciljevima.
Sposobnost za učinkovito i djelotvorno upravljanje razvojem na razini lokalne uprave od bitne je važnosti. Budući da je Hrvatska kao članica Europske unije (EU), do ulaska koristila predpristupne fondove, samim ulaskom RH u Europsku uniju osigurana su sredstva strukturnih i kohezijskih fondova EU-e. Ta se sredstva koriste za financijsko podupiranje projekata strateške naravi u područjima države članice radi povećanja konkurentnosti u tim područjima, te radi društveno – ekonomskog blagostanja građana. Strukturni fondovi EU daju se na regionalnoj razini. Stoga je od bitne važnosti da lokalna uprava, koja djeluje na regionalnoj razini, bude sposobna za djelotvorno i učinkovito korištenje tih sredstava.
1.2. Program Strateškog plana razvoja (SPR)

Strateški plan razvoja je iznimno značajan dokument kojeg izrađuje općina ili grad te na taj način preuzima odgovornost za ukupni razvoj JLS.
Regionalna politika ima odlučujući utjecaj na uravnotežen i održiv razvoj JLS, te na konkurentnost zemlje na europskom tržištu. Ovakva politika provodi se na razini zemalja Europske unije (EU), kako bi se smanjile socijalne i gospodarske razlike između pojedinih regija, ali i omogućila lakša implementacija u globalne procese koji se odvijaju na tržištu. Na taj način EU odobrava i potiče prijenos sredstava iz bogatijih zemalja članica u one manje razvijene zemlje/regije. Ovakav pristup omogućuje i povezivanje regija različitih država (koje imaju iste ili slične interese) te njihov zajednički nastup i razvoj na tržištu. Takvom politikom unutar Unije može se prenijeti i više od 35% proračuna EU-a. Zahvaljujući strukturnim i kohezijskim fondovima utječe se na povećanje konkurentnosti regije i pridonosi boljem standardu njenih građana. Odlučujući značaj za održivi razvoj zemlje i njenu konkurentnost na europskom tržištu sačinjava upravo regionalna politika. Na taj način izjednačava se gospodarska razvijenost pojedinih regija unutar države, te lakša implementacija u globalne procese koji se odvijaju na tržištu. U prilog tome govori i praksa Europske unije u kojoj ne samo da regije unutar država razvijaju politiku svojeg razvoja, već se često regije različitih država (koje imaju iste ili slične interese) povezuju i zajednički nastupaju i razvijaju na tržištu.

Strategija i poticanje na inicijativu dolazi od strane viših instanci. Međutim, različiti razvojni projekti planiraju se i provode na lokalnom nivou što proizlazi iz činjenice da se svi projekti međusobno razlikuju u većoj ili manjoj mjeri. Na taj način, programi kreirani na nacionalnoj razini često ne mogu polučiti priželjkivane rezultate, barem ne u onoj mjeri u kojoj je to moguće postići kada se sama lokalna zajednica aktivno uključi u razvoj područja na kojem djeluje. Svako područje, regija, grad ili općina imaju svoje specifičnosti i kao takve najbolje ih poznaju upravo lokalne vlasti. Stoga je potrebito lokalne vlasti educirati o načinu planiranja razvoja i njegovu provođenju kako bi mogli biti nosioci razvoja jedinice lokalne samouprave.

Zbog sveg navedenog, nameće se potreba i da Općina Oprtalj kao jedna od jedinica lokalne samouprave unutar Istarske županije izradi Strateški plan razvoja. Budući je Istarska županija već izradila ROP (Regionalni operativni program) i Strategiju razvoja, tim je potreba i mogućnost za izradu SPR-a još više izražena.
Strateški plan razvoja omogućit će da Općina Oprtalj odgovori na pitanja: u kojem smjeru razvoj treba ići te na koji način ostvariti isti, ali i dati realnu sliku o potrebama svih subjekata i skupina u društvu. SPR je dokument prema kojem će Općinsko vijeće moći planirati aktivnosti, najznačajnije i najučinkovitije projekte za Općinu Oprtalj. Ujedno, takav plan je i podloga za izradu proračuna i raspodjele novca unutar Općine.
Specifična namjena SPR-a je odrediti gdje Općina želi i može biti u ekonomskom, gospodarskom i kulturnom pogledu u odnosu na regiju i državu u cjelini, te odrediti optimalan put za postizanje tog cilja. Strateški plan razvoja utvrđuje strateške prioritete razvoja i pomaže usmjeriti resurse kako bi se isti što efikasnije upotrijebili. SPR može pomoći pri rješavanju problema s kojima se jedinica lokalne samouprave susreće, a koji se mogu odnositi na: zapošljavanje, prihode, privlačenje investicija, pristup kapitalu, komunalne usluge, prometnu infrastrukturu, te na sve ostale segmente koji su izravno povezani s održivim gospodarskim rastom i napretkom.

Izuzetno je bitno da se takva strategija razvoja usredotoči na one projekte i zadatke koji će imati pozitivnih učinaka na jedinice lokalne samouprave i koje je moguće ostvariti. Prema tome, Strateški plan razvoja Općine Oprtalj treba razumjeti kao strateško-plansko-programski dokument i sredstvo za učinkovitije i uspješnije upravljanje razvojem svih područja i resursa unutar Općine. 
1.3. Sadržaj Strateškog plana razvoja (SPR)
Strateški plan razvoja Općine rađen je prema metodologiji izrade županijskih razvojnih strategija. Odnosno, prema odredbama Pravilnika o obaveznom sadržaju, metodologiji izrade i načinu vrednovanja županijskih razvojnih strategija. Dokumentacija, podaci te stavovi mještana i drugih struktura sakupljeni su kroz radionice, razgovore, okrugle stolove, ankete i delfi metodu.

Izvođački tim sastavljen je od stručnjaka tvrtke nosioca posla, stručnjaka Instituta za poljoprivredu i turizam Poreča, te profesora Visoke poslovne škole za turistički manadžment iz Višnjana. Svoj doprinos pri koncipiranju strateških postavki dao je Savjet projekta u čijem sastavu su bili predstavnici Općine Oprtalj te pojedinci Izvođačkog tima.

Strateški plan razvoja koncipiran je tako da najbolje odgovori na pitanje strategije i razvoja Općine. U tom kontekstu tretirani su:

· Opći podaci s ciljem sagledavanja položaja Općine te dio demografskih podataka,
· Prirodni resursi, klima, vegetacija, zemljišna površina, vodno bogatstvo, zaštita prostora,
· Infrastruktura koja može biti kočnica razvoja, a može biti i poticaj,
· Komunalna djelatnost koja ima značajno mjesto u funkcioniranju lokalne zajednice,
· Društvene djelatnosti kao pretpostavke da bi se uopće moglo govoriti o razvoju,
· Stanje razvijenosti gospodarstva kao najznačajnijeg djela za stvaranje novostvorene vrijednosti kao podloge razvoja,
· Financiranje javnih potreba kao najčešće kočnice razvoja ovog dijela i ukupnog  razvoja.
Razvojne politike države, županije i općine odlučujuće djeluju na razvoj. Društvena kretanja  (uže i šire) te tržišni trendovi značajno određuju razvoj lokalne zajednice. Strategija razvoja, mora sublimirati sve sagledano i sva znanja s ciljem određivanja strateških ciljeva pa sve do pojedinih projekata kroz koje se realiziraju strateške postavke. Praćenje provedbe zacrtane strategije po dinamici, zaduženjima i odgovornostima, važan je dio Strateškog plana razvoja.

1.4. Financiranje razvoja

Nadležnost i odgovornost za razvoj infrastrukture na području lokalne uprave i samouprave snose gradovi i općine. Tako projekti poput lokalnih prometnica, objekata za rekreaciju, vodovodne i kanalizacijske infrastrukture i dr., njihova izgradnja i održavanje, predstavljaju izniman financijski trošak. Zbog ovakve pozicije JLS i potrebe, lokalne samouprave prisiljene su potražiti alternativne mehanizme financiranja, budući da proračunska sredstva u pravilu nisu dostatna.
Postoji mogućnost financiranja takvih projekta i putem kreditiranja lokalnih samouprava u RH. Stanjem tržišta koje je rezultat globalne recesije smanjeni su plasmani komercijalnih kredita, a kapitalno financiranje sve je manje dostupno iz državnih i međunarodnih financijskih institucija u velikim iznosima. Danas vodstvo lokalne samouprave ima mogućnosti za financiranje u obliku :
· Kredita poslovnih banaka,
· Izdavanja obveznica (moguće samo za određene jedinice lokalne samouprave koji zadovolje postavljene uvjete),
· Kredita i potpora državnih financijskih institucija (HBOR, Fond za regionalni razvoj, Fond za razvoj i zapošljavanje, Fond za zaštitu okoliša i energetsku učinkovitost, Hrvatske vode i Ministarstva Vlade RH),
· Kredita i potpora međunarodnih financijskih institucija (Svjetska banka, Europska banka za obnovu i razvoj, Europska investicijska banka, Programi financiranja EU-fondovi, Veleposlanstva stranih zemalja i strane udruge).
1.5. Implementacija aktivnosti

Kako bi se postigla adekvatna efikasnost SPR-a, potrebno je što prije započeti s njegovom provedbom, odnosno provođenjem aktivnosti koje su predložene Planom. U trenutku kada se Strateški plan razvoja izradi, treba ga usvojiti Općinsko vijeće. Njegova provedba treba započeti što je prije moguće kako ne bi došlo do „razilaženja“ Strateškog plana razvoja od trenutka kada je izrađen do trenutka kada ga se počne primjenjivati tj. implementirati u praksi.
Realizacija Programa zahtjeva strogo vezivanje planiranja projekta s godišnjim ili    višegodišnjim proračunskim planiranjem u lokalnoj zajednici.

Proračun lokalnih zajednica mora biti zasnovan na operativnom planu koji proizlazi iz Strateškog plana razvoja. Kako bi se srednjoročni operativni plan koji pokriva razdoblje od nekoliko godina proveo, aktivnosti treba podijeliti na godišnje planove aktivnosti koji sadrže projekte ili specifične korake projekta u slijedećoj godini. Proračun za slijedeću fiskalnu godinu trebao bi biti povezan s izradom godišnjih programa aktivnosti. Povezanost između Strateškog plana razvoja i proračuna ključan je preduvjet kako bi se počelo upravljati razvojem neke općine ili grada na kvalitetan način. 

2. SAŽETAK
Strategija razvoja Općine Oprtalj temeljni je planski dokument za održivi društveno-gospodarski razvoj i sadržajno je u svojim najvažnijim dijelovima u potpunosti usklađena sa Županijskom razvojnom strategijom Istarske županije. 

Iako izrada i donošenje Strategije razvoja nisu zakonom propisani kao obveze jedinica lokalne samouprave, mnoge općine i gradovi u Republici Hrvatskoj provode tu praksu i posljednjih godina su izradili i uspješno provode svoje programe/projekte ukupnog razvoja. U tom smislu i Općina je, u cilju strateškog planiranja svojeg razvoja, prepoznala važnost donošenja ovakvog dokumenta s jasno definiranom vizijom i ciljevima te njegovom provedbom. Strategija razvoja koncipirana je da najbolje odgovori na pitanje Strategije i razvoja Općine. 
U tom kontekstu tretirani su:

Opći podaci s ciljem sagledavanja položaja Općine te demografski podatci i nezaposlenost; geografski položaj Županije i Općine, razvojne značajke i resursi te stanovništvo. Nadalje, sagledava se stanovništvo s aspekta zaposlenosti i nezaposlenosti. Na samom kraju dao se kratki pregled kroz analizu glavnih snaga i slabosti te prilika i prijetnji koje se nalaze u neposrednom okruženju. 

Daljnjom razradom prethodne značajke opisale su se i analizirale kroz poglavlje „Prirodni resursi“. Naime, u poglavlju se detaljnije analiziralo prirodna svojstva krajolika koja krase i obogaćuju područje. Prvenstveno se opisao reljef i zemljište koje čini prostor Općine. Potom se opisuju klimatska obilježja karakteristična za mediteranske zemlje. Nadalje, pristupilo  se opisivanju vegetacije i poljoprivrednih površina kojima Općina obiluje. Vodno bogatstvo i zaštita prostora temelj su analize jer bez istih ne bi moglo postojati osnovnih uvjeta života u Općini. Zaštiti prostora kao važnoj karakteristici pridodao se značaj kroz analizu u ovom poglavlju. Na kraju poglavlja daje se kratki pregled analize glavnih snaga i slabosti te prilika i prijetnji koje se nalaze u neposrednom okruženju Općine.
U poglavlju infrastruktura analizirale su se prometne značajke. Ukratko se analiziralo glavne značajke cestovnog prometa, od duljina cesta do samog održavanja. Osim toga, opisao se postojeći sustav pošta i telekomunikacija i sustav opskrbe električne energije. Na kraju poglavlja slijedi analiza glavnih snaga i slabosti te prilika i prijetnji koje se nalaze u neposrednom okruženju Općine.
Komunalna djelatnost, svakako ima značajno mjesto u funkcioniranju lokalne zajednice. Glavne značajke komunalne djelatnosti su vodoopskrba, odvodnja i pročišćavanje otpadnih voda te odlaganje čvrstog otpada. U prvom podpoglavlju opisalo se postojeće stanje vodoopskrbe i potencijalni planovi širenja. Isto tako opisao se i postojeći sustav odvodnje i pročišćavanje otpadnih voda. Odlaganje čvrstog otpada rezervirano je za podpoglavlje analize zbrinjavanja postojećeg komunalnog otpada. Na kraju poglavlja daje se kratki pregled analize glavnih snaga i slabosti te prilika i prijetnja koje se nalaze u neposrednom okruženju Općine.
Društvene djelatnosti kao pretpostavke razvoja razmatrane su u slijedećem poglavlju. Stanje razvijenosti gospodarstva, kao najznačajnijeg djela za stvaranje novostvorene vrijednosti i podloge razvoja, također je dio provedene analize. Obrazovanje je ključ razvoja svake zemlje pa tako i jedinice lokalne samouprave. Na samom početku analizirao se obrazovni sustav Općine. Prikazali su se statistički podaci te su se ukratko opisale odgojno-obrazovne institucije koje djeluju na području Općine zadužene za provođenje formalnog obrazovanja. U samom poglavlju društvene djelatnosti analizirala se kulturna i prirodna baština koja ima izuzetan turistički potencijal, posebno u smislu njihove konverzijske funkcije. Zdravstvo i socijalna skrb su jedna od kategorija društvene djelatnosti koje se također, uzimaju kao važne prilikom analize socijalnih faktora unutar same Općine. Na samom kraju analizirale su se sportske udruge koje djeluju na području Općine, a od izuzetnog su značaja za povezivanje samih stanovnika. Na kraju poglavlja dao se kratki pregled analize glavnih snaga i slabosti te prilika i prijetnji koje se nalaze u neposrednom okruženju Općine.
Gospodarstvo je temelj svake lokalne samouprave jer osim što pruža zaposlenje lokalnom stanovništvu, predstavlja i značajne prihode za razvoj lokalne samouprave. U samom poglavlju analizirao se društveno-ekonomski razvoj Općine. Potom se detaljno opisala svaka gospodarska grana pojedinačno. Naime, analiziralo se trenutno stanje s industrijom i obrtništvom, poljoprivredom, turizmom i ugostiteljstvom. U ovoj Strategiji turizam se sagledava kao gospodarska djelatnost iz razloga što je skup odnosa i pojava teško sagledati kroz strateški plan razvoja. Na samom kraju poglavlja daje se kratki pregled analize glavnih snaga i slabosti te prilika i prijetnji koje se nalaze u neposrednom okruženju Općine.
U poglavlju SWOT analiza analiziralo se svaku razvojnu karakteristiku, njezine snage, slabosti, prilike ali i prijetnje. Na taj način omogućio se zorniji prikaz snaga i prilika koje Općina mora kroz svoje razvojne projekte planirati kako bi postigla optimalne uvijete za razvoj. Također, razvojni projekti moraju voditi računa da na što bolji način pridonose smanjenju slabosti iskazanih u analizama ali i smanje negativne utjecaje anticipiranih prijetnji. 

Financiranje javnih potreba, kao najčešće kočnice razvoja, ne samo ovog dijela već i ukupnog  razvoja analizirane su u slijedećem poglavlju. Proračun je osnova planiranja svih primitaka i izdataka oko koje jedinica lokalne samouprave mora voditi računa. Razvojni projekti moraju se planirati unaprijed kako bi se proračun mogao što realnije definirati. Upravo zato se u daljnjoj razradi teme opisuju mogućnosti koje se Općini pružaju za financiranje kroz EU fondove. Plan razvojnih programa koji se planira za 3 godine jedan je od važnijih dokumenata koji se moraju uzeti u analizu kako bi se Strategija razvoja uskladila s razvojnim potrebama lokalne zajednice. Najprije se opisuju programi predpristupnih fondova kako bi se budućim provodiocima razvojnih politika dao jasniji uvid u način funkcioniranja samih fondova. Potom se daje uvid u programsko razdoblje od 2014.g. – 2020.g. kojim se definiraju razvojni projekti na razini Unije, a kojima Općina mora usmjeriti svoja razmišljanja. Nakon toga se analiziraju Europski strukturni i investicijski fondovi koji financiraju svaki u svom obimu određene operativne programe i programe razvoja za isto razdoblje. Naime, istim tim programima definirani su određeni strateški ciljevi i fokus područja koji svaki pojedini fond nastoji postići. Svako fokusno područje nije podobno za financiranje razvojnih projekata same Općine. Međutim, unutar pojedinih područja postoje razvojne mogućnosti za stanovnike, gospodarstvenike i poljoprivrednike. Javno i privatno partnerstvo predstavlja budućnost svakog većeg razvojnog projekta kojim može profitirati cijela lokalna zajednica. Dakle, govorimo o projektima koji nemaju samo veliku ekonomsku korist, odnosno ekonomsku  internu stopu rentabilnosti veću od zadanih 5%, dok se zadana financijska od 4% ne premašuje.

Razvojne politike države, županije, općine i grada odlučujuće djeluju na razvoj iz razloga što iste definiraju strateške smjernice kojih se treba i želi pridržavati. Ovo poglavlje sadrži opis razvojnih strategija na višim instancama odlučivanja. Naglasak se stavlja na ekonomsko okruženje i regionalnu politiku. Hrvatski strateški dokumenti uzeti su kao temelj razrade s obzirom da isti predstavljaju osnovu svih ostalih strateških dokumenata, pri čemu se misli na regionalne i općinske dokumente. Važan dio analize čini i sam Prostorni plan Općine. Osim toga, daje se kratki osvrt na europsko okruženje i regionalnu politiku te prostorne planove i razvojne strategije Županije Istarske.

Društvena kretanja (uže i šire) te tržišni trendovi značajno određuju razvoj lokalne zajednice. U uvjetima globalne povezanosti Hrvatsko gospodarstvo je izrazito povezano s ostatkom svijeta. U takvim uvjetima navedena su predviđanja koja daju osnovu za kreiranje kvalitetne strategije.
Strategija razvoja mora sublimirati sve sagledano i sva znanja s ciljem određivanja strateških ciljeva, pa sve do pojedinih projekata kroz koje se realiziraju strateške postavke. Kod istog se sagledao ekonomski potencijal kao i kočnice razvoja Općine. Posebna pažnja pridaje se formiranju i definiranju vizije razvoja Općine kao i njenih najvažnijih ciljeva. Vizija je inspirativna izjava koja definira smjer u kojem se općina želi razvijati, čemu teži, čemu sanja. Nastoji se gledati u budućnost od 10 godina, a ista se neće mijenjati zbog promijenjenih uvjeta na tržištu, novih trendova, drugačije konkurencije, itd. Strateški ciljevi, prioriteti i mjere konačni je proizvod svega što se u dokumentu analiziralo. Dakle, smisao cijelog dokumenta sažet je upravo u ovim smjernicama. Temeljem tih smjernica određuje se konačna strategija koju bi Općina trebala slijediti ukoliko želi postići viziju razvoja koju je zacrtala. Kao posljednje ali ne i konačno, analizirao se Strateški plan razvoja. 

Predposljednje poglavlje rezervirano je za definiranje plana provedbe Strateškog plana razvoja. Nakon početnog uvoda gdje se definirao SPR, prešlo se na definiranju institucija i mehanizama provedbe. Nakon toga, detaljno se opisuje način pribavljanja financijskih sredstava za financiranje projekata. Praćenje provedbe zacrtane Strategije po dinamici, zaduženjima i odgovornosti, važan je dio realizacije. Evaluacija označava i procjenu planiranih aktivnosti pojedinaca, skupina ili institucija i njihovih rezultata. Evaluacija nije samo završna procjena nekog projekta ili programa, već je i procjena u svim fazama planiranja i socijalnih aktivnosti. Nadalje, u poglavlju se opisala i sama provedba SPR-a kao novog razvojnog dokumenta u kojem su zapisani svi koraci koje Općina treba poduzeti kako bi u konačnici ostvarila svoje strateške ciljeve. Logičkom matricom daje se zorniji prikaz strateških ciljeva, svakog pojedinog operativnog cilja koji se treba postići unutar strateškog cilja. Potom je potrebno definirati očekivane rezultate te aktivnosti kojima se planiraju postići  zadani rezultati. Potrebno je i za svaku stavku definirati indikatore koji se mogu objektivno potvrditi. Svaka logička matrica ima izvore verifikacije pomoću kojih se provjeravaju indikatori uspješnosti. Kako bi se ti indikatori, a u konačnici aktivnosti, rezultati i ciljevi mogli mjeriti, potrebni je sagledati sve rizike i pretpostavke.

Financijski okvir provedbe predstavlja jednu zaokruženu cjelinu kojom se u detalje definiraju osnovne stavke za pojedine strateške ciljeve. Temeljem logičke matrice kojom se definiraju aktivnosti za svaki pojedini strateški cilj, prikazale su se konkretne stavke za svako pojedino ulaganje koje u konačnici doprinosi ukupnom razvoju Općine. 

3. OPĆI PODACI
Istarska županija obuhvaća veći dio Istre - najvećeg jadranskog poluotoka. Najzapadnija točka Republike Hrvatske je u Istarskoj županiji (Bašanija, rt Lako) na 45° sjeverne zemljopisne širine. Smještena je u sjeveroistočnom dijelu Jadranskog mora. Istra je s tri strane okružena morem, a sjevernu granicu prema kopnu čini linija između Miljskog zaljeva (Muggia) u neposrednoj blizini Trsta te Prelučkog zaljeva u neposrednoj blizini Rijeke. Ovako povoljnim zemljopisnim položajem, gotovo u srcu Europe, na pola puta između ekvatora i sjevernog pola, Istra je oduvijek predstavljala most koji je povezivao srednjoeuropski kontinentalni prostor s mediteranskim. 
Slika 1 položaj Istarske županije u Europi

3.1. Geografski položaj Istarske županije
Površina - Istarski poluotok obuhvaća površinu od 3.476 četvornih kilometara. To područje dijele tri države: Hrvatska, Slovenija i Italija. Vrlo malen dio Istre, tek sjeverna strana Miljskoga poluotoka, pripada Republici Italiji. Slovensko primorje s Koparskim zaljevom i dijelom Piranskoga zaljeva do ušća rijeke Dragonje dio je Republike Slovenije. Najveći dio, ili 3.130 četvornih kilometara (90% površine), pripada Republici Hrvatskoj. Većina hrvatskog dijela poluotoka nalazi se u Istarskoj županiji  2.820 četvornih kilometara, što je 4,98 posto od ukupne površine Republike Hrvatske. Ostali dio administrativno-teritorijalno pripada Primorsko-goranskog županiji
. Administrativno je Istarska županija podijeljena na 41 teritorijalnu jedinicu lokalne samouprave - na 10 gradova i 31 općine.

· Gradovi: Buje, Buzet, Labin, Novigrad, Pazin, Poreč, Pula, Rovinj, Umag i Vodnjan.
· Općine: Bale, Barban, Brtonigla, Cerovlje, Fažana, Funtana, Gračišće, Grožnjan-Grisignana, Kanfanar, Karojba, Kaštelir - Labinci, Kršan, Lanišće, Ližnjan, Lupoglav, Marčana, Medulin, Motovun, Oprtalj, Pićan, Raša, Sveti Lovreč, Sveta Nedelja, Sveti Petar u Šumi, Svetvinčenat, Tar-Vabriga, Tinjan, Višnjan, Vižinada, Vrsar i Žminj.
Opći podaci o Istarskoj županiji:

· Površina Istre - 2.820 km²
· Broj stanovnika – 208 440 (Popis 2011.)
· Dužina obale - 445,1 km (razvedena obala dvostruko je duža od cestovne)
· Zapadna obala Istre duga je 242,5 km, s otocima 327,5 km

· Istočna obala Istre duga je 202,6 km, s pripadajućim otočićima 212,4 km

· Administrativni centar - Pazin (9.227 stanovnika)
· Ekonomski centar - Pula (58.594 stanovnika).
3.2. Opći podaci i položaj Općine Oprtalj
Općina Oprtalj nalazi se na krajnjem sjevernom dijelu Istarske županije, između Buja na zapadu i Buzeta na istoku. Ranije je današnja Općina Oprtalj pripadala bivšoj Općini (njen sjeverni dio) i bivšoj Općini Buzet (njen jugozapadni dio). Općina Oprtalj graniči sa sljedećim općinama/gradovima: Općinom Grožnjan (na zapadu), Općinom Motovun (na jugu), Gradom Buzetom (na istoku) i Republikom Slovenijom (na sjeveru). Površina Općine je nepravilnog poligonalnog oblika. Južna i dijelom istočna granica Općine vodi starim tokom rijeke Mirne, koja razdvaja područje Općine Oprtalj od Općine Motovun. Općina Oprtalj prometno je dobro povezana s Motovunom i primorskom (zapadnom) obalom Istre. Područjem Općine prolazi županijska cesta (Ž5007) koja povezuje Buje i Pazin (veza za “Istarski ipsilon”) te cesta (Ž5010) koja se veže na D44 (Ponte Portone – Buzet – Lupoglav (D3) – veza za "Istarski ipsilon" i Rijeku). Općina ne dopire do mora. Općinsko središte udaljeno je od mora 21,5 km. Istarsku županiju skoro u cijelosti čini prostor istarskog poluotoka. Istra je po površini najveći jadranski poluotok. Svojim trapezoidnim oblikom urezala se duboko u more (na vektoru Rijeka-Pula / rt Kamenjak čak 72 km) smjestivši se, između dva velika zaljeva (Tršćanskog i Riječkog) koji su na sjevernoj međi poluotoka udaljeni samo 48 km. Na razmjerno malenom prostoru Istre krajolik se mijenja do gotovo nespojivih pojavnih fenomena-od mediteranskoga blagog klimatskog ugođaja Brijuna i pulske okolice s čempresima, pinijama, borovima i maslinama, do oštrog i vegetacijski škrtog planinskog kontinentalnog bioklimata Učke i Ćićarije, s koje se vizure otvaraju prema Alpama i Dolomitima. Geomorfološke formacije Istre s različitim pedološkim sastavom odredile su tri tradicijske cjeline: BIJELU ISTRU - vapnenačku Istru ćićarijskog krasa (predio bukve i pitomoga kestena); SIVU ISTRU - predio fliša u središnjim dijelovima poluotoka (prevladavaju listopadne šumske zajednice) i CRVENU ISTRU - predio crljenice (terra rossa) pretežito na niskim terasama uz zapadnu obalu (zimzelene šumske zajednice i hrast medunac). Veći dio Općine Oprtalj nalazi se u Crvenoj Istri (sjeverni i južni dio), a manji (središnji) dio je u Sivoj Istri. Neki elementi zemljopisnoga i povijesnoga zoniranja Istre određeni su i dubokim hidrološkim depresijama rijeka Mirne i Dragonje, odnosno Limskom, Raškom i Plominskom dragom. Općina Oprtalj samo uskim južnim rubom pripada dolini Mirne. Smještena na mjestu gdje se mediteranski morski bazen najdublje urezao u europsko kopno, Istra je ujedno krajnji južni izdanak srednjoeuropskoga zemljopisnog i kulturnog kruga. Stoljetna povijesna podvojenost između venecijanskoga obalnog dijela Istre i austrijskoga središnjega dijela odredila je etničke posebnosti ovdašnje populacije: romaniziranu, moru okrenutu urbanu populaciju obalnih gradova, nasuprot težačkom uglavnom ruralnom stanovništvu slavenskoga unutarnjeg dijela poluotoka. Današnji neseobinski ustroj Općine rezultat je spomenutih slojevitih povijesnih zbivanja.
Oprtalj je smješten na 378 m nadmorske visine. Oprtalj se spominje još od 1102. godine kao urbano boravište feudalnih gospodara i zanatlija. Već u prethistoriji bio je nastanjen i na njemu se razvio prethistorijski kasteljer – gradina. U rimsko doba na tom mjestu nalazila se Vojna stanica što dokazuju razni natpisi i fragmenti nađeni na tom području. U srednjem vijeku Oprtalj je bio posjed njemačkih feudalaca a od 1209. godine pripada akvilejskom patrijarhu koji preko svojih gastalda upravlja Oprtljem do propasti njegove svjetovne moći 1420. godine. Iza toga perioda potpada pod venecijsku upravu pod čijom vlašću ostaje do propasti Venecije 1789. Godine, a ona je ostavila najveći trag u njegovoj arhitekturi. Iza kratke vladavine Francuza prelazi pod vlast Austrije, pa Italije, a od oslobođenja 1945. godine pripojena je s ostalom Istrom Jugoslaviji. Samo sjedište Općine (Oprtalj) broji oko stotinu žitelja.

3.3. Razvojne značajke i resursi
Potencijal skoro svakog prostora, te tako i prostora na kojemu se prostire Općina Oprtalj, za ukupni gospodarski, društveni i kulturni razvoj ogleda se kroz nekoliko povoljnih, odnosno nepovoljnih čimbenika:
· PROSTOR I OKOLIŠ sa svojim resursima i elementima koji se u njemu pojavljuju i koji predstavljaju prirodni temelj svakoga života i razvitka. Prostor i okoliš su ograničeni i neponovljivi;

· STANOVNIŠTVO - broj, struktura, teritorijalna raspodjela, osobine, način života i njegove potrebe;

· SUSTAV ZAJEDNIČKOGA ŽIVOTA stanovništva, mreža naselja i manjih središta u mreži seoskih naselja;

· POVEZANOST pojedinih područja Općine međusobno i sa širim državnim prostorom - cestovnim, vodenim i zračnim prometom te drugim infrastrukturnim sustavima;

· POSTOJEĆE GOSPODARSKE JEDINICE razmještene u prostoru, njihova proizvodna i uslužna funkcija;

· SUSTAV DRUŠTVENIH SLUŽBI i njihove građevine - obrazovanje, kultura, zdravstvo, socijalna skrb i dr.;

· ORGANIZACIJA od države do općine u svim njenim oblicima, do sustava lokalne uprave i samouprave, koja funkcionalno i hijerarhijski sudjeluje u procesu donošenja odluka važnih za tijek zajedničkoga života i razvitka;

· GEOPOLITIČKI POLOŽAJ, gospodarsko i strateško okruženje.

Posebno vrijednim resursima smatraju se:

· ZAŠTIĆENA PODRUČJA PRIRODE;

· SPOMENICI GRADITELJSKE BAŠTINE;

· Prirodne ŠUME, nezagađena TLA, rezerve PITKE VODE, očuvani KULTIVIRANI KRAJOLIK.
U Općini Oprtalj navedene prostorne vrijednosti zastupljene su u znatnoj mjeri.

3.4. Stanovništvo
Demografska povijest Istre pokazuje velike oscilacije u broju stanovništva, što je ponajprije uvjetovano zemljopisnim položajem, miješanim sastavom stanovništva, ratovima i s time povezanim političkim okolnostima u povijesti, a u sadašnje vrijeme najviše gospodarskim razlozima i migracijama. Nakon Drugog svjetskog rata broj stanovnika Istre smanjio se za 40.609. Od 1971. godine broj stanovnika počinje rasti. Tome su ponajprije uzrok poslijeratne migracije stanovništva zbog gospodarskog razvoja, prije svega. Stanovništvo Istarske županije povećalo se u razdoblju 1948-2001. za samo 11,3%, u usporedbi s Hrvatskom gdje je u istom razdoblju zabilježen porast od 26,6%. 

Uzorak naseljenosti IŽ govori o koncentraciji stanovništva u manjem broju općinskih naselja. U deset gradova živi 144.459  stanovnika što je čak 69,3% stanovništva, a u 31 općini živi 63.981 stanovnika što čini 30,7% stanovništva. Ruralni prostor obilježava izrazito niska gustoća naseljenosti – samo 33 stanovnika/km², dok prosječna gustoća naseljenosti urbanog prostora iznosi 254 stanovnika/km². U ukupnom stanovništvu IŽ danas, poljoprivredno stanovništvo sudjeluje sa svega 2,60% što je znatno niže nego li u RH ( 5,5%). Na području IŽ manje od 25% OPG-a (oko 4.600) je registrirano u upisniku poljoprivrednih proizvođača MPS za tržišnu proizvodnju, dok se ostali bave poljoprivredom samo za „vlastitu potrošnju“, ili su u potpunosti napustili poljoprivrednu proizvodnju, što implicira zapuštenost zemljišta. Isključivo od poljoprivrede živi tek oko 1.000 OPG-a. Općina Oprtalj prostire se na na 60,95 km², a prema popisu stanovništva 2011. godine imala je 850 stanovnika, koji su živjeli statistički promatrano u 16 naselja, ili 16,3 stanovnik po km².  U sastavu Općine je 16 naselja (stanje 2006): Bencani (Benzani), Čepić (Ceppich), Golubići (Golobici), Gradinje (Gradigne), Ipši (Ipsi), Krajići (Craici), Livade (Levade), Oprtalj (Portole), Pirelići (Perelici), Sveta Lucija (S. Lucia), Sveti Ivan (S. Giovanni), Šorgi (Sorghi), Vižintini (Visintini), Vižintini Vrhi (Monti di Visintini), Zrenj (Stridone, Sdregna), Žnjidarići (Znidarici).
Tablica 1. Istarska županija - broj stanovnika po gradovima/općinama
	MJESTO
	1981.
	1991.
	2001.
	2011.
	indeks 2011/1981

	BUJE
	4.957
	5.421
	5.340
	5.127
	1,03

	BUZET
	6.168
	6.295
	6.059
	6.105
	0,99

	LABIN
	12.014
	13.144
	12.246
	11.703
	0,97

	NOVI OPĆINA
	2.619
	3.270
	4.002
	4.328
	1,65

	PAZIN
	8.889
	9.369
	9.227
	8.630
	0,97

	POREČ
	11.739
	14.633
	17.460
	16.696
	1,42

	PULA
	56.153
	62.378
	58.594
	57.765
	1,03

	ROVINJ
	11.861
	13.559
	14.234
	14.367
	1,21

	UMAG
	9.936
	12.348
	12.901
	13.594
	1,37

	BALE
	1.014
	1.064
	1.047
	1.129
	1,11

	BARBAN
	3.014
	2.983
	2.802
	2.715
	0,9

	BRTONIGLA
	1.446
	1.398
	1.579
	1.607
	1,11

	CEROVLJE
	2.024
	1.815
	1.745
	1.671
	0,83

	FAŽANA
	1.879
	2.716
	3.050
	3.569
	1,9

	FUNTANA
	 
	 
	 
	924
	0

	GRAČIŠĆE
	1.571
	1.456
	1.433
	1.408
	0,9

	GROŽNJAN
	914
	854
	785
	733
	0,8

	KANFANAR
	1.713
	1.574
	1.457
	1.538
	0,9

	KAROJBA
	1.558
	1.470
	1.489
	1.442
	0,93

	KAŠTELIR - LABINCI
	1.168
	1.296
	1.334
	1.459
	1,25

	KRŠAN
	3.372
	3.495
	3.264
	2.958
	0,88

	LANIŠĆE
	624
	621
	398
	327
	0,52

	LIŽNJAN
	2.221
	2.371
	2.945
	3.916
	1,76

	LUPOGLAV
	1.111
	979
	929
	935
	0,84

	MARČANA
	3.962
	3.729
	3.903
	4.260
	1,08

	MEDULIN
	2.443
	3.407
	6.004
	6.552
	2,68

	MOTOVUN
	1.261
	1.089
	983
	1.001
	0,79

	OPRTALJ
	1.255
	1.109
	981
	862
	0,69

	PIĆAN
	 
	 
	 
	1.820
	0

	RAŠA
	 
	 
	 
	3.197
	0

	SVETA NEDELJA
	3.308
	3.087
	2.909
	2.980
	0,9

	SVETI LOVREČ
	1.400
	1.362
	1.408
	1.017
	0,73

	SVETI PETAR U ŠUMI
	999
	999
	1.011
	1.067
	1,07

	SVETVINČENAT
	2.345
	2.204
	2.218
	2.183
	0,93

	TINJAN
	1.999
	1.820
	1.770
	1.672
	0,84

	TAR -VABRIGA
	 
	 
	1.506
	1.996
	0

	VIŠNJAN
	2.416
	2.252
	2.187
	2.266
	0,94

	VIŽINADA
	1.268
	1.150
	1.137
	1.155
	0,91

	VODNJAN
	5.261
	5.538
	5.651
	6.144
	1,17

	VRSAR
	1.955
	2.295
	2.703
	2.152
	1,1

	ŽMINJ
	3.689
	3.530
	3.447
	3.470
	0,94


               Izvor: DZS, 2011. 

Tablica 2. Istarska županija - broj stanovnika po naseljima Općine Oprtalj
	
	Popisane osobe,ukupno
	Br. stanovnika ukupno
	Kućanstva ukupno
	Privatna kućanstva
	Stambene jedinice - ukupno
	St. jed. - stanovi za stalno stanovanje

	Bencani - Benzani 
	7
	7
	4
	4
	16
	16

	Čepić - Ceppich
	59
	59
	22
	22
	45
	45

	Golubići - Golobici
	31
	31
	15
	15
	46
	46

	Gradinje - Gradigne
	118
	116
	43
	43
	58
	58

	Ipši - Ipsi
	17
	17
	7
	7
	21
	21

	Krajići - Craici
	12
	12
	3
	3
	14
	14

	Livade - Levade
	190
	189
	63
	63
	87
	87

	Oprtalj - Portole
	85
	82
	29
	29
	85
	85

	Pirelići - Perelici
	49
	49
	18
	18
	32
	32

	Sveta Lucija - S. Lucia
	45
	44
	19
	19
	63
	63

	Sveti Ivan - S. Giovanni
	41
	41
	14
	14
	35
	35

	Šorgi - Sorghi
	48
	48
	21
	21
	55
	55

	Vižintini - Visintini
	22
	22
	6
	6
	26
	26

	Vižintini Vrhi-Monti di Visintini
	23
	23
	10
	10
	31
	31

	Zrenj - Stridone (Sdregna)
	76
	76
	29
	29
	72
	72

	Žnjidarići - Znidarici
	46
	46
	15
	15
	46
	46

	UKUPNO
	869
	862
	318
	318
	742
	742


Izvor: DZS 2011.g.

Iz tabele br. 3 u prilogu vidljivo je da je Istarska županija prema popisu stanovnika iz 2001. godine imala 648 naselja, 30 Općina i 9 Gradova. U međuvremenu su se formirale dvije nove Općine na Poreštini, Općina Funtana i Općina Tar – Vabriga, tako da Istarska županija u 2011.g. ima 41 jedinicu lokalne samouprave: 10 Gradova i 31 Općinu.     
Tablica 3 Površina, gradovi, općine, naselja i bivša naselja po županijama
	
	Površina/km
	Br.općina
	Br.općina
	Br. naselja
	Br.bivših naselja

	Republika Hrvatska
	56 594
	123
	423
	6 759
	1 132

	Zagrebačka
	3 060
	8
	26
	697
	66

	Krapinsko-zagorska
	1 229
	7
	25
	423
	35

	Sisačko-moslavačka
	4 468
	6
	13
	456
	82

	Karlovačka
	3 626
	5
	16
	649
	119

	Varaždinska
	1 262
	6
	22
	301
	25

	Koprivničko-križevačka
	1 748
	3
	22
	264
	16

	Bjelovarsko-bilogorska
	2 640
	5
	18
	323
	35

	Primorsko-goranska
	3 588
	14
	21
	536
	220

	Ličko-senjska
	5 353
	4
	8
	252
	77

	Virovitičko-podravska
	2 024
	3
	13
	190
	35

	Požeško-slavonska
	1 823
	4
	6
	277
	14

	Brodsko-posavska
	2 030
	2
	26
	185
	8

	Zadarska
	3 646
	6
	26
	221
	28

	Osječko-baranjska
	4 155
	7
	35
	264
	18

	Šibensko-kninska
	2 984
	5
	13
	196
	17

	Vukovarsko-srijemska
	2 454
	4
	26
	85
	8

	Splitsko-dalmatinska
	4 540
	16
	39
	367
	42

	Istarska
	2 813
	9
	30
	648
	106

	Dubrovačko-neretvanska
	1 781
	5
	17
	227
	47

	Međimurska
	729
	3
	21
	128
	27

	Općina Zagreb
	641
	1
	0
	70
	107


Prema popisu stanovništva iz 2011. godine, Općina Oprtalj broji ukupno 818 hrvatskih državljana, 32 stranih, 77 hrvatsko i drugo (tabela br.4 – Stanovništvo prema državljanstvu).
Tablica 4. Stanovništvo prema državljanstvu 
	 
	 
	 
	 
	 
	Hrvatsko
	 
	 
	 
	 
	 
	 

	   Ime županije
	Općina ili Grad
	     Ime Općine/Grada
	Ukupno
	Ukupno     %
	svega
	svega %
	od toga hrvatsko i drugo
	od toga hrvatsko i drugo %
	Strano
	Strano %
	Bez državljans tva
	Bez državljans tva %
	Nepoznato
	Nepoznato %

	Istarska
	Općina
	Oprtalj
	850
	100.00
	818
	96,24
	77
	9,06
	32
	3,76
	-
	-
	-
	0,04


 Izvor: DZS, 2011.
Što se zaposlenosti tiče, na području Općine Oprtalj zaposleno je ukupno 306 stanovnika, od čega 187 muškaraca i 119 žena. Ukupno samozaposlenih koji ne zapošljavaju druge radnike ima 28, te 18 osoba koje zapošljavaju druge radnike. Individualnih poljoprivrednika ima ukupno 24. 

Prema popisu iz 2011.g. Općina Oprtalj imala je 318 privatnih kućanstava i 742 stanova što pokazuje da je veliki broj stanova u vlasništvu osoba koje ne žive na području Općine Oprtalj (vikendaši) te da jedan broj stanovnika Općine ima više stanova, a da se isti djelom koriste u turističke svrhe.
Tablica 5. Popisane osobe, kućanstva i stambene jedinice, prvi rezultati
	Istra
	Ukupno popisane osobe
	Ukupan broj stanovnika
	Kućanstva
	Stambene jedinice   

	
	
	
	ukupno  
	Privatna kućanstva 
	ukupno 
	Stanovi za stalno stanovanje

	Gradovi i Općine
	213.891
	208.440
	79.377
	79.309
	134.251
	103.695

	Buje - Buie
	5.315
	5.127
	2.022
	2.018
	2.807
	2.417

	Buzet
	6.212
	6.105
	2.158
	2.156
	3.147
	2.811

	Labin
	12.188
	11.703
	4.813
	4.812
	7.009
	6.705

	Novi Općina - Cittanova
	4.462
	4.328
	1.654
	1.653
	5.389
	2.358

	Pazin
	8.868
	8.630
	2.973
	2.972
	3.717
	3.583

	Poreč - Parenzo
	17.210
	16.696
	6.276
	6.270
	13.119
	7.976

	Pula - Pola
	59.286
	57.765
	22.933
	22.908
	28.928
	27.998

	Rovinj - Rovigno
	14.688
	14.367
	5.617
	5.611
	9.037
	6.161

	Umag - Umago
	13.926
	13.594
	5.415
	5.414
	10.342
	7.430

	Vodnjan - Dignano
	6.324
	6.144
	2.256
	2.254
	5.807
	3.297

	Bale - Valle
	1.146
	1.129
	415
	415
	684
	493

	Barban
	2.728
	2.715
	961
	961
	1.353
	1.257

	Brtonigla - Verteneglio
	1.684
	1.607
	636
	635
	1.038
	977

	Cerovlje
	1.695
	1.671
	514
	512
	814
	758

	Fažana - Fasana
	3.710
	3.569
	1.459
	1.459
	2.870
	1.537

	Funtana - Fontane
	953
	924
	347
	346
	868
	364

	Gračišće
	1.423
	1.408
	415
	415
	596
	541

	Grožnjan - Grisignano
	745
	733
	283
	283
	555
	555

	Kanfanar
	1.549
	1.538
	562
	562
	915
	789

	Karojba
	1.446
	1.442
	421
	421
	617
	560

	Kaštelir - Labinci - Castelliere-S. Domenica
	1.496
	1.459
	547
	547
	1.043
	758

	Kršan
	3.009
	2.958
	1.050
	1.049
	1.713
	1.376

	Lanišće
	347
	327
	130
	130
	544
	412

	Ližnjan - Lisignano
	3.993
	3.916
	1.429
	1.426
	2.737
	2.339

	Lupoglav
	940
	935
	340
	340
	536
	338

	Marčana
	4.308
	4.260
	1.702
	1.701
	3.757
	2.433

	Medulin
	6.892
	6.552
	2.695
	2.695
	7.905
	4.287

	Motovun - Montana
	1.023
	1.001
	317
	316
	546
	434

	Oprtalj - Portole
	869
	862
	318
	318
	742
	742

	Pićan
	1.839
	1.820
	596
	596
	848
	818

	 Raša                                       
	3.311
	3.197
	1.257
	1.254
	2.477
	1.705

	Sveta Nedelja
	3.037
	2.980
	1.055
	1.053
	1.649
	1.537

	Sveti Lovreč
	1.024
	1.017
	341
	341
	533
	341

	Sveti Petar u Šumi
	1.078
	1.067
	330
	330
	411
	377

	Svetvinčenat
	2.234
	2.183
	784
	784
	1.311
	1.133

	Tar-Vabriga - Torre-Abrega
	2.042
	1.996
	724
	724
	1.773
	1.163

	Tinjan
	1.710
	1.672
	511
	508
	818
	716

	Višnjan - Visignano                        
	2.302
	2.266
	787
	787
	1.211
	1.009

	Vižinada - Visinada
	1.174
	1.155
	413
	413
	653
	558

	Vrsar - Orsera
	2.210
	2.152
	794
	793
	1.909
	1.203

	Žminj
	3.495
	3.470
	1.127
	1.127
	1.523
	1.449


Izvor: DSZ, 2011.g.

Tablica 6. Stanovništvo prema glavnim izvorima sredstava za život i spolu
	Ime županije
	Spol
	Ukupno1
	Prihodi od stalnog rada
	Prihodi od povremenog rada
	Prihodi od poljoprivrede
	Starosna mirovina
	Ostale mirovine
	Prihodi od imovine
	Socijalne naknade
	Ostali prihodi
	Povremena potpora drugih
	Bez prihoda
	Nepoznato

	Istarska županija
	sv.
	208.055
	78.035
	8.096
	1.535
	38.550
	14.921
	1.774
	4.946
	5.141
	4.553
	56.469
	377

	Oprtalj
	sv.
	850
	297
	7
	47
	120
	97
	3
	21
	36
	10
	239
	-

	Oprtalj
	m
	420
	181
	4
	31
	60
	46
	2
	6
	20
	6
	83
	-

	Oprtalj
	ž
	430
	116
	3
	16
	60
	51
	1
	15
	16
	4
	156
	-


Izvor: DZS, 2011.
Od ukupno 850 stanovnika, 297 stanovnika ima prihode od stalnoga rada, što je 34,94% u odnosu na cjelokupni broj stanovnika, sa time  da 156 stanovika ne prima nikakve prihode ili 18,35%, a od mirovina živi 111 stanovnika ili 13,05 %.
Tablica 7. Kretanje broja stanovnika Općine Oprtalj 1948.-2011. po naseljima

[image: image3.png]Naselje 1948, 1953, 1961, 1971. 1981, 1991, 2001.

Bencani 110] 84 33| 24 18] 9| 8| ’
Cepi¢ 241 217] 172 117] 98 ” 60 57|
Golubici 250] 215] 143 93] 53 37 33 29|
Gradinje 287 286 230 175) 174 165 142 116
Ipsi 126 113 68 41 20] 20 20| 17
Krajiéi 148 114 45) 22] 19) 17| 15| 12
Livade 391 366 283 192] 199 208] 225 190]
Oprtalj 293 223 169 104] 87 104 118 79
Pirelici 229 202] 140 91 67 67 50 48]
Sveta Lucija 288 267 172 94 77 50 41 44
Sveti lvan 204] 176 110 89 57 52 39 41
Sorgi 324] 237] 167 104] 88 73 56 46|
ViZintini 120 109 75) 50| 48] 40] 33 22]
ViZintini Vrhi 202 169 116 79 67 49| 34 23]
Zrenj 394] 236 170 141 108 89 66 74
| Znjidarici 196 172 127 104] 78] 52 41 45|
Opcina Oprtalj 3.803 3.186) 2.220 1.500 1.255) 1.109] 981 850





Izvor:DZS, 2011.g.
U razdoblju od popisa 2001.g. došlo je do nekih bitnih promjena u demografskoj slici područja.

Općina Oprtalj obuhvaća sljedeća naselja: Bencani, Čepić, Golubići, Gradinje, Ipši, Krajići, Livade, Oprtalj, Pirelići, Sv. Ivan, Sv. Lucija, Šorgi, Vižintini, Vižintini Vrhi, Zrenj, Žnjidarići. Najveća su naselja: Livade, Oprtalj i Gradinje, no broj stanovnika raste jedino u Oprtlju i Livadama, dok je za većinu ostalih naselja karakteristično smanjenje broja stanovnika. Centralno naselje Oprtalj koje je od 1991. g. bilježilo porast broja stanovnika, u 2011.g., izgubilo je 39 stanovnika, čime je ušlo u kategoriju naselja s manje od 100 stanovnika. Po padu broja stanovnika slijede naselja Livade (- 35) i Gradinje (- 26). I u većini ostalih naselja zadržao se trend pada broja stanovnika koji je prisutan i u prethodnom međupopisnom razdoblju. Izuzetak čine četiri naselja u kojima se bilježi blagi porast broja stanovnika. To su naselja Sveta Lucija (+3), Sveti Ivan (+3), Zrenj (+8) i Žnjidarići (+4). Ovakvo kretanje broja stanovnika odrazilo se i na projekciju broja stanovnika za 2020. g. Tako se za Oprtalj predviđa daljnji pad od 26 stanovnika, a za Livade 30 stanovnika. Za naselja Sveta Lucija, Sveti Ivan, Zrenj i Žnjidarići predviđa se nastavak polaganog porasta, dok se u svim ostalim naseljima očekuje nastavak pada broja stanovnika.

U Općini Oprtalj stanje na području demografije vrlo je zabrinjujuće. Općina Oprtalj usprkos  trendovima ima dobre mogućnosti razvoja i privlačenja novih stanovnika. Pravilan razvoj bi trebalo usmjeriti na:

• Osiguranje fizičke i socijalne infrastrukture za kvalitetu života – nove stanovnike privući će jedino omogućavanje prometne povezanosti, socijalnih usluga i ostalih elemenata koji utječu na kvalitetu života.

• Usmjeravanje na imućnije skupine stanovništva – mladi će odlaziti u veće gradove na školovanje. Promocijom Oprtlja kao područja na kojem je kvaliteta života jako visoka privući će se imućnije skupine stanovništva i mlade obitelji. 

• Osiguranje kvalitetnih radnih mjesta – kako bi mladi ostali na području Općine ili se vratili nakon školovanja. Treba osigurati kvalitetna radna mjesta koja će omogućiti dobar život. 

Kako bi Općina Oprtalj unaprijedila svoj razvoj, mora se aktivnije uključiti u rad Istarske županije i povezati se s ostalim općinama te Istarskom razvojnom agencijom. Tako će Općina postići bolju promociju svoga područja, a i lakše zastupati svoje interese na županijskoj razini.

U narednom poglavlju prikazana je tablica koja prikazuje stanovništvo staro 15 i više godina prema najvišoj završenoj školi, obrazovnim područjima i spolu. Ova tablica sačinjena je prilikom zadnjeg popisa stanovništva iz 2011.g. Iz tablice je vidljivo kako je najviše stanovnika prema obrazovan u području slijedilo opći program, dok je drugi najveći postotak stanovništva obrazovnom području inženjerstva, prerađivačke industrije i građevinarstva. Najveći dio stanovništva ima srednju stručnu spremu, dok je postotak visokoobrazovanih u odnosu na ukupan broj stanovnika iznad 15 godina 14%. S obzirom da je poljoprivreda jedna od razvijenih grana djelatnosti, relativno je malen postotak (1,32%) onih koji su završili jedan od obrazovnih stupnja iz područja poljoprivrede. Bez škole je izuzetno malen broj ljudi odnosno 24 stanovnika od ukupnih 4.541. Na području Općine Oprtalj živi 7 doktora znanosti iz podrurčja humanističkih, društvenih i obrazovnih znanosti. 
Tablica 8. Stanovništvo staro 15 i više godina prema najvišoj završenoj školi, obrazovnim područjima i spolu

Izvor: DZS, 2011.

3.5. Zaposlenost 
U ovom poglavlju analizira se zaposlenost unutar područja Općine Oprtalj. Kao mjerodavni indikatori koristili su se podaci Državnog zavoda za statistiku iz 2013.g. 

U tablici br. 9. prikazan je broj zaposlenih u pravnim osobama 2013.g. podijeljenih po djelatnostima NKD iz 2007.g. 

Najviše zaposlenih je u sektoru poljoprivrede, šumarstva i ribarstva dok je najmanji broj zaposlenih u sektoru prijevoza i skladištenja. U sektoru rudarstva i vađenja nema niti jednog zaposlenog iz razloga što se ovakav tip industrije ne provodi na području Općine. Osim toga, nema niti jednog zaposlenog u slijedećim područjima: opskrba električnom energijom, plinom, parom i klimatizacija te opskrba vodom; uklanjanje otpadnih voda, gospodarenje otpadom te djelatnosti sanacije okoliša.

Tablica 9. Zaposleni u pravnim osobama po županijama i gradovima/općinama, prema nkd-u 2007., stanje 31. ožujka 2013.
	općina
	ukupno
	poljoprivreda, šumarstvo i ribarstvo
	rudarstvo i vađenje
	prerađivačka industrija
	 opskrba električnom energijom, plinom,parom i klimatizacija
	opskrba vodom; uklanjanje otpadnih voda, gospodarenje otpadom, djelatnosti sanacije okoliša
	građevinarstvo
	trgovina na veliko i na malo; popravak motornih vozila i motocikla wholesale
	prijevoz i skladištenje

	Oprtalj
	146
	20
	-
	4
	-
	-
	4
	7
	2


Izvor: DZS, 2011.
4. PRIRODNI RESURSI
U ovom poglavlju opisati će se prirodna svojstva krajolika kao temelj razvoja civilizacije na svakom pojedinom području. Kako bi se pobliže analizirala prirodna svojstva krajolika ukratko će se opisati reljef i zemljište koje je karakteristično za općinu Oprtalj. Osim toga u sklopu opisa prirodnih svojstva krajolika opisuje se vegetacija, poljoprivredne površine te vodno bogatstvo same Županije ali i Općine. Poseban naglasak daje se na zaštiti prostora, kao jednoj od temeljnih odrednica za daljnji razvoj Jedinice Lokalne Samouprave. Na samom kraju definirana je SWOT analiza ali isto tako izdefinirane su razvojne potrebe i potencijali.
4.1. Reljef i zemljište
Zbog osebujnosti izgleda i vegetacijskog pokrova od posebnog je značenja reljef.  Glede izgleda reljefa razlikuju se dva dijela: 1) disecirani brjegovi i brežuljci na flišnoj podlozi (sjeverni i središnji dio Općine) i 2) dolina rijeke Mirne, koja u dijelu središnjega toka poprima obilježje sutjeske (manji  južni dio Općine). Visinske razlike na području Općine Oprtalj kreću se od 10m/nv u dolini Mirne do 498 m/nv. S trga u Oprtlju pružaju se panoramski vidici na Motovun, dolinu i ušće rijeke Mirne, obronke Ćićarije i na Slovensko gorje. 
Na jurskim, krednim i eocenskim vapnencima javlja se istarska crvenica. Fizikalna svojstva     istarske crvenice su općenito povoljna. Na području Općine Oprtalj crvenica je zastupljena na uskom pojasu od Zrenja prema Bujama. Na kvartarnim naslagama u potočnim dolinama i u dolini rijeke Mirne razvili su se tipovi aluvijalnih tala. Regulacijom potočnih i riječnih tokova, kao i melioracijom, ova tla gube osnovna prirodna obilježja i obradom stvara se novi tip antropogeniziranih tala.
Geološku građu čine tercijarne naslage fliša (uslojeni vapnenci), kredni vapnenci i kvartarni nanosi u dolini rijeke Mirne i u potočnim dolinama. Svojom većom površinom Općina Oprtalj pripada Sivoj Istri, dok manji dio prema zapadu pripada Crvenoj Istri (pojas od Zrenja prema Bujama). Reljefna osobitost područja na flišu je bogata razvedenost brjegova i brežuljaka ispresijecanih dolinama i dolcima. U krajoliku na flišnoj podlozi izmjenjuju se vinogradi, maslinici, voćnjaci te veći i manji potezi šuma. Na kvartarnim i aluvijalnim naslagama zastupljene su prostrane livade i obradive površine za uzgoj ratarskih kultura i potezi nizinskih šuma uz rijeku Mirnu (Motovunska šuma, Zrenjski lug). Na krednim vapnencima zastupljene su krške livade i šume, a u dolcima i manjim dolinama obradive površine.
Tlo ili pedosfera je sloj zemljane površine koji se nalazi između atmosfere i litosfere te ima višestruku ulogu u odnosu na biosferu i hidrosferu, odnosno na prirodne i antropogenizirane ekosustave. Tla su primarno nastala djelovanjem pedogenetskih procesa, tj. rastrožbom stijena matične podloge (litosfere) uz djelovanje klime, reljefa, flore, faune i drugih čimbenika. Geotehničkim mjerama čovjek značajno mijenja prirodna svojstva tla. Vapnenačko-geološka građa i aluvijalni nanosi utjecali su uz ostale čimbenike i na razvoj osnovnih tipova tala. Na eocenskom i oligocenskom flišu prevladavaju lapori i pješčenjaci. Za razliku od lapora

pješčenjaci su uglavnom propusno tlo. Na flišu se pojavljuju i smeđa eluvirana beskarbonatna tla (po obilježjima slična su podzolastima tlima) te smeđa karbonatna skeletoidna tla. Velik dio ovih tala iskorišten je za poljodjelske kulture. Tla na flišnoj podlozi podložna su eroziji, koju pospješuje krčenje šuma i prenamjena šuma u obradive površine (vinogradi, maslinici, manji voćnjaci). Šumska vegetacija zastupljena je sa šumama bjelograba i rjeđe šumama hrasta medunca i crnoga graba. Na jurskim, krednim i eocenskim vapnencima javlja se ISTARSKA CRVENICA. Ona se u pogledu nekih značajki razlikuje od tipičnih mediteranskih crvenica. Najčešće dubine crvenice su 30-70 cm. Fizikalna svojstva istarske crvenice su općenito povoljna. Na plitkim neobradivim tlima raširene su šumske zajednice bjelograba i toplije subasocijacije hrasta medunca i crnoga graba te njihovi degradacijski oblici. Na području Općine Oprtalj crvenica je zastupljena na uskom pojasu od Zrenja prema Bujama. Na kvartarnim naslagama u potočnim dolinama i u dolini rijeke Mirne razvili su se tipovi aluvijalnih tala. Regulacijom potočnih i riječnih tokova, kao i melioracijama, ova tla gube osnovna prirodna obilježja i obradom stvara se novi tip antropogeniziranih tala.
4.2. Klimatska obilježja
Područje Općine, obilježeno je blagom submediteranskom klimom. Općina Oprtalj nalazi se u području povoljnih  klimatskih prilika koje pružaju sve potrebne uvjete za život stanovništva, a  tijekom vegetacijskog razdoblja moguće je uspješno uzgajanje mediteranskih kultura.
Podneblje, odnosno klima, ima značajnu ulogu među prirodnim čimbenicima koji najjače utječu na ekološke prilike kraja, na rasprostranjenost i raznolikost biljnog i životinjskog svijeta te na obilježja krajolika. Glede svoga zemljopisnoga položaja, klimatske su prilike Istre raznolike. S jedne strane jak je klimatski utjecaj kopna i nedalekih Alpa, a s druge strane jak je i utjecaj mora. Područje Općine Oprtalj kao i cijela Istra, obilježeno je blagom submediteranskom klimom. Kao i na cijelom istarskom poluotoku prevladava makroklimatski tip "Cfsax". Obilježje toga tipa je umjereno topla kišna klima s vrućim ljetima u kojemu je srednja mjesečna temperatura od 220C. Padaline su ravnomjerno zastupljene tijekom cijele godine. Najsušniji dio godine izražen je ljeti. Zime su blage što je posljedica utjecaja mora. Morski utjecaj prodire u unutrašnjost dolinom rijeke Mirne. Količina oborina raste od zapada prema Učki. Jaki pljuskovi mogući su u svibnju, lipnju i listopadu. Tuča je moguća u lipnju i srpnju. Snijeg je rijetka pojava i zadržava se po nekoliko dana. Bura, sjevernjak (tramontana) i istočnjak (levant) su prevladavajući vjetrovi koji donose naglo opadanje temperature, a zrak pročišćuju i suše. U cjelini uzevši, Općina Oprtalj se nalazi u području povoljnih klimatskih prilika koje pružaju sve potrebne uvjete za život stanovništva, a tijekom vegetacijskog razdoblja moguće je uspješno uzgajanje mediteranskih kultura.

4.3. Vegetacija
Na prostoru Općine Oprtalj očuvale su se do danas izvorne šumske i livadne zajednice. Šumske površine zastupljene su na manjim i većim sklopovima, izmjenjujući se s livadama i obradivim površinama. Disecirani reljef na flišu ograničio je i mogućnost poljodjelske proizvodnje na većim površinama. U vegetacijskom pogledu na području Općine Oprtalj razlikuju se četiri vegetacijska područja:

· Šuma hrasta medunca i ostalih hrastova s bjelograbom (Carpinetum orientalis adriaticum);

· Šuma hrasta medunca i ostalih hrastova sa crnim grabom (Seslerio-Ostryetum);

· Primorska šuma bukve (Seslerio autumnalis - Fagetum illyricum);
· Šuma hrasta lužnjaka i bijeloga jasena (Querceto-Fraxinetum angustifoliae)

Šume hrasta medunca i ostalih hrastova s bjelograbom (Carpinetum orientalis adriaticum) obrašćuju najzaklonjenije položaje, pretežito na vapnencima, a rjeđe na eocenskim laporima i pješčenjacima. U ovom tipu šumske zajednice zastupljene su tri subasocijacije: 1) šuma medunca i ostalih hrastova s lovorom, 2) tipična šuma medunca i ostalih hrastova s bjelograbom i 3) šuma medunca i ostalih hrastova s bjelograbom i običnim grabom. U ovom vegetacijskom području pojavljuje se nekoliko degradacijskih stadija, kao što su: otvorene šikare, sastojine borovice, primorske kamenjare i erodirane površine.
Šume hrasta medunca i ostalih hrastova sa crnim grabom (Seslerio-Ostryetum) raširene su podjednako na vapnencima i flišu, a zastupljene su sa četiri subasocijacije: 1) šuma hrasta medunca i ostalih hrastova sa crnograbom i bjelograbom, 2) šuma hrasta medunca i ostalih hrastova sa crnograbom, 3) šuma hrasta medunca i ostalih hrastova s bjelograbom i običnim grabom i 4) šuma hrasta medunca i ostalih hrastova s bjelograbom i mukinjom. U sklopu ove šumske zajednice pojavljuju se acidofilne sastojine hrastova s vrištinom te razni degradacijski stadiji šuma šašike i crnoga graba (otvorene šikare, sastojine borovice, kamenjare i erodirane površine).

Primorska šuma bukve (Seslerio autumnalis - Fagetum illyricum) na području Općine Oprtalj zastupljena je u vrlo malim površinama, na podlozi krednih vapnenaca, i to prema granici s Republikom Slovenijom.

Šuma hrasta lužnjaka i bijelog jasena (Querceto-Fraxinetum angustifoliae) sačuvala se na dubokim tlima nanosa rijeke Mirne. Njen postanak i povijest datira još od vremena Panonskog mora. Ova šuma u naravi je relikt nekadašnjih šuma razvijenih oko Panonskog mora. Po svojem florističkom i dendrološkom sastavu jednaka je takvim šumama u dolini rijeke Save, Drave i Dunava u Panonskoj nizini. Glavna vrsta drva je hrast lužnjak (Quercus robur), uz lučki (poljski) jasen (Fraxinus angustifolia) te grab (Carpinus betulus). Uslijed napada holandske bolesti iz šume je gotovo potpuno nestala vrsta poljskog brijesta (Ulmus minor).

Vrijednost ovog kompleksa je vrlo velika jer predstavlja prirodni relikt nekadašnjih nizinskih šuma panonskog mora jedinstven na Mediteranu, a u njemu uspijeva posebno cijenjena i tražena gljiva gomoljača – tartuf. Razmjerno velike površine Općine pokrivene su TRAVNJACIMA na različitim geološkim podlogama. Travnjaci su od velikoga gospodarskoga značaja. Najrašireniji su na području šumske zajednice hrasta medunca i ostalih hrastova sa crnim grabom. Livade se danas sve manje kose te ih postupno obrastaju elementi autohtonih šumskih zajednica.

Šume na flišnoj podlozi su znatno devastirane šikarom i panjačicama, što je utjecalo na povećano ispiranje tla i eroziju. Šume su dijelom u privatnom vlasništvu, a dijelom u državnom. Šumama u državnom vlasništvu gospodari javno poduzeće "Hrvatske šume", Šumarija Buje. Od agrocenoza zastupljeni su vinogradi, maslinici, manje površine voćnjaka (breskvici), vrtovi te prostrane ratarske površine uz dolinu Mirne za uzgoj ratarskih kultura i krmnoga bilja. Važna su i vlažna staništa uz uske potočne doline (potoci Pregon, Mlaka i dr.), kao staništa za razvoj posebne flore i kao obitavališta potočne faune koja postupno nestaje.

4.4. Poljoprivredne površine
POLJODJELSTVO u smislu osnovne gospodarske djelatnosti nije jako razvijeno iako oranice zauzimaju veći dio površine Općine. Već nekoliko desetljeća razvoj poljodjelstva u Općini, kao i u Istarskoj županiji, obilježava napuštanje obradivih površina. Napuštaju se dijelom površine na kojima nema uvjeta za razvoj intenzivne proizvodnje, ali i proizvodno uporabive površine zbog odlaska poljoprivrednika ili zbog toga što se smanjilo zanimanje za poljodjelsku proizvodnju. Osim smanjenja obradivih površina sve je veća pojava neobrađenih oranica. One se još uvijek vode kao obradivo tlo (oranice), tako se u stvarnosti ne obrađuju i na njima se ne proizvodi. Broj aktivnog poljodjelskoga stanovništva se iz više razloga dugi niz godina smanjuje. Većina zaposlenog stanovništva u industriji i drugim djelatnostima bavi se i poljodjelstvom kao dopunskom djelatnošću. Osnovno obilježje poljodjelskih gospodarstava je usitnjenost posjeda. Na području Općine najrazvijenija je vinogradarska, voćarska, ratarska i povrćarska proizvodnja. Poljodjelstvo i industrija trebali bi biti značajniji nositelj razvoja Općine. Iako šume zauzimaju znatnu površinu Općine, učinci od gospodarenja šumom nisu osobiti. Većina šuma je u privatnom vlasništvu (u Županiji oko 75%). Većim dijelom su devastirane i pretvorene u šume panjače. Ono malo šuma u državnom vlasništvu u dobrom je stanju. Istru, pa tako i Općinu Oprtalj čine privlačnom turističkom destinacijom brojni kulturno- povijesni spomenici i manifestacije, svojstveni pojedinim mjestima. U Općini je u zadnje vrijeme sve učestalija kvalitetna gastronomska ponuda s izvorno istarskim jelima i vinima. Turizam je slabo razvijena djelatnost u odnosu na potencijale, posebice seoski i kulturni turizam.
Primarne djelatnosti po zastupljenosti u gospodarskoj strukturi aktivnoga stanovništva Općine su, na trećem mjestu, iza tercijarnih i sekundarnih djelatnosti. Poljodjelstvo je neodgovarajuće organizirano, rascjepkano s usitnjenim posjedima i tržišno neprilagođeno.

Tercijarne djelatnosti su najzastupljenije.
Tablica 10. Površina korištenoga poljoprivrednog zemljišta te broj stoke i peradi privatnih kućanstava 

Izvor: DZS, 2011.
4.5. Vodno bogatstvo
Područje Općine, kao i šire područje, tipično je kraško područje u kojemu najvećim dijelom vlada nestašica vode. Izuzetak je rijeka Mirna, koja s pritocima čini porječje od 536 km2. Osim Mirne značajniji su vodotoci u sjevernome dijelu Općine - potoci Malinska, Pregan i Mlaka, koji teku od sjevera prema jugu te poniru na granici II vodozaštitne zone. Cjelokupna površina Općine je VODONOSNO PODRUČJE. Na području Općine nekoliko je značajnijih izvora vode (najveći je izvor Bulaž), izvor termalne vode u Istarskim toplicama i nekoliko kaptiranih izvora. Znatan dio Općine je vodozaštitno područje (II. i III. zona zaštite).

KRŠKE LOKVE nalazimo na području Općine. Lokve su mala, plitka vodena staništa, nastala zadržavanjem vode u udubinama u tlu. Prihrana vodom ovisna je o količini padalina pa pojedine lokve ljeti presušuju. Iako postoje i prirodne, lokve najčešće povezujemo s djelovanjem čovjeka. Krško porozno tlo, koje prevladava u Istri, ne pogoduje zadržavanju oborina na površini pa su ljudi prirodne ili iskopane udubine nasipali s nepropusnom glinom. Rjeđe su lokve nastale oko izvorišta. Lokve na području Općine Oprtalj nisu dovoljno istražene niti zabilježene.
4.6. Zaštita prostora
ZAŠTITA PROSTORA - očituje se kroz zaštitu njegovih vrijednosti, vrijednih prirodnih i stvorenih resursa te kroz očuvanje biološke raznolikosti. Pretjerana urbanizacija i nerespektiranje prirode, ekološki su degradirali i u cijelosti uništili brojne prostore u zemlji i svijetu, prostore važne za čovjekovo življenje i njegovu budućnost. Svijest o potrebi zaštite okoliša svakim danom sve više jača i postaje čimbenik kojega se ne može zaobići. 
Usprkos degradacijama u prostoru koje su se i kod nas desetljećima dešavale, a nastavljaju se i danas. Dakle i u ovoj Županiji, stupanj ugroženosti okoliša je umanjen upravo zahvaljujući razmjerno kontinuiranoj izradi prostorno-planske dokumentacije i kontroli građenja u prostoru. U povijesti čovječanstva čovjek je uvijek težio napretku i uvijek ga je ostvarivao. Problem je nastao onda kada je prestao respektirati prirodni ambijent, kada ga je počeo svjesno ili nesvjesno uništavati i ne sluteći da su razmjerno male granice izdržljivosti prirode. Oni najrazvijeniji u svijetu postaju svjesni da su te granice dostignute i da sve učinjene devastacije treba sanirati. Da ne bismo učinili iste greške prostornog razvitka i korištenja prostora potrebno je ponašati se s osobitom skrbi prema zaštiti prostora, prema slikovitom i vrijednom prirodnom ili kultiviranom krajoliku, koji nije samo naša baština nego i baština svih budućih naraštaja. Nužno je ovo istaknuti jer je zaštita prostora važan i nezaobilazan cilj ovoga Plana, time i dijela prostora Županije.

ODRŽIVI RAZVITAK je naziv koji se danas u svijetu koristi kada se želi označiti i istaknuti razvitak koji ide u susret današnjim potrebama, ali uz osiguranje mogućnosti razvitka i budućim naraštajima. Održivi razvitak ne ograničava gospodarski rast, ali on ne smije ugrožavati čovjekovo zdravlje, biljne i životinjske vrste, tijek prirodnog razvitka i prirodna dobra. Dakle, održivi razvitak označava onaj razvitak koji skrbi o okolišu, tehnički je podoban, gospodarski provodljiv i društveno prihvatljiv. 
4.7. SWOT analiza, razvojne potrebe i potencijali
	SNAGE
	SLABOSTI

	· Dobar geoprometni položaj(globalno)

· Donekle povoljno reljefno i klimatsko obilježje prostora 

· Očuvan i nezagađen prirodni okoliš ( turizam,poljoprivreda )

· Šumske površine (hrast lužnjak, tartufi, itd)

· Poljoprivredne površine

· Rijeka Mirna i potoci

· Doneseni prostorni planovi 

· Izvori vode, termalna voda

· Tradicionalno radišno i poslovno stanovništvo

· Zaštićena područja (Motovunska šuma, zaštićeni krajolik)
	· Nedovoljna valorizacija prirodnih resursa i prostora , te starih građevina

· Osiromašen prostor

· Nedostatno cjeloživotno obrazovanje

· Nedovoljna osviještenost stanovništva o potrebi zaštite okoliša

· Veliki broj naselja

· Nezaposlenost

· Odljev radne snage



	MOGUĆNOSTI
	PRIJETNJE

	· Uravnotežen i održiv razvoj, planski vođen i dinamičnije, moguće je ostvariti viši standard stanovništva

· Više korištenje sredstva EU fondova u razvoju

· Sustavna edukacija stanovništva

· Sustav zaštite i kvalitete tla, vode, zraka, te upravljanje otpadom
	· Onečišćenje okoliša (tlo, zrak, voda)

· Nelegalna odlagališta

· Neprikladna zakonska regulativa

· Problem gradnje (nezakonito, neracionalno, neplanski)




Izvor: obrada autora, 2016.

5. INFRASTRUKTURA
U ovom poglavlju analizira se osnovna infrastruktura kao što su promet, pošta i telekomunikacija. Kod analize prometa uglavnom se daje pregled postojećih cesta na području Općine kroz tri razine: državnu, županijsku i loklanu. Ustanovljeno je da postoje poštanski uredi te odgovarajuća telekomunikacijska infrastruktura. Na samom kraju provedena je SWOT analiza te su definirane razvojne potrebe i potencijale same Općine.

5.1. Promet
Cestovni promet u Općini planiran je na tri razine: državnoj, županijskoj i lokalnoj (općinskoj) razini. Rubom Općine prolazi državna prometnica D44 (Ponte portone /D21/ – Buzet – Lupoglav /D3/). Područjem općine danas prolaze dvije županijske prometnice: Ž-5007 (Buje /D21/ - Šterna-Motovun-Karojba-Škropeti – D48) i Ž-5010 (Istarske toplice – D44). Sustav prometnica NA LOKALNOJ RAZINI od presudne je važnosti za odvijanje života u Općini. Obuhvaća sedam lokalnih prometnica: L-50016 (Šterna Ž-5007 – Čepić – L-50017) koja je dalje veza prema Bujama, L-50017 (vodi iz Sv. Lucije - od županijske ceste Ž-5007 na granični prijelaz prema Sloveniji, koji nije u funkciji), L50018 (Šorgi – L50019), L5019 (L50017 – Zrenj – Žnjidarići), L50020 (Vižintini Vrhi – Oprtalj /Ž5007/), L-50051 (Kostanjica /L50047/ - Livade – Gradinje – Ž5010) i L50053 (Pirelići – L50051) te više nerazvrstanih prometnica. Prostornim Planom predviđa se izgradnja dvije važnije prometnice (planirane su kao nerazvrstane). Prva povezuje naselja Oprtalj i Gradinje, te formira vezu prema Istarskim toplicama, a druga povezuje zaselak Kluni sa ostatkom Općine. Danas je do naselja Kluni moguće doći samo preko Republike Slovenije. 
Nema razvijenog željezničkog prometa niti mogućnosti za uspostavu nove željezničke trase. Krajnjim južnim dijelom Općine prolazi dio trase Parenzane. Prijedlogom PPIŽ na trasi željezničke pruge Parenzane predviđa se izgradnja magistralne željeznice II reda, no do eventualne izgradnje navedene željeznice, ovim Planom povijesna trasa Parenzane se zaštićuje i predviđa za uređenje kao biciklistička staza koja bi postala još jedna turistička ponuda.
5.2. Energetski sustav
Elektroenergetika 
Kapacitete postojećih trafostanica (20/0,4 i 10(20)/0,4) u okviru prostora Općine, temeljem planiranih građevnih područja za novu stambenu, gospodarsku i turističku izgradnju bit će potrebno dodatno proširiti pojačanjem postojećih, ili izgradnjom novih. Planirano rješenje ovim Planom shematskog je karaktera. U svom kvantitativnom izrazu proširenje kapaciteta (kroz nove ili proširenje postojećih kapaciteta i trasa vodova) odredit će se kad se budu odredili i stvarni kapaciteti sukladno planovima investitora.
Plinoopskrba

U Općini danas ne postoji sustav distribucije plina. Međutim PPU Istarske županije predviđa plinifikaciju Županije, pa se tako može očekivati da će i Općina Oprtalj prići plinifikaciji, odnosno dostavi plina do svih krajnjih korisnika. Međutim, smjer i količina dopremljenog plina još nisu poznati, tako da će se potrebni (mogući) kapaciteti za područje Općine utvrditi prilikom izrade idejne projektne dokumentacije, kako za magistralni (županijski) razvod tako i za lokalni razvod. Po potrebi će se u Prostorni plan uređenja Općine uvrstiti i karta s prikazom idejnog rješenja razvoda plinoopskrbne mreže i njenog spoja na magistralne vodove. Planirani magistralni plinovod prolazi jugoistočnim rubom Općine.
5.3. Pošta i telekomunikacije
U naseljima Oprtalj i Livade postoje poštanski uredi te telekomunikacijska infrastruktura u svom osnovnom vidu koja se sastoji od uređaja za komutaciju (centrala), prijenosnog puta (telekomunikacijska mreža) i krajnjih korisnika u smislu telefonskih priključaka. Proširivanje telekomunikacijske mreže planira se u skladu sa širenjem građevinskog područja, odnosno povećanjem broja mogućih korisnika. Sadašnji mrežni kapaciteti daju dovoljne mogućnosti za povećanje broja krajnjih korisnika. Mjesna centrala planirana je u naselju Zrenj. U Istarskim toplicama, Oprtlju i Zrenju postoji GSM bazna stanica. Potrebno proširenje postojećih kapaciteta, koje će zahtijevati funkcije u planiranim građevnim područjima kako naselja, tako gospodarstva i turizma. U svom kvantitativnom izrazu kroz kapacitete i trase odredit će se kad se budu odredili i stvarni planirani kapaciteti sukladno planovima investitora.
5.4. SWOT analiza, razvojne potrebe i potencijali
	SNAGE
	SLABOSTI

	· Blizina najznačajnijih prometnica 

· Donekle zadovoljavajuće rješenje vodoopskrbe, elektro-opskrbe, i PTT

· Plinifikacija
	· Nedefinirano i neriješeno pitanje prometne infrastrukture (nerazvrstane ceste)

· Neriješen problem otpadnih voda

	MOGUĆNOSTI
	PRIJETNJE

	· Poticanje korištenja alternativnih izvora energije 

· Stvaranje uvjeta za plinifikaciju

· Izgradnja i kvalitetnije održavanje prometnica i rješenje parkirnog prostora

· Izgradnja vodovoda (sva naselja)

· Veće korištenje EU fondova
	· Neodgovarajuća izgrađenost prometnica 

· Nepoštivanje standarda održivog razvoja i ekologije




Izvor: obrada autora, 2016.

6. KOMUNALNA  DJELATNOST
Pod komunalnim gospodarstvom razumijeva se obavljanje komunalnih djelatnosti, naročito pružanje komunalnih usluga od interesa za fizičke i pravne osobe, te financiranje građenja i održavanje objekata i uređenja komunalne infrastrukture kao cjelovitog sustava na području jedinica lokalne samouprave.

Obavljanje komunalnih djelatnosti najčešće uključuje slijedeće vrste poslova:

· Izgradnja novih i rekonstrukcija postojećih dijelova kanalizacijskog sustava

· Prikupljanje i deponiranje komunalnog otpada

· Održavanje okoliša
· Izgradnja grobnica i održavanje groblja te pogrebne usluge

Komunalna društva, osobito u sklopu jedinica lokalne samouprave imaju nezamjenjivu zadaću u osiguranju životnih uvjeta svih građana, osobito kroz povećanje učinkovitosti komunalnog gospodarstva koje je jedan od preduvjeta za povećanje učinkovitosti ukupnog gospodarstva.
6.1. Vodoopskrba
Vodovod skoro u cijelosti pokriva područje Općine osim naselja Vižintini Vrhi i Krajići te dio područja naselja Oprtalj. Stoga se planira izgradnja pojedinih ogranaka do svakog zaselka. Temeljem planiranih građevnih područja za novu stambenu, gospodarsku i turističku izgradnju bit će potrebno dodatno proširiti kapacitete pojačanjem postojećih, ili izgradnjom novih. U svom kvantitativnom izrazu proširenje kapaciteta (kroz nove ili proširenje postojećih kapaciteta i trasa vodova) odredit će se kad se budu odredili i stvarni kapaciteti sukladno planovima investitora.

Planirano rješenje Prostornim planom shematskog je karaktera. Kapacitet će se odrediti kada budu poznati stvarni pokazatelji, a u skladu s planovima naručitelja. Obavezno je u gospodarskim predjelima (zonama) izvesti njihove sustave otpadnih voda s BIO pročišćavanjem. Započeti su određeni radovi na izgradnji sustava odvodnje Općine Oprtalj. Izrađeno je rješenje kojim je predviđeno objedinjavanje izgrađenog sustava odvodnje područja u organizirani sustav s transportom prikupljenih otpadnih voda do planirane lokacije središnjeg uređaja za pročišćavanje otpadnih voda pored naselja Pirelići (uz cestu Buzet – Porteportone).

Izvor Bulaž, rijeka Mirna, regulacija korita rijeke Mirne i melioracija površina duž njenog toka najvažniji su vodoprivredni radovi. Nema planiranih akumulacija ili retencija za obranu od poplave, ali ih ima za navodnjavanje (tzv. akumulacije zrenjske visoravni). Na ovom mjestu važno je naglasiti da postoji opasnost vodne erozije ispiranjem melioriranih površina duž rijeke Mirne, o čemu od korištenja poljodjelskih površina zahvaćenim ovim procesom treba voditi računa. Od važnosti je i postojanje vodozaštitnog područja I, II i III razine zaštite izvorišta Bulaž. Područje zahvaća središnji i sjeverni dio Općine.

6.2. Odvodnja i pročišćavanje otpadnih voda
Prostornim planom je definirano kako zgrade na građevnim česticama priključuju se na sustav odvodnje na način kako to propisuje poduzeće nadležno za mjesnu odvodnju. Na području gdje nije izgrađena kanalizacija, na građevnoj čestici treba izgraditi nepropusne sabirne jame bez izljeva, prema prilikama na terenu, u skladu sa sanitarno-tehničkim i higijenskim uvjetima i u skladu s pozitivnim zakonskim propisima i standardima. Sabirna jama treba biti pristupačna za vozilo radi povremenog pražnjenja i raskuživanja. Najmanja udaljenost potpuno ukopane sabirne jame od ruba građevinske parcele smije biti 1,00 metar. Osim toga definirano je kako je za gradnju gospodarske građevine, u kojoj se obavljaju djelatnosti koje zagađuju okoliš, u određivanju uvjeta uređenja prostora treba odrediti posebne mjere zaštite okoliša vezane za način rješavanja odvodnje otpadnih voda. Moguća je i izgradnja sabirne jame s ispustom, ali tada treba izvesti biopročistač prije konačnog ispusta u teren, odnosno neki od vodotoka, ili ugradnja uređaja za biološko pročišćavanje otpadnih voda, ali isključivo za otpadne sanitarne vode. U projektnoj dokumentaciji za građevnu dozvolu mora se prikazati način pročišćavanja otpadnih voda i način njihovog ispusta u okolno tlo. Takvi biopročistači podliježe stalnim kontrolama u skladu sa sanitarnim propisima za ovakvu vrstu uređaja.
Oborinsku vodu javnih prometnih i ostalih izgrađenih površina naselja treba odvoditi odvojenim sustavom odvodnje sa obaveznim prečišćavanjem prije ispusta u okolnu površinu ili vodotoke. Trebaju se koristiti biopročistači, prihvaćeni kemijski pročistači ili slični zakonom odobreni uređaji.
Za tekući otpad predviđena je izgradnja sustava javne odvodnje (kanalizacije) koji za sada postoji samo u vrlo malom segmentu. Tekućim otpadom smatraju se: 1) sanitarne otpadne vode, koje se ispuštaju nakon uporabe iz domaćinstava, ugostiteljstva, ustanova i drugih građevina neproizvodnih djelatnosti i 2) tehnološke otpadne vode, koje su korištene u proizvodnom procesu (od farmi, industrijskih postrojenja i druge proizvodnje).

U cilju smanjenja onečišćenja od tekućeg otpada propisuju se sljedeće mjere:

· Kada se u nekom građevnom području izvede odvodni kanal (javna kanalizacijska mreža), postojeće stambene i ostale zgrade i građevine moraju se priključiti na sustav javne kanalizacije;

· Ako u građevnom području postoji javni sustav odvodnje, stambena ili druga zgrada ili građevina koja se planira izgraditi mora se priključiti na javnu kanalizacijsku mrežu;

· Otpadne vode iz domaćinstava moraju se prije ispuštanja u okoliš pročišćavati metodom samočišćenja u septičkim jamama;

· Otpadne vode iz gospodarskih zgrada u domaćinstvima s izvorom onečišćenja, kao i otpadne vode gospodarskih građevina (obrt, industrija i dr.) moraju se (i prije izgradnje kanalizacijskih sustava s BIO pročišćavanjem) prije ispuštanja u recipijent (vodotok) pročistiti tako da se ne poveća stupanj onečišćenja, odnosno do stupnja i na način predviđen odlukom Općinskoga vijeća.

Potrebno je napraviti studiju o količini biološkoga otpada na području Općine i mogućnostima zbrinjavanja takvoga otpada. U biološki otpad svrstavamo uginule životinje na domaćinstvima te na farmama. Studijom je potrebno ustanoviti prosječnu godišnju količinu biološkoga otpada,  predložiti način zbrinjavanja u izvanrednim slučajevima većega pomora životinja. Kao prvovažni zadatak nameće se potreba kompostiranja biljnih ostataka u domaćinstvima. Kompostiranje u vlastitom vrtu ili dvorištu smanjit će količinu krutog otpada koji se odlaže u odlagalištima, smanjit će cijenu komunalnoga otpada (zbog smanjene količine otpada), i smanjit će osobne troškove za umjetna gnojiva, a pridonijet će zdravijem i ekološki primjerenijem življenju. Kompostiranje u vlastitom vrtu treba poticati raznim mjerama.
6.3. Odlaganje čvrstog otpada
Odnos prema zbrinjavanju otpada jedna je od mjera kojim se može prosuđivati o civilizacijskoj razini i o gospodarskoj razvijenosti nekoga društva. Zbrinjavanje komunalnog otpada postalo je posljednjih godina jedan od prvih važnijih zadataka u Hrvatskoj (godine 1995. u Hrvatskoj je zabilježeno 120 "službenih" odlagališta, a procjenjuje se da postoji još 800-1000 divljih odlagališta). Smanjenje količina i zbrinjavanje otpada treba postati jedna od neodgodivih zadaća u zaštiti i unapređenju stanja okoliša i zaštiti zdravlja ljudi. Zbrinjavanje otpada ima osobitu važnost s gledišta zaštite okoliša i prirodnih izvora, a također i s nedovoljno sagledanog gospodarsko-razvojnog gledišta. Zbrinjavanje otpada podrazumijeva skrb o postupanju s komunalnim i posebnim otpadom. Posebnim otpadom smatra se opasan otpad i nisko i srednje radioaktivan otpad. Na području Općine Oprtalj za sada nema opasnog otpada čije se zbrinjavanje ustrojava na razini Države. Postoji neopasan tehnološki otpad, čije zbrinjavanje treba rješavati na razini Županije. U budućnosti, s razvojem i izgradnjom proizvodnih pogona u gospodarskim predjelima, mogu se očekivati znatnije količine tehnološkoga otpada (krutog i tekućeg). Komunalni otpad je otpad iz kućanstava, s javnih površina i ustanova uslužnih djelatnosti. Mjere za organizirano i kontrolirano postupanje s otpadom obuhvaćaju: 1) smanjenje nastanka otpada, 2) mjere korištenja otpada i 3) sigurno odlaganje neiskoristivog otpada sa svim prethodnim i pratećim mjerama i postupcima osiguranja od bilo koje vrste štetnoga djelovanja.

Na području Općine Oprtalj ne postoji odlagalište KRUTOG OTPADA, već se ono odvozi na odlagalište u Umagu. Reciklažni otpad u ovom slučaju staklo, odvozi se u Rovinj. Ovim Planom ne predviđa se općinsko odlagalište jer je cijela Općina u vodozaštitnom području. Prostornim planom uređenja Županije određeno je još jedno mjesto, u neposrednoj blizini na području Grada Buzeta. U svrhu poboljšanja stanja s komunalnim i očekivanim industrijskim otpadom predlaže se sljedeće:

· Redovito utvrđivanje količina i vrste komunalnog i tehničkog otpada;
· Izrada liste najvećih proizvođača otpada;
· Sa osobitom pozornosti prići evidentiranju mogućeg opasnog otpada i njegovom zbrinjavanju (NN 32/1998.);
· Obraditi otpad prije njegova trajnog odlaganja;
· Poduzeti djelotvorne mjere za smanjenje otpada, njegovo prikupljanje i odvoz;
· Odvojeno prikupljanje iskoristivog i neiskoristivog otpada, obrada i iskorištavanje otpada (postaviti kontejnere za sakupljanje iskoristivog otpada: staklo, papir, metal, plastika).
Prilikom izdavanja lokacijskih i građevnih dozvola za proizvodne građevine (zgrade u svrhu obrta, maloga poduzetništva i čiste prerađivačke industrije) potrebito je odrediti uvjete za postupanje s otpadom:
· Osiguravati i zatvarati divlja odlagališta otpada;
·  U sklopu Programa zaštite okoliša potrebno je potanko odrediti mjere postupanja s otpadom (Zakon o otpadu, NN 34/1995.). Valja osobito obraditi sljedeće:

- Mjere izbjegavanja i smanjenja nastajanja otpada;

- Mjere iskorištavanja vrijednih osobina otpada, odnosno program odvojenoga skupljanja;

- Gradnja građevina namijenjenih skladištenju, obrađivanju ili odlaganju otpada;

- Mjere poboljšanja odlagališta otpada i otpadom onečišćenoga tla;

- Mjere nadzora i praćenja postupanja s otpadom;

- Izvori i visina potrebitoga novca za provođenje pojedinih mjera;

- Rokovi za izvršenje utvrđenih mjera.
6.4. SWOT analiza, razvojne potrebe i potencijali
	SNAGE
	SLABOSTI

	· Donekle riješeno prikupljanje otpada,
· Donekle organizirana komunalna djelatnost.

	· Nedovršen sustav prikupljanja i pročišćavanja otpadnih voda,
· Nedefinirano odlagalište građevinskog i ostalog krupnog  otpada.

	MOGUĆNOSTI
	PRIJETNJE

	· Dovršenje i razvoj kanalizacijskog sustava,
· Uređenje odlagališta građevinskog i krupnog otpada,
· Izgradnja i uređenje sportskih objekata,
· Izgradnja dječjih igrališta,
· Veće korištenje sredstava iz EU fondova,
· Sustav gospodarenja otpadom.
	· Neosviještenost stanovništva za ekologiju,
· Dotrajalost dijela vodoopskrbne mreže.



Izvor: obrada autora, 2016.
7. DRUŠTVENE DJELATNOSTI

Kada se govori o društvenim djelatnostima, mora se naglasiti da su one usko povezane uz razvoj ove mlade Općine i njezine građane. U ovom se djelu daje prikaz društvenih djelatnosti koje Općina kroz svoju infrastrukturu i širu zajednicu nudi građanima. 

Sustav društvenih djelatnosti uključuje slijedeće poslove, odnosno aktivnosti: 

· poslove koji obuhvaćaju zaštitu na radu, zaštitu od požara, zaštitu i spašavanje,

· poslove predlaganja programa javnih potreba Općine u području društvenih djelatnosti,

· osiguravanje financijskih i materijalnih uvjeta za redovnu i programsku djelatnost ustanova u vlasništvu Općine Oprtalj iz djelokruga društvenih djelatnosti,

· praćenje rada poslovanja Općinskih ustanova predškolskog odgoja i ustanova obrazovanja i kulture,

· vođenje postupka stipendiranja studenata,

· vođenje postupka dodjeljivanja sredstava sukladno Odluci o socijalnoj skrbi

· poslove na unapređenju rada s udrugama građana i promicanju sudjelovanja građana u odlučivanju, te razvoju civilnog društva, političkih stranaka, vjerskih zajednica, nacionalnih manjina, sindikata, braniteljskih, antifašističkih te drugih udruga koje su od interesa za Općina.
Sustav društvenih djelatnosti zahtijeva zajedništvo udruga i zadruga, podsustava zdravstvene zaštite i socijalne skrbi, obrazovanja te objekte i institucije koje promiču kulturni i sportski život stanovnika. Prema tome, veći dio djelatnosti i usluga nisu direktno pod kompetencijom Općine, stoga je prikaz tako koncipiran.

Unutar sustava društvenih djelatnosti, podsustav obrazovanja ima vrlo važnu ulogu. Kod kvalitete obrazovanja mladih ljudi, ali i kod njihovog zadržavanja u vlastitom kraju, kao presudni preduvjet se javlja visoko razvijena obrazovna infrastruktura. Kao i kod obrazovanja, i kod podsustava zdravstvene zaštite i socijalne skrbi važno je promotriti potrebu stanovništva za institucijama i razvijenoj infrastrukturnoj mreži, nužnost njihove izgradnje, adaptacije ili prenamjene, te ''gravitaciju'' stanovnika Općine prema drugim jedinicama lokalne samouprave radi zadovoljenja potreba za zdravstvenom zaštitom. Društvene djelatnosti moraju pronaći više poveznica s gospodarskim potencijalom. Takav pristup je potreban u većoj mjeri kako bi se stvorila cjelovita slika područja preko plana razvoja i time omogućio razvoj novih ideja koje bi ostvarile dugoročni gospodarski prosperitet.
7.1. Obrazovanje

Predškolstvo
Predškolsko obrazovanje nije obvezatno i obuhvaća djecu od treće godine života do polaska u školu. Osnovno obrazovanje traje osam godina i obvezatno je za svu djecu po pravilu od 6 do 15 godina života, a cilj mu je stjecanje općeg znanja, što se ostvaruje prema jedinstvenim nastavnim planovima i programima. 

Predškolski odgoj obuhvaća programe odgoja, naobrazbe, zdravstvene zaštite, prehrane i socijalne skrbi koji se ostvaruju u dječjim vrtićima, prilagođenim razvojnim potrebama djece te njihovim mogućnostima i sposobnostima. Dječji vrtić stvara primjerene uvjete za rast i razvoj svakog djeteta, dopunjuje obiteljski odgoj i svojom otvorenošću uspostavlja suradnju s roditeljima i neposrednim dječjim okruženjem. U dječjim vrtićima provodi se odgojno-obrazovni rad koji je usklađen s potrebama djece i zaposlenih roditelja, a provodi se s djecom raspoređenom u skupine cjelodnevnog ili poludnevnog boravka. Dječji vrtići obavljaju djelatnost na temelju godišnjeg plana i programa rada ustanove. 

Na područje Općine nalazi se dječji vrtić u sklopu OŠ Milana Šorge.
Osnovna škola:
U Općini Oprtalj djeluju dvije osnovne škole. Jedna je Hrvatska osnovna škola „Milana Šorga“ u Oprtlju i Hrvatska osnovna škola „Vazmoslava Gražalje“ u Livadama. 

Školska zgrada Milana Šorga  godinama je postajala sve trošnija i time sve manje prikladna za odgojno obrazovni rad. Godine 1997. rekonstruirana je i dograđena. Škola osim djelatnosti osnovnog obrazovanja ima i dječji vrtić te osnovno obrazovanje odraslih. Unatoč otežanim uvjetima i vrlo malom broju učenika škola postiže značajne rezultate u odgojno-obrazovnom procesu, kao i u izvan-nastavnim aktivnostima. Učenici se redovito natječu na županijskim i državnim natjecanjima. Škola učestvuje u mnogim manifestacijama humanitarnog i revijalnog karaktera čime daje svoj doprinos obogaćenju društvenog života.
OŠ Vazmoslava Gržalje otvorena je 28. veljače 1901. godine kao prva pučka škola u Livadama. Iz tog se vremena pamte stihovi „Na hrastu je naranča rodila, Livadska se škola otvorila.“ PO Livade danas je u sklopu OŠ Vazmoslava Gržalje u Buzetu i sastoji se od šest odjeljenja, od čega su niži razredi u kombiniranim, a viši u čistim odjeljenjima. Učenici su uključeni u izbornu nastavu vjeronauka, talijanskog jezika i informatike, dok učenici VI. razreda pohađaju dodatnu nastavu glagoljice te na kraju školske godine sudjeluju u Maloj akademiji glagoljice u Roču.
Srednja škola:
Na području Općine Oprtalj ne nalaze se srednje obrazovne institucije. Mještani pohađaju srednju školu u Bujama i Buzetu. 

U Bujama se nalazi Srednja talijanska škola “Leonardo da Vinci“, Srednja škola “Vladimir Gortan“ te Gospodarska škola Buje. U Buzetu se nalazi Srednja škola Buzet.

7.2.Kultura i prirodna baština
7.2.1. Kulturna baština
U Općini se nalazi čak petnaest crkava te jedan muzej u Livadama.
Crkva Sv. Jurja , Oprtalj, 15. st.

Smještena je u gradu, na trgu. Spominje se od 1202. godine. Crkva je sagrađena u 15. st. Na mjestu starije, koja je ugrađena u današnju crkvu. Na stariji sloj, podijeljen kolonadama sa šiljastim lukovima, u 15. st. dograđen je prezbiterij s poligonalnim završetkom. Tada je na prvotnu građevinu izveden mrežasti gotički svod s rebrima i zaglavnim kamenima. U 17. st. Crkva je produžena i oblikovano je novo kameno pročelje. U njoj se nalaze vrijedni oltari i slike iz 16., 17., i 18. st., te orgulje iz 18. st. Zvonik, odvojen od crkve, sagrađen je u 16. stoljeću.

Crkva Sv. Roka, Oprtalj, 16. st.
Smještena je u gradu u blizini škole. Sagrađena je u 14. st. Kao jednobrodna građevina sa preslicom. U crkvi se nalaze freske (niz svetačkih likova) koje je naslikao istaknuti majstor Anton iz Padove 1535. godine. Crkva je iz temelja obnovljena 1913. godine.
Crkva Sv. Cecilije,Oprtalj, 19.st.
Smještena je na groblju, a sagrađena još 1842. godine na mjestu ranije crkve kao jednobrodna građevina s preslicom. Obnovljena je 1913. godine.
Crkva Sv. Marije, Oprtalj, 15.st.

Smještena je uz cestu sjeverno od naselja. Sagrađena je u 15. st. kao bratovštinska crkva. Jednobrodna građevina s preslicom i zvonom te lopicom sagrađena je 1770. godine. Majstor Clerigin iz Kopra naslikao je 1471. u renesansnom stilu na trijumfalnom luku i na južnom zidu prizore iz Marijina života.
Crkva Sv. Jelene, Sv. Jelena, 15. st.
Smještena je na vrhu brijega izvan naselja. Sagrađenja je u 15. st. kao jednobrodna s upisanom apsidom s preslicom i zvonom. U unutrašnjosti su slike koparskoga majstora Clerigusa (oko 1400. godine) koje prikazuju Majestas Domini, svece i evanđeliste, a na trijumfalnom luku Navještenje. Sačuvani su glagoljski grafiti iz 1496. godine.
Crkva Sv. Leonarda, Vižintini Vrhi, 19.st.
Smještena je na osami izvan naselja. Sagrađena je 1894. na mjestu starije crkve (ugrađene u građevno tkivo današnje). Jednobrodna je to građevina s preslicom i jednim zvonom. U crkvi se nalazi oltarna pala zadranina Zorzija Venture iz 17. st.
Crkva Sv. Silvestra, Sv.Silvestar 15. st.
Smještena je na vrhu brijega iznad zaseoka Krajići. Jednobrodna građevina s glagoljskim grafitima iz 15. - 16. st., sagrađena je u 15. st. U lošem je građevnom stanju.
Crkva Sv. Lucije, Sveta Lucija, 17. st.

Smještena u naselju, sagrađena je 1605. na mjestu starije crkve, koja se spominje godine 1500. Jednobrodna je to građevina s preslicom i lopicom, u unutrašnjosti s mramornim oltarom s drvenim svetohraništem i palom, s likovima Sv. Lucije, Sv. Agate i Sv. Barbare.

Crkva Sv. Ivana, Livade, 17. st.
Smještena u naselju, sagrađena 1697. godine kao jednobrodna građevina s preslicom. U unutrašnjosti je kameni oltar s drvenim svetohraništem i palom Sv. Ivana evanđelista

Crkva Sv. Marije od Snijega, Čepić, 15. st.

Prema nekim povjesničarima, na mjestu crkve BDM od Snijega stajao je Benediktinski samostan iz 13. st. Kasnije je crkvu prisvojio Pavlinski samostan, čiji su se ostaci vidjeli sve do 1849. Trobrodna je to građevina zaključeno s poligonalnom apsidom. Crkvu su prema latinskom natpisu gradili Matej iz Pule i Peter iz Ljubljane 1492. U unutrašnjosti je ploča s glagoljskim natpisom iz godine 1588.
Crkva Sv. Antuna Pustinjaka, Gradinje, 17. st.

Sagrađena je u 17. st. na mjestu starije crkve kao jednobrodna građevina s preslicom. U unutrašnjosti je oltar od kamena i drveta s drvenim kipovima Sv. Antuna opata, Sv. Agate i Sv. Katarine.
Crkva Sv. Stjepana, Istarske toplice, 19.st

Smještena na brijegu, iznad Toplica. Sagrađena je u 19. stoljeću na mjestu stare crkve, koja je tu stajala godine 1580. Crkva je jednobrodna s preslicom i zvonom.

Crkva Sv. Jeronima, Zrenj, 20.st.

Smještena u naselju, sagrađena je godine 1910. na mjestu starije crkve  koja se spominje još 1580. Crkva je jednobrodna sa sakristijom, preslicom i zvonom.


Župna crkva Sv. Jurja, Zrenj, 15.st.
Smještena je u naselju, spominje se prvi puta godine 1304. Bila je podčinjena izravno tršćanskom biskupu (do 1883. g. Buzetski dekanat). Zrenj se smatra rodnim mjestom Sv. Jeronima (345.-420.). Župna crkva građena je u romantičnom slogu, dvobrodna je, sa svetištem i sakristijom, a proširena je 1582. godine o čemu svjedoči glagoljski natpis otkriven za vrijeme obnavljanja 1835. Godine. Zvonik je odvojen od crkve.
Crkva sv. Antuna Padovanskog, Jakusi, 20.st.

Sagrađena je 1900. godine.
Muzej Parenzane u Livadama otvoren je 4.11.2007. godine u sklopu projekta Parenzana – Put zdravlja i prijateljstva, financiranog EU sredstvima INTERREG IIIA SLO-HU-CRO 2004-2006 (CARDS 2004). U sklopu muzeja izloženi su predmeti, dokumenti, fotografije, stare razglednice, miljokazi, drugim riječima sve vezano uz vrijeme prometovanja vlaka Parenzanom od 1902. do 1935. godine.

20.04.2011. muzej je predstavljen javnosti u svom novom ruhu: proširen je i dodatno uređen u sklopu projekta PARENZANA II, ponovo sufinanciranog od strane EU, u programu IPA SI-HR 2007-2013. U muzeju je, na period od oko godinu dana, zaposlena studentica-informator, koja daje informacije posjetiteljima o vlaku, trasi, projektu.

ZANIMLJIVOSTI I LEGENDE

Naranča i hrast

Kada je 1901. godine započela gradnja škole u Livadama, motovunska gospoda koja su imala svu vlast u rukama govorila su: „Hrvatska škola u Livadama otvorit ce se kada budu na hrastu naranče rodile“. Pred školom su zaista rasla dva hrasta pa kad je škola, nakon mnogo smetanja i podmetanja ipak trebala biti otvorena, dogodilo se čudo: Djevojke su ta dva hrasta noćcu okitila narančama. Kad se drugog dana sjetio narod iz cijele zapadne Istre da prisustvuje proslavi, iz tisuće razdraganih grla zaorila se pjesma: „Na hrastu je Naranča rodila Hrvatska se škola otvorila.“
Legenda o nastanku Istarskih toplica

U blizini Motovunske šume ispod okomite stijene visoke 85 metara (najviša u Istri) smjestile su se Istarske toplice. Na vrhu stijene je u 19. stoljeću izgrađena crkvica Sv. Stjepana, na temeljima stare crkve. Do nje se dolazi uskom stazicom koja se strmo uspinje oko stijene. Ako se uspnete visoko, bit ćete nagrađeni nezaboravnim vidikom koji se pruža duboko prema rijeci. Na ovoj stijeni rodila se jedna od najljepših legendi Bujštine, koja govori o stijeni i izvorima kojima je ova rijeka u svom kratkom toku prebogata.

Predaja kazuje:

Jen bot je jen mladi portolanski konte ša na lov blizu Svete Lucije i je kontra jenu lipu dikoj. Je pasla ovce i anka prela vunu, a zvala se je Marija. Konte se je namura u Mariju i prosija je i praša ku bi stila bit mu žena. Marija je bila šceta dikoj i je govorila: “Ja san sirota kmetica, ca ce meni konte. Oženit ću se za suseda Jakoma ki je bravi kmet”. U konta je bila napro namurana kći portulanskog podestata, pak je smiron i posud grdo špotala Mariju da je grišnica i nepoštena. Kad je to čuja Jakomo vaje je zapustija Mariju. Marija je za te ćakule bila napro žalusna i smiron je plakala. Mati ju je taložila, ali ni vejalo. Jen dan se je Marija ranpigala na unu velu grotu poli crikve Svetog Stipana i začela je kričatt: “Sveti Stipan ja cu z te grote doli skočit. Ko san grišnica i nepoštena neka umren! Ko san poštena neka voda z grote tece i neka zdravi jude”. Dikoj je za spravlje skocila z grote doli. Ostala je živa i zdrava parke ni bila grišnica. Oni bot je z grote takala već tepla voda ki oš danas zdravi jude. I tako su nastale današnje Istarske toplice poznate po visoko sumpornoj optimalno radioaktivnoj i toploj vodi punoj minerala za koju je znanstveno i u praksi dokazano da pospješuje liječenje raznih kroničnih i drugih bolesti.
Legenda o Bolašu
Kraj Istarskih Toplica nalazi se Bolaš, izvor vode koji je danas kaptiran, uz njega se veže niz istarskih legendi. Jedna legenda kaže kako se u Bolašu, još dok su poštu po Istri raznosile poštanske kočije, utopio kočijaš.
Postoji i legenda o skrivenom blagu na strminama iznad Bolaša, te priča o Ivi Istraninu i Bolašu. Ive se vraćao kući, u Rušnjake, s kosidbe negdje u „Vlašiji“ (zapadna Istra). Išao je već dugo vremena. Kad je prešao kupalište Svetog Stjepana, morala je već biti ponoć, a Ive bio umoran od dugog pješačenja. Iznenada kraj ceste ugleda djevojku koja sjedi na kupu šljunka i pozove ga da sjedne kraj nje da malo odmori i okrijepi, te da ce nakon toga nastaviti put. Ive je prihvatio poziv male, lijepe djevojčice da se okrijepi jelom i pićem i da malo odmori. U taj su čas mjesečeve zrake iznad Bolaša napravile put kroz površinu Bolaša u njegovu dubinu. I tako su djevojčica i Ive ušli u kristalnu dvoranu punu raskoši. I na koncu mu je djevojčica ispričala svoju priču po kojoj su njih dvoje braca, ali je nju ubila njihova maćeha zaklavši je nožem. Kada je umrla, maćeha je djevojčicu bacila u Bolaš. Voda je naglo počela bujati i skoro utopila maćehu, ali je ona ipak izmakla osveti. Djevojčica je Ivi dala nož kojim je ubijena. Htjela je da Ive uzme taj nož i ostavi ga u kući, negdje gdje će ga maćeha brzo naći. I tako je Ive uzeo nož, napustio Bolaš i krenuo kući. Nož je ostavio u posudi sa solju i već idući dan ga je našla maćeha. Prepoznala ga je, zaplakala i umrla. I tada se Ive probudio kraj Bolaša gdje je očito izmoren dugim putem zaspao, a na san su djelovali umor i legende isprepletene oko Bolaša. Kad se vratio kući i prepričavao svoj san iznova i iznova, raznim slušačima. I priča se od njih širila dalje na neke druge slušače te je lagano postala dio tajnovitih priča o Bolašu.

Legenda o Svetom Jeronimu

Štovani Biagio Narselito, župnik u Šterni koji je dvadeset tri godine služio u zrenjskoj župi, pripovijedao je kako je opće mišljenje tamošnjih žitelja da su tamo ostaci Sv. Euzebije, oca Sv. Jeronima i da je taj kaštel, bio antički Stridon. Dodao je, da je u sredini izmedu župne crkve jedno drvo crnog duda srednje veličine čija je krošnja razgranana u dva dijela: jedna se pruža prema velikoj crkvi, a druga prema crkvici koju pokriva svojim granama pa se djeca penju na tu crkvu kako bi jela murve. Premda je u više navrata posječeno, drvo je svaki put ponovno izraslo i razgranalo se na isti način. Štoviše, budući da je crkva izgorjela u požaru, nanovo je sagrađena i tom prigodom proširena, a premda je drvo bilo posječeno i na njegovo mjesto položeni temelji, ono je nedugo zatim izraslo dva hvata dalje, te naraslo do prvotne veličine i u svom prvotnom obliku, razgranato na dvije strane. Ali ono što je začuđujuće, kažu, jest to da, kad su ga posjekli, ispustilo je sok nalik mlijeku u tolikom obilju da ga se moglo skupljat u posude. Štoviše, kada bi žitelji pored oltara iskapali zemlju koju rabe za stavljanje pod glavu svojim preminulima, vidjela bi se bijela tekućina nalik mlijeku kako štrca iz posječena korijena. Pričalo se da potporno drvo krovišta crkve nikada nije zamijenjeno, premda je krov popravljen u nekoliko navrata. Ta je crkva predmet štovanja i poklonstva pa su mnogi svećenici iz svih dijelova Istre dolazili u njoj služiti misu. U Zrenju se nalazi mala crkvica posvećena Sv. Jeronimu. Na oltaru u crkvi nalazi se lik Sv. Jeronima izrađen u drvu. Svetac drži u ruci kaštel, a na glavi kardinalski šešir. Na tlu pored oltara, sa strane gdje se nalazi liturgijska knjiga, jedan je kamen bez natpisa, širok tri, a dug pet kvarti, za koji tamošnji žitelji govore da je to prema predaji njihovih predaka grob Euzebije, oca Sv. Jeronima.
7.2.2. Prirodna baština
Temeljno prirodno obilježje područja Općine Oprtalj čini raznovrsnost prirodnog pejzaža.

Razlikuje se zaravnjeni dio priobalja na sjeverozapadu i više brežuljkasto i brdovito područje unutrašnjeg dijela (siva Istra). Područje se pretežito sastoji iz sedimenata fliša, najčešće pješčenjaka i lapora koji se lako troše, pa je izmodelirano bujičnim tokovima i dijelom devastirano (klizišta i erozija).

Od prirodnih resursa najznačajnije su šume, mineralne sirovine, poljoprivredne površine, vodne površine, geografsko prometni položaj, kulturne i prirodne znamenitosti. 
U ovom djelu Istre nalazi se čuveni tartuf. Istra, ima dvije vrste zemlje: intenzivno tamnocrvenu u priobalju i sivu, masnu, glinastu u središnjem dijelu. Tartuf raste baš u toj sivoj zemlji, a epicentar mu je u vlažnoj Motovunskoj šumi kojom protječe rijeka Mirna. Tartufarska zona, proteže se na sjeveroistok do grada Buzeta i Lupoglava te seže jugoistočno uz rječicu Rašu na Labinštini i južno do Pazinštine.

Tartuf su otkrili stari Rimljani i to prije 18. stoljeća. U vrijeme pet stoljeća duge vladavine Venecije, Motovunska je šuma nosila naziv Šuma Sv. Marka, a u njoj je tek pojedincima bio dopušten lov na tartufe. Smjenom vladara i dolaskom Austro-ugarske, tartuf je stizao samo do jednog odredišta - bečkog dvora. Do danas se održao kao gastronomska delicija samo što mu još uvijek nije definirano mjesto za stolom: je li hrana ili tek začin?
Kulinari se slažu u jednom - tartuf je vrhunac gastronomije. Čudan je to, tajnovit i pod zemljom skriven gomolj. Nema nadzemne biljke i može ga se naći tek uz pomoć posebno dresiranih pasa.
7.3. Zdravstvo 
Podaci o zdravstvenoj zaštiti u Hrvatskoj u skladu su s preporukama i definicijama Svjetske zdravstvene organizacije. Zakonom o zdravstvenoj zaštiti omogućeno je otvaranje privatne prakse i osnivanje privatnih ustanova. U tijeku 1994. završena je preobrazba zdravstvenih ustanova i njihovo organizacijsko prilagođavanje tom zakonu, što je imalo za posljedicu prestanak rada medicinskih centara i njihovu preobrazbu u ustanove primarne i bolničke zdravstvene zaštite te zavode za javno zdravstvo. 1997. počinje proces zakupljivanja dijelova zdravstvenih ustanova primarne zdravstvene zaštite (domova zdravlja i ljekarni) u vlasništvu županija i Općine Zagreba. U 2003. počeo je proces spajanja domova zdravlja i osnivanja županijskih domova i domova zdravlja Općine Zagreba te se od te godine broj domova zdravlja smanjio.

Služba zdravstvene zaštite školske djece i mladeži reorganizirana je od 1998. Liječenje školske djece obavlja se u sklopu ambulanti opće medicine, a preventivna zaštita u službama školske medicine koje su prešle u zavode za javno zdravstvo. Zbog toga je broj djelatnika i organizacijskih jedinica opće medicine veći od 1998. Zdravstvena je djelatnost organizirana na tri razine. Zdravstvena djelatnost na primarnoj razini obuhvaća djelatnost opće medicine, školsku medicinu, higijensko-epidemiološku zaštitu, zubo - zdravstvenu zaštitu, hitnu medicinsku pomoć, medicinu rada, primarnu zaštitu žena i djece, patronažnu i ljekarničku djelatnost. Obavlja se u zdravstvenim ustanovama bez obzira na vrstu vlasništva: domovima zdravlja, ustanovama za hitnu medicinsku pomoć, ustanovama za zdravstvenu njegu u kući i ljekarnama te ordinacijama privatne prakse.

Zdravstvena djelatnost na sekundarnoj razini obuhvaća specijalističko-konzilijarnu zdravstvenu zaštitu te bolničku zdravstvenu zaštitu koja se provodi u općim i specijalnim bolnicama i lječilištima. Zdravstvena djelatnost na tercijarnoj razini obuhvaća obavljanje najsloženijih oblika zdravstvene zaštite iz specijalističkih djelatnosti u kliničkim ustanovama i državnim zdravstvenim zavodima. 

Zdravstvene  funkcije Općine smještene su u naselju Livade (ambulanta) te specijalistička bolnica – toplice u naselju Gradinje (Istarske toplice) u kojoj se nalazi i ambulanta opće medicine. Planira se otvaranje ambulante opće prakse u Oprtlju i stomatološke ambulante u Istarskim toplicama, a prema mogućnostima i u samom Oprtlju.

Istarske toplice
Nalaze se u blizini Motovunske šume – šume Sv. Marka. Ispod okomite mamut stijene (85 m) nalazi se izvor ljekovite vode Sv. Stjepan.

Poznat je po visoko sumpornoj optimalno radioaktivnoj i toploj vodi punoj minerala (13 vrsta) za koju je znanstveno i u praksi dokazano da pospješuje liječenje kroničnih reumatskih bolesti, dermatoloških bolesti, bolesti gornjih dišnih puteva, ginekoloških bolesti i postoperativnu rehabilitaciju. Takva prirodna ljekovitost vode izdvaja Istarske toplice od ostalih europskih termalnih izvora i svrstava ih na treće mjesto u Europi po kvaliteti vode i ljekovitosti.

7.4. Socijalna skrb

Sustav socijalne skrbi definiran je Zakonom o socijalnoj skrbi  kao temeljni zakon kojim se uređuje način obavljanja i financiranja djelatnosti socijalne skrbi, korisnici  prava, postupak za ostvarivanje tih prava, te druga pitanja od značenja za obavljanje ove djelatnosti. Socijalna  skrb je djelatnost kojom se osigurava i ostvaruje pomoć za podmirenje osnovnih životnih potreba socijalno ugroženih, nemoćnih i drugih osoba. Pritom je riječ o potrebama koje ove osobe, zbog nepovoljnih osobnih, gospodarskih, socijalnih i drugih razloga, ne mogu zadovoljiti same, niti uz pomoć članova obitelji. Radi sprečavanja, ublažavanja i otklanjanja uzroka i stanja socijalne ugroženosti socijalnom skrbi pruža se potpora obitelji, posebice djeci i drugim osobama koje ne mogu brinuti same o sebi.
Općenito govoreći, ranjive skupine, odnosno skupine s povećanim rizikom siromaštva i socijalne isključenosti, su one s niskim primanjima (nezaposleni, starije osobe bez mirovine, određene kategorije umirovljenika, jednoroditeljske obitelji), ranjive etničke manjine (romi), osobe s invaliditetom i dr. Sredstva za financiranje djelatnosti socijalne skrbi osiguravaju se pretežno iz državnog proračuna, i to oko 96%, dok se ostalih 4% osigurava iz prihoda za posebne namjene. Proračunski izdaci u financiranju sustava socijalne skrbi kretali su se od 2.509.026.429 kuna ili 0,80% BDP-a u 2007. godini do 2.966.389.499 kuna ili 0,89% BDP-a u 2009. godini. Socijalna se skrb ostvaruje putem centara za socijalnu skrb, centara za pomoć i njegu, državnih i nedržavnih domova socijalne skrbi, decentraliziranih domova za starije i nemoćne osobe, drugih domaćih i stranih pravnih i fizičkih osoba koje obavljaju djelatnost socijalne skrbi, udomiteljskih obitelji, obiteljskih domova, organiziranog stanovanja, organizacija civilnoga društva i dr. U Republici Hrvatskoj na državnoj razini djeluje 80 centara za socijalnu skrb s 27 podružnica koji obavljaju niz funkcija koje se mogu podijeliti na javne ovlasti u području socijalne skrbi, obiteljsko-pravne i kazneno-pravne zaštite, te stručno-analitičke, financijske i druge poslove. 
Trenutačno u Hrvatskoj postoji 275 državnih i nedržavnih domova i drugih pravnih osoba koji obavljaju djelatnost socijalne skrbi za djecu i mladež bez odgovarajuće roditeljske skrbi, djecu i mladež s poremećajima u ponašanju, djecu s teškoćama u razvoju i odrasle osobe s invaliditetom, djecu i odrasle osobe žrtve obiteljskog nasilja, djecu i odrasle osobe žrtve trgovanja, ovisnike o alkoholu, drogama i drugim opojnim sredstvima, starije i nemoćne osobe, te psihički bolesne odrasle osobe.

Socijalna skrb Općine:
Na području Općine posebno se nastoji voditi skrb o socijalno osjetljivim i ranjivim skupinama: starim i nemoćnim osobama, žrtvama nasilja u obitelji, invalidnim osobama i osobama s teškoćama u razvoju, braniteljima, skupinama osoba kojima je potrebna pomoć pri liječenju od ovisnosti (alkohol i droga). Briga i skrb o ranjivim skupinama vodi se kroz aktivnosti slijedećih subjekata: a) državne institucije (centri za socijalnu skrb, domovi, zdravstvene ustanove) b) nevladine udruge koje svojim radom obuhvaćaju različita socijalno-humanitarna područja. Programom javnih potreba iz područja zdravstva i socijalne skrbi financiraju se: 1. ustanove iz oblasti socijalne skrbi i zdravstva 2. plaćaju se socijalne potpore stanovništvu 3. potpore udrugama socijalne skrbi i zdravstva 4. financiraju se ostali zdravstveno-socijalni programi iz područja prevencije ovisnosti i ostalih oblika ovisnosti.
Zdravstvene ustanove smještene su u naselju Livade (ambulanta) i u naselju Gradinje (Istarske toplice) gdje se nalazi specijalistička bolnica – toplice koja ima i ambulantu opće medicine. Planira se otvaranje ambulante opće prakse u Oprtlju te stomatološke ambulante u Istarskim toplicama, i u samom Oprtlju. Socijalne funkcije zastupljene su kroz dječji vrtić u Oprtlju. Sve ostale socijalne i zdravstvene usluge nalaze se u gradovima Buzet i Buje. Domovi zdravlja nalaze se u Buzetu i Bujama, a najbliža je bolnica u Rijeci ili Puli.

7.5. Sport

Sportsko-rekreacijske funkcije u Općini smještene su u Oprtlju i Livadama. Na području Općine Oprtalj djeluju dva nogometna kluba NK Grožnjan – Oprtalj sa sjedištem u  Oprtlju  i NK Livade sa sjedištem u Livadama te jedna odbojkaška ekipa „GO rekreacija“ iz Oprtlja. Po predviđenim površinama zadovoljavaju potrebe. Predviđa se njihovo dovršenje i izgradnja na planiranim površinama. Rekreacijski sadržaji mogući su u sklopu ugostiteljsko-turističkih predjela „Armanja“ i „Škeri“ te u Istarskim toplicama i Gradinjama.
7.6. Civilno društvo
Na području Općine Oprtalj djeluje nekoliko udruga:

Agrooprtalj - Udruga poljoprivrednika Agrooprtalj osnovana je 13. veljače 1998. godine sa sjedištem u Oprtlju. Osnovni sadržaj djelatnosti Udruge je stručno osposobljavanje članova za poljoprivrednu proizvodnju i provođenje agrotehničkih mjera, organizacije i nabave sadnog i repro-materijala te strojeva pod povoljnim uvjetima.
LD Vepa - Lovačko društvo „Vepar“ proslavilo je desetu obljetnicu gospodarenja i organiziranja lovačkih aktivnosti na području Općine Oprtalj. Društvo je osnovano u ožujku 1996. godine.
Nadomak suncu - Nadomak suncu humanitarna je udruga koja promovira obiteljsku skrb djece bez roditelja. Udruga je osnovana 1993. godine, s ciljem pružanja topline obiteljskog života djece koja su za to bila uskraćena iz bilo kojeg razloga. Od 1994. godine, uz pomoć i podršku volontera i donatora iz cijele Europe, obnovljeno je šest kuća. Od srpnja 2007. godine Udruga je odgovorna za provedbu projekta podržanog od strane Europske unije, pod nazivom „Doprinos dobro podržanom i dobro organiziranom i kvalitetnom udomiteljstvu djece u Istri“ (CARDS 2004), a koji se provodi uz partnerstvo s Odjelom za zdravstvo i socijalnu skrb Istarske županije i suradnjom Općine Oprtalj.
Dvd Oprtalj - Dobrovoljno vatrogasno društvo Oprtalj osnovano je 07.11.2005 sa sjedištem u Oprtlju. Osnovni sadržaj udruge je unapređenje vatrogasaca i vatrozaštite, provođenje preventivnih mjera zaštite od požara, gašenje požara i savjetovanja, sudjelovanje na seminarima, vatrogasnim natjecanjima i drugim stručnim i informativno-propagandnim akcijama od interesa za širenje vatrogasne kulture pučanstva.
7.7. SWOT analiza, razvojne  potrebe i potencijali
	SNAGE
	SLABOSTI

	· Donekle dobar sustav predškolskog i osnovnoškolskog obrazovanja

· Donekle zadovoljavajuća primarna zdravstvena zaštita 

· Bogata povijest prostora

· Tradicionalni osjećaj identiteta

· Razvijena sportska aktivnost
	· Neriješena skrb za starije i nemoćne osobe

· Nedovoljna valorizacija kulturnih i tradicionalnih vrijednosti

· Nedovoljno razvijen “društveni život”



	MOGUĆNOSTI
	PRIJETNJE

	· Organizirani pristup valorizaciji bogate povijesti prostora te kulturnih i tradicijskih vrijednosti 

· Podizanje kvalitete zdravstvenih usluga

· Izgradnju sadržaja za turističku ponudu i građanstvo (šetnice, rekreacijske staze)

· Izgradnja i održavanje društvenih i objekata kulture

· Gradnja Doma za starije i nemoćne

· Veće korištenje sredstava EU fondova
	· Neodgovarajuća i nesustavna valorizacija kulturnih i tradicijskih vrijednosti (moguća devastacija )

· Suvremena turistička kretanja mogu narušiti elemente identiteta i tradicijskih vrednota (negativan utjecaj turizma)

· Dugoročna strategija razvoja društvenih djelatnosti (ne postoji)

· Nedostatno financiranje




Izvor: obrada autora, 2016.
8. GOSPODARSTVO 
U slijedećem poglavlju prikazana je osnovna analiza gospodarstva i općenito ekonomije na području Općine Oprtalj. Gospodarstvo (engl. economics, njem. Wirtschaft), ekonomija ili vrlo često kao politička ekonomija je znanost koja izučava načine organiziranog ljudskog djelovanja u području proizvodnje, razmjene i potrošnje dobara s ciljem zadovoljenja ljudskih potreba i neprestanog poboljšavanja kvalitete života. U samome tekstu analizirao se opći društveno-ekonomski razvoj Općine Oprtalj koji je dao osnovni pregled glavnih djelatnosti koje se odvijaju na tome području a to su: ugostiteljstvo i turizam, intenziviranje poljoprivrede, posebno vinogradarstva i maslinarstva i povrtlarskih kultura, industrijsko-servisne usluge te obrtničke i druge usluge vezane za građevinarstvo.

8.1. Industrija i obrtništvo
Općenito:
Osnovne djelatnosti gospodarstva bazirane su na uslužnim djelatnostima i malim proizvodnim pogonima. Tu spadaju privatni poduzetnici koji se bave trgovinom, ili pružaju usluge popravka ili montaže, autoprijevoznici, građevinari. Zanati i manji pogoni proizvodnih djelatnosti omogućuju neprekinut život mjesta. Ekonomski status omogućen je radom stanovnika u obližnjim većim središtima, a u novije vrijeme razvijaju se turističke djelatnosti (agroturizam i sl.).
Osnovni cilj upravljanja i kreiranja gospodarskoga razvoja treba biti usmjeravanje razvoja prema gospodarskom, tehnološkom i ekološki optimalnom iskorištavanju ukupnih raspoloživih prirodnih i kadrovskih mogućnosti s ciljem poboljšanja standarda življenja.

Pored raznovrsnosti razvoja gospodarskih grana, potrebno je razvijati i polivalentnost domaćinstava (obiteljskih gospodarstava) tako da se može osiguravat prihod iz više izvora (što je i dosad bio slučaj), ali sada na višoj i kvalitetnijoj razini. Kao jedan od važnih budućih ciljeva svakako mora biti i težnja ulaganja u razne oblike gospodarskih djelatnosti, ali i podizanje javnog standarda društvene opremljenosti (cjelovita infrastrukturna opremljenost, školske, zdravstvene, kulturne, sportske i ostale usluge). Navedeni ciljevi trebali bi se ostvarivati kroz određene poticajne i razvojne mjere, promicanje ulaganja u vidu izrade prostornih planova niže razine ali malog prostornog obuhvata, investicijskih projekata, idejnih rješenja određenih zona i slično.

U prostornom planu Općine Oprtalj navode se slijedeći ciljevi gospodarskog razvoja:

· Ubrzati rast gospodarskih aktivnosti u cilju iskorištavanja prednosti i raspoloživih resursa;

· Težiti stvaranju usklađenog modela gospodarskoga razvitka te graditi očekivanu razvijenost sveukupne infrastrukture;

· Poticati gospodarske aktivnosti u kojih je posljedica povećano kretanje ljudi, dobara i usluga;

· Povećati djelotvornost upravljanja i organiziranosti pojedinih poduzeća;

· Težiti rastu investicijskih aktivnosti uz očuvanje ekološki vrijednog područja, a u skladu s donesenim razvojnim planovima i programima;

· Stvarati preduvjete za otvaranje novih radnih mjesta, osobito u malom i srednjem poduzetništvu te obiteljskim gospodarstvima (usmjerenih i prema turističkoj djelatnosti).

Sukladno već navedenom, a u zavisnosti o raspoloživim prirodnim i ljudskim resursima, osnovne aktivnosti u planiranom gospodarskom razvitku trebaju se usmjeriti na tri temeljne djelatnosti:

1) POLJODJELSTVO kao temeljnu djelatnost, osobito u smislu privođenja raspoloživih resursa tradicionalnim kulturama, okrupnjavanjem posjeda gdje je to moguće i oslanjanjem na proizvodnju zdrave i ekološke hrane;

2) INDUSTRIJU oslonjenu na razvoj malih i srednjih kapaciteta uz eliminaciju bilo koje vrste zagađivanja;

3) USLUŽNE DJELATNOSTI i OBRTNIŠTVO utemeljene na stvaranju predjela „malih“ poduzetničkih "inkubatora" i razvitka obiteljskih gospodarstava i obrta te izletničkog turizma.

U odabiru i poticanju određenih gospodarskih aktivnosti u svakom slučaju treba promicati one, koje su stručno utemeljene i dokazane, koje koriste i unapređuju raspoložive prirodne resurse, nisu veliki energetski potrošači, te ne zahtijevaju veće količine sirovina i repromaterijala. Treba voditi računa o stvaranju potreba za radnim mjestima, koja se najvećim dijelom mogu popunjavati iz rezerve radne snage, dijelom doškolovanjem ili prekvalifikacijom.
Poslovne zone:
INDUSTRIJA kao sekundarna djelatnost trenutno je razmjerno loše razvijena, gotovo da je i nema, iako za njezin razvoj postoje uvjeti. 

Industrija je na području Općine slabo razvijena. Budući da je proces preustroja gospodarstva tek započeo, očekuje se znatniji razvoj industrije u budućnosti, što bi se trebalo odraziti i u razvoju industrije na području Općine Oprtalj. Trenutno se industrijskom djelatnošću bavi šest gospodarskih subjekata, a najznačajnija poduzeća su Tekstilna konfekcija ERA d.o.o. te poduzeće za proizvodnju aluminijskih prozora i vrata te ISO stakla FINAL. 

Obrtništvo ima dugu tradiciju. Obrti su se razvijali prema potrebama stanovništva i pojedinih gospodarskih grana. Temeljna obilježja politike ranijeg sustava prema obrtništvu odnosila su se na ograničavanje razvoja privatne djelatnosti fiskalnim i drugim nepoticajnim mjerama gospodarske politike. Privatna djelatnost bila je na rubu društvenog i gospodarskog interesa. Još se danas osjećaju posljedice toga, zbog čega se obrtništvo mora nametnuti kao snažan gospodarski i financijski čimbenik ukupne gospodarske stabilizacije s raznovrsnim proizvodima i uslugama te tako postati poticaj novog proizvodnog i uslužnog zapošljavanja. Na području Općine postoji više obrtničkih radnji koje se bave različitim djelatnostima, a prevladavaju djelatnosti trgovine i ugostiteljstva.
8.2. Turizam i ugostiteljstvo
Općenito:
TURISTIČKA DJELATNOST ima uvjete za razvoj lječilišnoga turizma (Istarske toplice), te seoskoga turizma. Podizanjem razine infrastrukturne opremljenosti i stanovanja u okviru poljodjelskih gospodarstava razvijat će se povoljnosti za takvu vrstu gospodarske djelatnosti. Treba ju poticati kroz individualno poduzetništvo.
Općinu Oprtalj karakterizira kamena arhitektura značajna za mala mjesta koja su se smjestila na blagim brežuljcima te sama po sebi odaju ozračje mira i opuštanja. Najveće bogatstvo Općine je netaknuta priroda, a od turističke djelatnosti prevladava bogata agroturistička ponuda. Općina Oprtalj je mala Općina u unutrašnjosti Istre sa zelenim istarskim krajolikom i vinskim cestama. Autentični istarski gradić koji je naseljen od prapovijesti. 

Urbana arhitektura gradića Oprtlja i zdanja poput gradskih bedema, gradske lođe, objekata sakralne i svjetovne funkcije odaju grad ispunjen tradicijom i ponosom. Gradić Oprtalj, središte Općine, sačuvao je srednjovjekovni tlocrt s uskim ulicama, trgovima, portićima i natkrivenim prolazima. Naselje je bilo opasano čvrstim kamenim zidinama koje su danas uklopljene u arhitekturu.
Zbog svoje lokacije u sjeverozapadnom dijelu poluotoka Istre, nekoliko kilometara od mora te nekoliko kilometara od granice s Italijom i Slovenijom, Općina Oprtalj ima povoljne uvjete za razvoj turizma. Također, na području Općine Oprtalj smješteno je lječilište Istarske toplice koje se nalazi u netaknutoj prirodi izvan gradskih naselja. 
Iznad samog lječilišta uzdiže se 85 metara visoka nadaleko poznata stijena gorostas, ispod koje se nalazi izvor ljekovite vode Sv. Stjepan. Poznat je po visoko sumpornoj optimalno radioaktivnoj i toploj vodi punoj minerala (13 vrsta) za koju je znanstveno dokazano da pospješuje liječenje kroničnih reumatskih bolesti, dermatoloških bolesti, bolesti gornjih dišnih putova, ginekoloških bolesti i post operativnu rehabilitaciju. Takva  prirodna ljekovitost vode izdvaja Istarske toplice od ostalih europskih termalnih izvora i svrstava ih na treće mjesto u Europi po kvaliteti vode i ljekovitosti. Izvor se koristio još u antičko doba, dokaz za to su pronađeni natpisi u kamenu, stari rimski novac i nakit. Danas su Istarske toplice u privatnom vlasništvu.

Turistički kapaciteti i turistička ponuda Općine Oprtalj:
U Općini Oprtalj ima više od 370 kreveta, što je prilično velik broj u odnosu na veličinu same Općine. No nedostatak čini činjenica da je više od 90 % kreveta locirano u hotelu Mirna u Istarskim toplicama. Oprtalj ima zbog svoje očuvane prirode i mnogih seoskih domaćinstava velik potencijal za razvoj seoskog turizma. Prema podacima mještana postoji veća potražnja za kapacitetima izvan Toplica nego što je trenutačna ponuda. U tablici 11. navode se gospodarski subjekti i njihova ponuda:
Tablica 11. Gospodarski subjekti i njihova ponuda

	Gospodarski subjekti
	Glavna ponuda

	Lječilište Istarske Toplice, Istarske Toplice 
	350 kreveta, 2 apartmana, restoran, caffe bar, banket i seminar sala, zatvoreni i otvoreni bazen, prostori za terapije i vježbe, aromaterapija, salon ljepote i frizerski salon

	Seosko domaćinstvo „Pietra Pelosa“ Zrenj
	50 mjesta unutra, 20 mjesta vani, 1 apartman za 6 osoba, gastronomska ponuda

	Seosko domaćinstvo „Gardina“ Čabarnica
	35 mjesta unutra, 20 vani, 3 sobe, 9 kreveta, gastronomska ponuda, specifičnosti

	Seosko domaćinstvo „Tončić“ Čabarnica
	50 mjesta unutra, 50 vani, nema kreveta, gastronomska ponuda 

	Seosko domaćinstvo „Štokovac“ Novaki
	40 mjesta vani, 40 unutra, nema kreveta, gastronomska ponuda 

	Seosko domaćinstvo „Markežić“ Pici
	50 mjesta unutra, nema kreveta, gastronomska ponuda 

	Apartmani i sobe „Volta“
	1 apartman za 4 osobe, 2 sobe za 2 osobe i 1 soba za 1 osobu

	Gostionica „Tartuf“
	40 mjesta unutra, 30 vani, gastronomska ponuda 

	Konoba „Dolina“ Gradinje
	40 mjesta unutra, 30 vani, gastronomska ponuda

	Konoba “Oprtalj“ Matka Laginje
	30 mjesta unutra, 40 vani, gastronomska ponuda

	Restaurant „Enoteca“
	44 mjesta unutra, 50 vani, gastronomska ponuda

	Palazzo Portole
	Luksuzna vila s 10 kreveta


U Općini postoji raznovrsna gastronomska ponuda od restorana, gostionica, konoba i seoskih domaćinstava koji nude kvalitetnu hranu. Od specijaliteta mogu se izdvojiti jela s tartufima te drugi domaći specijaliteti kao što su ovčji sir, domaći pršut, jela od divljači, med, maslinovo ulje, vino i ostalo.

Sportsko-rekreacijske funkcije u Općini smještene su u Oprtlju i Livadama. Po predviđenim površinama zadovoljavaju potrebe. Na području je obilježeno 10 km pješačkih staza, a nalazi se i cesta maslinova ulja. Osim toga područje je poznato i po lovnom turizmu. Sva dodatna ponuda nadopunjava osnovnu smještajnu ponudu i ima povoljne uvjete za daljnji razvoj turizma. 
Livade su centar svijeta tartufa. Ovdje se tartufi skupljaju od davnine uz pomoć posebno obučenih pasa koji su uvježbani da njuhom pronađu tartufe. Siva glinena zemlja središnje Istre, vlažna i sjenovita Motovunska šuma pored rijeke Mirne te blaga klima bez velikih temperaturnih razlika pružili su idealno stanište za vrlo izbirljiv bijeli tartuf, najveći i najcjenjeniji od svih tartufa. Tartufa ima i drugdje u svijetu, ali su istarski bijeli tartufi prepoznatljivi po jedinstvenom okusu i mirisu. Motovunska šuma dala je tartufima iznimnu aromu i kvalitetu. Tartufi osim gastronomske ponude predstavljaju i odlično polazište za promociju Općine te poticaj gospodarskom razvoju.
Tako su u Općini Oprtalj predviđeni ugostiteljsko-turistički predjeli: Benčani, Škeri u naselju Benčani, Golubići, Gradinje, Armanja u naselju Vižitini Vrhi te najveće područje u Istarskim toplicama naselje Gradine. U ovim predjelima moguće je izgraditi turističko-ugostiteljsko-rekreacijske sadržaje s pratećim uslugama i trgovinama.
Prirodna i krajobrazna obilježja područja Općine Oprtalj osiguravaju povoljne mogućnosti za seoski, izletničko-rekreacijski i lječilišni turizam.
Turistički dolasci i noćenja:
Tablice u nastavku prikazuju broj dolazaka turista na područje Općine Oprtalj za 2014.g. te za prvih 6 mjeseci 2015.g. U tablici se mogu pronaći noćenja turista koja su ostvarena na području Općine za razdoblje 2014.g. te prvih 6 mjeseci 2015.g. Tablice prikazuju broj stranih i domaćih gostiju te njihov  ukupan zbroj. Osim toga u tablici su naznačeni postoci koje Općina Oprtalj zauzima naspram cjelokupne Županije. Taj postotak kreće se u rasponu od oko 1% ukupnog broja dolazaka turista u Istarsku županiju te oko 0,7% noćenja koje je Istarska županija ostvarila u 2014.g. Osim toga, u zadnjem stupcu prikazani su indeksi čija je bazna godina prethodna. Iz istih je vidljivo kako je došlo do rasta u noćenjima i dolascima u 2014.g. naspram 2013.g. Takav scenariji mogao bi se pripisati lošijim vremenskim prilikama koje su bile te godine što potvrđuje činjenicu kako Oprtalj nije destinacija sunca i mora.
Tablica 12. Dolasci stranih i domaćih turista u Općini Oprtalj u 2014.g.
	općina
	domaći 
	strani
	dolasci 

ukupno
	% u odnosu na županiju
	indeks 2014/2013

	Oprtalj
	7.833
	8.005
	15.838
	0,48%
	126


       Izvor: Turističke zajednice Istarske županije
Tablica 13.  Noćenja stranih i domaćih turista u Općini Oprtalj u 2014.g.
	općina
	domaći 
	strani
	noćenja ukupno
	% u odnosu na 

županiju
	indeks 
2014/2013

	Oprtalj
	37.658
	32.833
	70.491
	0.32%
	122


Izvor: Turističke zajednice Istarske županije
Tablica 14. Dolasci stranih i domaćih turista u Općini Oprtalj u prvih 6 mjeseci 2015.g.
	općina
	domaći 
	strani
	dolasci 

ukupno
	% u odnosu na županiju
	indeks 

2015/2014

	Oprtalj
	3.565
	2.217
	5.782
	0.51%
	81


Izvor: Turističke zajednice Istarske županije

Tablica 15.  Noćenja stranih i domaćih turista u Općini Oprtalj u prvih 6 mjeseci 2015.g.
	općina
	domaći 
	strani
	noćenja 

ukupno
	% u odnosu na županiju
	indeks 

2015/2014

	Oprtalj
	17.685
	7.963
	25.648
	0.47%
	79


Izvor: Turističke zajednice Istarske županije

8.3. Poljoprivreda
POLJODJELSTVO je po važnosti prva gospodarska grana. Osnovni pravci i ciljevi razvoja poljodjelstva morali bi se temeljiti na:

· Optimalnom vrednovanju svih uvjeta za razvoj poljodjelstva,
· Na proizvodnji onih proizvoda za koje već i sada postoji izražena potražnja u okolnom prostoru i široj regiji, osobito uzimajući u obzir blizinu gradova Buja, Buzeta, Poreča, Pazina, i Rijeke.

Kao najvažniji poljodjelski proizvodi bit će, zbog blizine navedenih gradova, povrtlarske kulture. Danas se povrtlarski proizvodi, iako postoji mogućnost prodaje, još uvijek proizvode uglavnom za osobne potrebe. Jedna od prednosti poljodjelske proizvodnje mogla bi biti i “zdrava hrana” s posebnom ponudom u ugostiteljstvu, za što postoje uvjeti, a za sada takve ponude nema ili je nedovoljna. Sve ove mjere za pokretanje i poticanje poljodjelske proizvodnje najvećim bi se dijelom oslanjale na obiteljska gospodarstva koja ne bi trebala postati monokulturna. Potrebno je urediti postojeće i izgraditi mrežu novih poljskih putova za korištenje mehanizacije (traktora i sl.). Obrađene poljodjelske površine potrebno je po mogućnosti spajati i zamjenom određenih površina stvarati veće posjede radi lakše obrade i boljih rezultata.
Klimatske prilike i svojstvena kakvoća tla na području Općine Oprtalj utječu na mogućnosti razvoja poljoprivrede, posebice vinogradarskih i povrtlarskih kultura te maslinarstva i voćarstva. 

Poljoprivredno zemljište je dobro od općeg (državnog) značaja pa je stoga osobito zaštićeno. Poljoprivrednim zemljištem smatra se: 

1. obradivo zemljište (oranice, vrtovi, voćnjaci, vinogradi, livade, pašnjaci),

2. neizgrađeno građevno zemljište,

3. ribnjaci, trstici i močvare koji nisu posebno vrijedni biotopi,

4. drugo zemljište koje se koristi ili ne koristi, a može pridonijeti poljoprivrednoj proizvodnji.
Poljoprivredne površine dvojako su razvrstane i to kao: poljoprivredne površine na osobito vrijednom tlu u širim predjelima naselja (pretežno jugozapadni dio Općine) koje se koriste za intenzivnu poljoprivredu i poljoprivredne i šumske površine preostalog dijela Općine – vrijedno poljoprivredno tlo, ostala obradiva tla i ostalo poljoprivredno tlo – pretežito krajolici koji tvore svojstven mozaik šumskih i poljoprivrednih površina.

Razmjerno velike površine Općine pokrivene su travnjacima na različitim geološkim podlogama. Travnjaci su od velikoga gospodarskoga značaja. Najraširenija su na području šumske zajednice hrasta medunca i ostalih hrastova s crnim grabom. Livade se danas sve manje kose te ih postupno obrastaju elementi autohtonih šumskih zajednica. Od agrocenoza zastupljeni su vinogradi, maslinici, manje površine voćnjaka, vrtovi te ratarske površine uz dolinu Mirne za uzgoj ratarskih kultura i krmnog bilja.
Ipak poljoprivreda u smislu osnovne gospodarske djelatnosti na području Općine nije jako razvijena iako oranice zauzimaju 29,15 % od ukupne poljoprivredne površine u uporabi. Već nekoliko desetljeća razvoj poljoprivrede u Općini Oprtalj kao i u Istarskoj županiji, obilježava napuštanje obradivih površina. Napuštaju se dijelom površine na kojima nema uvjeta za razvoj intenzivne proizvodnje, ali i proizvodno uporabive površine zbog odlaska poljoprivrednika ili nezanimanja za poljoprivredu. Broj aktivnog poljoprivrednog stanovništva iz više se razloga već godinama smanjuje. Jedan od razloga je, što se stanovništvo Općine Oprtalj (zaposleno u industriji i drugim djelatnostima) bavi poljoprivredom samo kao dopunskom djelatnošću. Tako je osnovno obilježje poljoprivrednih gospodarstava usitnjenost posjeda i njihova rascjepkanost.
Tablica 16.  Iskaz prostornih pokazatelja za namjenu poljoprivrednih i šumskih površina
	Općina Oprtalj (Istarska županija)
	ukupno ha državno
	ukupno ha privatno
	ukupno
	% od površine Općine

	Oranica
	371, 2122
	1098,8053
	1236,0175
	20,43

	Voćnjak
	3,7766
	64,9753
	68,7519
	1,14

	Vinograd
	18,8201
	113,3466
	132,1667
	2,18

	Maslinik
	0
	0,2151
	0,2151
	0,00

	Livada
	61,3728
	816,0804
	877,4532
	14,50

	Pašnjak
	163,2901
	968,8914
	11532,181
	18,71

	Poljoprivredne površine ukupno
	384,4718
	3062,3141
	3446,7859
	56,97

	Šumske površine ukupno
	344,0491
	2113,3157
	2457,3651
	40,62

	Ukupno plodno
	728,5209
	5175,6298
	5904,1507
	97,59


         Izvor: Prostorni plan Općine Oprtalj
U Općini Oprtalj koristi se 199,28 ha kao poljoprivredno zemljište, od toga najviše za oranice i vrtove (109,73 ha), livade (33, 59ha) i vinograde (25,03 ha). Preostalo zemljište ukupno obuhvaća 355,02 ha, od toga je 109, 39 ha neobrađenog zemljišta, a 207,36 ha šumskog zemljišta. 

Iako šume zauzimaju znatnu površinu, učinci od gospodarenja šumom nisu osobiti. Šume su dijelom u privatnom vlasništvu (u Općini oko 86 %, u Županiji oko 75 %), a dijelom u državnom vlasništvu. Šumama u državnom vlasništvu gospodari javno poduzeće “Hrvatske šume“, Šumarija Buje. Šume na flišnoj podlozi su znatno devastirane u stadiju šikara i panjača, što je utjecalo na povećano ispiranje tla i eroziju. 

Na području Općine Oprtalj za razvoj poljoprivrede, prije svega trebalo bi riješiti već tradicionalne probleme u poljoprivredi, a to su rascjepkanost zemljišta i mali posjedi te mali broj stanovnika koji se poljoprivredom bavi za stalni izvor prihoda. Prema programu prostornoga uređenja RH temeljni je cilj poticanje razvoja suvremene, djelotvorne i konkurentne poljoprivrede, te učinkovitije proizvodnje poljoprivrednih proizvoda, na način koji štiti prirodne mogućnosti zemlje. Osobito je potrebno koristiti prednosti nezagađenosti tla i mogućnosti proizvodnje ekoloških poljoprivrednih proizvoda. Poljoprivredno zemljište treba štititi od onečišćenja bilo koje vrste, poglavito radi proizvodnje zdrave hrane i mogućeg turističkog razvoja. 

Tablica 17. Površina korištenoga poljoprivrednog zemljišta te broj stoke i peradi privatnih kućanstava,
	 
	Skupine kućanstava prema korištenome poljoprivrednom zemljištu
	Broj kućanstava
	Korišteno poljoprivredno zemljište, ha
	Broj stoke i peradi

	
	
	
	ukupno korišteno
poljoprivredno zemljište, ha
	oranice, ha
	voćnjaci, ha
	vinogradi, ha
	maslinici, ha
	ostalo poljoprivredno
zemljište (livade,
pašnjaci i dr.), ha
	goveda
	ovaca
	koza
	svinja
	peradi

	Općina Oprtalj - Portole
	Ukupno
	316
	387,05
	112,85
	2,87
	40,52
	21,01
	209,80
	50
	242
	44
	35
	1.381

	 
	bez zemlje
	158
	0,00
	0,00
	0,00
	0,00
	0,00
	0,00
	0
	0
	0
	0
	237

	 
	do 0,09 ha
	10
	0,29
	0,26
	0,00
	0,02
	0,01
	0,00
	0
	0
	0
	0
	24

	 
	0,10 do 0,49 ha
	30
	7,08
	3,32
	0,35
	2,34
	0,67
	0,40
	5
	0
	7
	0
	200

	 
	0,50 do 0,99 ha
	14
	8,81
	4,57
	0,00
	1,10
	0,94
	2,20
	0
	0
	11
	0
	53

	 
	1,00 do 2,99 ha
	60
	94,42
	35,90
	0,50
	11,89
	6,13
	40,00
	11
	112
	23
	2
	412

	 
	3,00 do 4,99 ha
	17
	61,43
	14,40
	0,02
	6,55
	8,46
	32,00
	8
	65
	0
	3
	114

	 
	5,00 do 7,99 ha
	16
	95,01
	36,00
	2,00
	12,01
	3,80
	41,20
	9
	35
	3
	16
	183

	 
	8,00 do 9,99 ha
	4
	34,60
	3,30
	0,00
	2,30
	0,00
	29,00
	0
	30
	0
	0
	30

	 
	10,00 do 19,99 ha
	6
	65,41
	9,10
	0,00
	3,31
	0,00
	53,00
	12
	0
	0
	2
	78

	 
	20,00 ha i više
	1
	20,00
	6,00
	0,00
	1,00
	1,00
	12,00
	5
	0
	0
	12
	50


Izvor: DZS, 2011.
8.4. SWOT analiza - gospodarstva
	SNAGE
	SLABOSTI

	· Razvoj srednjeg i malog poduzetništva

· Mogućnost razvoja turizma i selektivnih vidova turizma (lovni, agroturizam,eko turizam)

· Razvoj poljoprivrede(vinogradarstvo, maslinarstvo, voćarstvo)

· Eksploatacija mineralnih sirovina 

· Stanovništvo sa iskustvom i tradicijom poljoprivredne proizvodnje


	· Nerazvijeno srednje i malo poduzetništvo 
· Turistička djelatnost (nedovoljno razvijena)

· Poljoprivreda nerazvijena(zapuštene površine)

· Usitnjenost posjeda 

· Nedovoljna educiranost stanovništva i poduzetnika (cjeloživotno učenje)

· Otežan plasman poljoprivrednih proizvoda

· Nedostatak manjih prerađivačkih kapaciteta

	MOGUĆNOSTI
	PRIJETNJE

	· Razvoja turizma(strategija)

· Razvoj poljoprivrede,autohtoni proizvodi( strategija)

· Mogućnost razvoja malog i srednjeg poduzetništva (poslovna zona)

· Mogućnost razvoja obrtništva

· Povezivanje poljoprivrednika (posebno marketing)

· Povezivanje turizma, poljoprivrede (plasman proizvoda i kvaliteta)

· Alternativni izvori energije

· Korištenje poticaja (EU fondovi i ostalo)

· Sustavni pristup edukaciji (cjeloživotno)

· Privatno-javna partnerstva

· Poticati ambicioznije i veće razvojne projekte
	· Gospodarska i financijska kriza

· Zanemarivanje edukacije (cjeloživotno)

· Neiskorištenost poljoprivrednog zemljišta




Izvor: obrada autora, 2016.
9. SWOT analiza

SWOT ANALIZA PRIRODNI RESURSI
	SNAGE
	SLABOSTI

	Dobar geoprometni položaj (globalno)

Donekle povoljno reljefno i klimatsko obilježje prostora 

Očuvan i nezagađen prirodni okoliš (turizam, poljoprivreda)

Šumske površine (hrast lužnjak, tartufi, itd)

Poljoprivredne površine

Rijeka Mirna i potoci

Doneseni prostorni planovi 

Izvori vode, termalna voda

Tradicionalno radišno i poslovno stanovništvo

Zaštićena područja (Motovunska šuma, zaštićeni krajolik)
	Nedovoljna valorizacija prirodnih resursa i prostora , te starih građevina

Osiromašen prostor

Nedostatno cjeloživotno obrazovanje

Nedovoljna osviještenost stanovništva o potrebi zaštite okoliša

Veliki broj naselja

Nezaposlenost

Odljev radne snage



	MOGUĆNOSTI
	PRIJETNJE

	Uravnotežen i održiv razvoj, planski vođen i dinamičnije, moguće je ostvariti viši standard stanovništva

Više korištenje sredstva EU fondova u razvoju

Sustavna edukacija stanovništva

Sustav zaštite i kvalitete tla, vode, zraka, te upravljanje otpadom
	Onečišćenje okoliša (tlo, zrak, voda)

Nelegalna odlagališta

Neprikladna zakonska regulativa

Problem gradnje (nezakonito, neracionalno, neplanski)




Izvor: obrada autora, 2016.

SWOT ANALIZA INFRASTRUKTURA
	SNAGE
	SLABOSTI

	Blizina najznačajnijih prometnica 

Donekle zadovoljavajuće rješenje vodoopskrbe, elektro-opskrbe i PTT

Plinifikacija
	Nedefinirano i neriješeno pitanje prometne infrastrukture (nerazvrstane ceste)

Neriješen problem otpadnih voda



	MOGUĆNOSTI
	PRIJETNJE

	Poticanje korištenja alternativnih izvora energije 

Stvaranje uvjeta za plinifikaciju

Izgradnja i kvalitetnije održavanje prometnica i rješenje parkirnog prostora

Izgradnja vodovoda (sva naselja)

Veće korištenje EU fondova
	Neodgovarajuća izgrađenost prometnica 

Nepoštivanje standarda održivog razvoja i ekologije




Izvor: obrada autora, 2016.

SWOT ANALIZA KOMUNALNA DJELATNOST
	SNAGE
	SLABOSTI

	Donekle riješeno prikupljanje otpada,

Donekle organizirana komunalna djelatnost.


	Nedovršen sustav prikupljanja i pročišćavanja otpadnih voda,

Nedefinirano odlagalište građevinskog i ostalog krupnog  otpada.

	MOGUĆNOSTI
	PRIJETNJE

	Dovršenje i razvoj kanalizacijskog sustava,

Uređenje odlagališta građevinskog i krupnog otpada,

Izgradnja i uređenje sportskih objekata,

Izgradnja dječjih igrališta,

Veće korištenje sredstava iz EU fondova,

Sustav gospodarenja otpadom.
	Neosviještenost stanovništva za ekologiju,

Dotrajalost dijela vodoopskrbne mreže.




Izvor: obrada autora, 2016.

SWOT ANALIZA DRUŠTVENA DJELATNOST
	SNAGE
	SLABOSTI

	Donekle dobar sustav predškolskog i osnovnoškolskog obrazovanja

Donekle zadovoljavajuća primarna zdravstvena zaštita 

Bogata povijest prostora

Tradicionalni osjećaj identiteta

Razvijena sportska aktivnost
	Neriješena skrb za starije i nemoćne osobe

Nedovoljna valorizacija kulturnih i tradicionalnih vrijednosti

Nedovoljno razvijen “društveni život”



	MOGUĆNOSTI
	PRIJETNJE

	Organizirani pristup valorizaciji bogate povijesti prostora te kulturnih i tradicijskih vrijednosti 

Podizanje kvalitete zdravstvenih usluga

Izgradnju sadržaja za turističku ponudu i građanstva(šetnice, rekreacijske staze)

Izgradnja i održavanje društvenih i objekata kulture

Gradnja Doma za starije i nemoćne

Veće korištenje sredstava EU Fondova
	Neodgovarajuća i nesustavna valorizacija kulturnih i tradicijskih vrijednosti (moguća devastacija)

Suvremena turistička kretanja mogu narušiti elemente identiteta i tradicijskih vrednota (negativan utjecaj turizma)

Dugoročna strategija razvoja društvenih djelatnosti (ne postoji)

Nedostatno financiranje




Izvor: obrada autora, 2016.

SWOT ANALIZA GOSPODARSTVO
	SNAGE
	SLABOSTI

	Razvoj srednjeg i malog poduzetništva

Mogućnost razvoja turizma i selektivnih vidova turizma (lovni, agroturizam,eko turizam)

Razvoj poljoprivrede(vinogradarstvo, maslinarstvo, voćarstvo)

Eksploatacija mineralnih sirovina 

Stanovništvo s iskustvom i tradicijom poljoprivredne proizvodnje


	Nerazvijeno srednje i malo poduzetništvo 
Turistička djelatnost (nedovoljno razvijena)

Poljoprivreda nerazvijena (zapuštene površine)

Usitnjenost posjeda 

Nedovoljna educiranost stanovništva i poduzetnika (cjeloživotno učenje)

Otežan plasman poljoprivrednih proizvoda

Nedostatak manjih prerađivačkih kapaciteta

	MOGUĆNOSTI
	PRIJETNJE

	Razvoja turizma (strategija)

Razvoj poljoprivrede,autohtoni proizvodi (strategija)

Mogućnost razvoja malog i srednjeg poduzetništva (poslovna zona)

Mogućnost razvoja obrtništva

Povezivanje poljoprivrednika (posebno marketing)

Povezivanje turizma, poljoprivrede (plasman proizvoda i kvaliteta)

Alternativni izvori energije

Korištenje poticaja (EU fondovi i ostalo)

Sustavni pristup edukaciji (cijeloživotno)

Privatno-javna partnerstva

Poticati ambicioznije i veće razvojne projekte
	Gospodarska i financijska kriza

Zanemarivanje edukacije (cjeloživotno)

Neiskorištenost poljoprivrednog zemljišta




Izvor: obrada autora, 2016.

10. FINANCIRANJE JAVNIH POTREBA

U slijedećem poglavlju analizirane su mogućnosti financiranja razvojnih projekata. Kako bi se razvojni projekti mogli financirati za početak se daje analiza proračuna Općine. U samoj analizi uzete su dvije glavne stavke prihodi i rashodi kako bi se dao kompletan uvid u trenutno financijsko stanje. Nadalje, izvršila se analiza financiranja razvoja kroz financiranje iz EU fondova. Pri tome su analizirani: programi predpristupnih fondova, novo programsko razdoblje od 2014.g. – 2020.g., europski strukturni i investicijski fondovi, operativni programi i programi  razvoja za razdoblje 2014.g.-2020.g. te programi teritorijalne suradnje za razdoblje 2014.g.2020.g. Na samom kraju izvršila se analiza partnerstva privatnog i javnog sektora.

10. 1. Proračun Općine
Jedinice lokalne samouprave stječu prihode iz vlastitih izvora, od zajedničkih poreza i dotacija iz državnog i županijskog proračuna, a sve sukladno Zakonu o financiranju jedinica lokalne uprave i područne (regionalne) samouprave i kasnijim izmjenama i dopunama istog zakona (NN 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08).

Sustav prihoda općina obuhvaća vlastite prihode (izvore) kao i zajedničke prihode od kojih dio pripada općini.

Vlastiti izvori općine ili grada jesu:

1. prihodi od vlastite imovine, u smislu članka 68. stavka 3. točke 1., 2., 3. i 4. Zakona o lokalnoj samoupravi i upravi,

2. općinski odnosno gradski porezi u skladu s ovim Zakonom,

3. novčane kazne i oduzeta imovinska korist za prekršaje koje sami propišu,

4. upravne pristojbe u skladu s posebnim zakonom,

5. boravišne pristojbe, u skladu s posebnim zakonom,

6. komunalne naknade doprinosi i druge naknade utvrđene posebnim zakonom,

7. naknade za uporabu javnih općinskih ili gradskih površina,

8. drugi prihodi utvrđenim posebnim zakonom.

općine ili gradovi mogu uvesti ove poreze:

1. prirez porezu na dohodak,

2. porez na potrošnju,

3. porez na kuće za odmor,

4. porez na neobrađeno obradivo poljoprivredno zemljište,

5. porez na nekorištene poduzetničke nekretnine,

6. porez na tvrtku ili naziv,

7. porez na korištenje javnih površina.
Zajednički prihodi su porez na dohodak i porez na promet nekretnina.  Prihod od poreza na dohodak i poreza na promet nekretnina dijele se između države, općine, grada i županije, dok se prihod od poreza na dohodak raspodjeljuje između države, općine i grada. Zajednički prihodi, države, općine i Općine su i prihodi od ugovorenih godišnjih naknada za koncesije, prema Zakonu o koncesijama („Narodne novine“, br. 89/92.), i to:

1. za crpljenje mineralnih i termalnih voda,

2. za zahvaćanje voda za javnu vodoopskrbu.
10.1.1. Prihodi Općine Oprtalj
Projekcija prihoda i rashoda Općine Oprtalj za period od 2015 – 2017 godine dana je u narednom prikazu.
Tablica 18.  Proračun Općine Oprtalj za 2015. godinu i projekcije za 2016. i 2017. godinu

Izvor: Proračun Općine Oprtalj, 2015.
Prihodi i rashodi te primici i izdaci po ekonomskoj klasifikaciji utvrđuju se u Računu prihoda i rashoda i Računu zaduživanja / financiranja u proračunu za 2015. godinu i projekcijama za 2016. i 2017. godinu
Tablica 19. Račun prihoda i rashoda Općine Oprtalj – plan i projekcije prihoda od poslovanja te prihoda od prodaje nefinancijske imovine za 2015., 2016., 2017.g.

       Izvor: Proračun Općine Oprtalj, 2015.
10.1.2. Rashodi proračuna Općine Oprtalj
Općina Oprtalj ostvaruje rashode u proračunu za zadovoljavanje javnih potreba na području Općine, u skladu sa zadaćama i ovlastima, a sve sukladno Zakonu o financiranju jedinica lokalne uprave i područne (regionalne) samouprave (NN 117/93) i kasnijim izmjenama i dopunama istog zakona.
Tablica 20. Račun prihoda i rashoda Općine Oprtalj – plan i projekcije rashoda od poslovanja, rashoda za nabavku nefinancijske imovine za 2015., 2016., 2017.g.
[image: image10.png]PLAN PRORACUNA OPCINE OPRTALJ ZA 2015. GODINU
‘A RACUN PRIHODA I RASHODA

Racun/ Opis Plan proracuna za | Projekdja za 2016 | Projekcija za 2017
Pozicija 2015. godinu
1 2 3 4 5
3[__| Rashodi poslovanja -4.628.000,00( -5.561.260,00 -5.817.300,00
31| Rashodi za zaposiene ~753.000,00 ~768.060,00] _ -1.854.150,00
311 Piace (Bruto) ~643.000,00
313 Doprinosi na place ~110.000,00)
32[ | Materfjaini rashodt “2.654.000,00| _ -3.552420,00]  -2.786.700,00
321] | Naknade troSkova zaposienima ~48.000,00
322 | Rashodi za materijl  energiju 346.000,00)
323 | Rashodi za usluge 2.053.500,0)
329 | Ostall nespomenuti rashod posiovanja ~206.500,00)
34| | Financijski rashodi ~138.000,00 ~136.120,00 ~39.300,00
342 _| Kamate za primijene kredte { z2jmove ~132.000,00)
343 | Ostall financijski rashod ~6.000,00
36| | Pomodi dane u inozemstvo | unutar ~406.000,00 ~314.120,00 ~426.300,00
opée driave
363 | Pomo unutar opteg proratuna ~406.000,00)
37] | Naknade gradanima i kuéanstvima ~186.000,00 ~189.720,00 ~195.300,00
na temelju osiguranja i druge
naknade
371 | Naknade gradanima | Kutanstvima na ~1,000,00
temelju osiguranja
372 | Ostale naknade gradanima | KuGanstvima ~185.000,00
iz proratuna
38| Ostali rashodi -491.000,00 -500.820,00 ~515.550,00
381 | Tekuée donacie ~476.000,00
382 | Kapitaine donacile ~10.000,00
383 | Kazne, penali  naknade Stete 75.000,00





[image: image11.png]4] [ Rashodi za nabavu nefinancijske -787.000,00] -2.181.740,00] -2.056.700,00

imovine

32| | Rashodi za nabavu proizvedene ~717.000,00 731340,00|  -1.983.200,00
dugotrajne imovine

421] | Gradevinski objekti ~700.000,00)

422 | Postrojenja i oprema ~17.000,00)

@5 | Rashodi za dodatna ulaganja na 70.000,00| _-1.450.400,00| ~73.500,00
nefinancijskoj imovini

351 | Dodatna ulaganja na gradevinsim ~70.000,00)

objektima.





Izvor: Proračun Općine Oprtalj 2015.
Ukupne rashode Općine možemo grupirati u slijedeće grupe:

- rashodi poslovanja,
- rashodi za nabavu nefinancijske imovine.
Kako nadležnost i odgovornost za razvoj infrastrukture na području lokalne uprave i samouprave snosi Općina kao i odgovornost za druge lokalne funkcije, posebno ukupni razvoj, potrebno će biti u dužem razdoblju osigurati dodatne izvore za razvoj: za sve projekte poput lokalnih prometnica, objekata za rekreaciju, vodovodnu i kanalizacijsku infrastrukturu, ali i sve druge projekte koji predstavljaju izniman financijski rashod. Zbog takvog pritiska, lokalne samouprave su primorane potražiti alternativne mehanizme financiranja i upravljanja za poslove vezane uz infrastrukturu. 

Pažnja ka osiguranju dodatnih sredstava je uglavnom usmjerena na uključivanja:

· sredstva iz raznih programa državnih institucija koja su namijenjena za realizaciju razvojnih projekata. Danas vodstvo lokalne samouprave ima nove mogućnosti za financiranje na raspolaganju. Međunarodne financijske institucije i državni Fondovi koji daju potpore i izravne kredite lokalnim samoupravama, kao što su Europska banka za obnovu i razvoj, Europska investicijska banka, Fond za regionalni razvoj i Hrvatska banka za obnovu i razvoj (HBOR) i sl. Također u obzir treba uzeti povoljne kredite i potpore državnih financijskih institucija (HBOR, Fond za regionalni razvoj, Fond za razvoj i zapošljavanje, Fond za zaštitu okoliša i energetsku učinkovitost, Hrvatske vode,  razna Ministarstva i Vlade RH).
· javnog sektora i sredstava privatnog sektora za pružanje usluga vezanih za infrastrukturu lokalnih samouprava (javno-privatno partnerstvo). Javno-privatno partnerstvo je u Hrvatskoj tek u začetku, no ulaskom u EU i iskustvima koja na tom području imaju najrazvijenije države, Hrvatska će steći više saznanja o tom načinu korištenja vanproračunskih sredstava, pa držimo da je to jedan od značajnih mogućih izvora za razvoj svake općine. Javno-privatno partnerstvo (JPP) podrazumijeva suradnju između tijela javne vlasti s privatnim sektorom, bilo na razini središnje ili lokalne zajednice, s ciljem zadovoljavanja neke javne potrebe. U najširem smislu javno-privatno partnerstvo mogli bismo definirati kao skupinu zajedničkih inicijativa javnog sektora te privatnog profitnog i neprofitnog sektora, u kojima svaki subjekt donosi određena sredstva i sudjeluje u planiranju i odlučivanju. Međutim, pod pojmom javno-privatno partnerstvo danas se u užem smislu podrazumijevaju kooperativni pothvati u sklopu kojih javni i privatni sektor udružuju resurse i stručna znanja kako bi, kroz prikladne alokacije resursa, rizika, zadovoljili neku javnu potrebu. Primjenom različitih metoda, privatni sektor može uposliti svoje resurse i vještine u pružanju dobara i usluga koje tradicionalno osigurava Država.

· sredstva EU fondova koja su do sada prisutna kroz (Instrument predpristupne pomoći) i druge fondove i koji su u većoj mjeri prisutni ulaskom Hrvatske u EU 
Postoji mogućnost financiranja takvih projekata i putem kreditiranja Općine, no to ne može biti dugoročni i trajni izvor jer se posuđena sredstva moraju vratiti sa dodatnim rashodima za kamate tako da kreditiranje u smislu financiranja treba shvatiti samo kao kratkoročni izvor za pokrivanje kratkoročnog debalansa između prihoda i rashoda, a nikako kao osnovni izvor za dugoročno financiranje kapitalnih projekata.
10.2. Financiranje razvoja kroz financiranje iz EU fondova (programa) 
Poseban osvrt u prikazu mogućnosti financiranja razvojnih projekata Općine dati ćemo kroz mogućnosti financiranja iz sredstava EU fondova i to:

· kroz  mogućnosti financiranja razvojnih projekata,
·  kroz mogućnosti financiranja projekata poduzetnika, raznih institucija i udruga, nevladinih organizaciji te samih građana.
Naime, za ukupni razvoj Općine nužno je osposobiti se i usmjeravati aktivnosti na maksimalno korištenje bespovratnih sredstava koje pružaju EU fondovi:

· kroz financiranje iz strukturnih fondova,
· kroz financiranje kroz (programe) fondove Unije.
Za obije vrste fondova definirano je programsko razdoblje financiranja od 2014.g. – 2020.g., a Hrvatska pristupa mogućnosti korištenja bespovratnih sredstava kao punopravna članica Europske unije. U nastavku se daje prikaz različitih fondova (programa) intencijom da se o sustavu fondova pruži što više informacija kako bi se i na taj način olakšao put njihovog korištenja.

10.2.1. Programi predpristupnih fondova – prethodno razdoblje

Bez obzira što se radi o generaciji EU fondova koja više nije na snazi dobro je spomenuti ukratko razdoblje predpristupnih fondova prve i druge generacije jer je to bilo razdoblje pripreme Hrvatske za ulazak u punopravno članstvo Europske unije koje je i uslijedilo sa 1.7.2013.g.
Europska je unija kao pomoć za pripremu zemalja srednje i istočne Europe za članstvo u Europskoj uniji osnovala tri programa PHARE, ISPA i SAPARD, tzv. pretpristupne programe, a od 2007. do 2013. jedinstveni predpristupni program IPA – instrument predpristupne pomoći. Program PHARE se koncentrira na izgradnju institucija, sudjelovanje u programima zajednice, ekonomsku i socijalnu koheziju i industrijsko restrukturiranje. Program SAPARD se bavio modernizacijom poljoprivrede i ruralnim razvojem, a ISPA podržava infrastrukturne projekte u području prometa i zaštite okoliša.

10.2.1.1. IPA program
Instrument predpristupne pomoći IPA (eng. Instrument for Pre-Accession assistance) bio je instrument predpristupne pomoći za razdoblje 2007. – 2013. koji zamjenjuje dosadašnje programe CARDS, PHARE, ISPA i SAPARD. Osnovni ciljevi programa IPA su pomoć državama kandidatkinjama i državama potencijalnim kandidatkinjama u njihovom usklađivanju i provedbi pravne stečevine EU te priprema za korištenje Strukturnih fondova. Republika Hrvatska bila je korisnica IPA programa od 2007. godine do kraja 2013.g. kada program IPA za Hrvatsku prestaje. Ovaj jedinstveni predpristupni instrument za pomoć u predpristupnom razdoblju razlikuje dvije skupine zemalja:
· Države sa statusom potencijalnog kandidata za članstvo u Uniji (Albanija, Bosna i Hercegovina, Crna Gora i Srbija)
· Države sa statusom kandidata za članstvo u Europskoj uniji (Hrvatska, Makedonija, Turska)
U slučaju država kandidatkinja za članstvo, Europska unija uz navedene oblike potpore osigurava i sredstva koja financiraju projekte potpunog usklađivanja nacionalnih zakona s pravnom stečevinom Unije, pune primjene usklađenog zakonodavstva, kao i pripreme korisnica programa za provođenje kohezijske i poljoprivredne politike Unije.
Program IPA sastoji se od sljedećih pet komponenti:
IPA I - jačanje kapaciteta i izgradnja institucija

IPA II - prekogranična suradnja

IPA III - regionalni razvoj

IPA IV - razvoj ljudskih potencijala

IPA V - ruralni razvoj
Upravljačka struktura uspostavljena je za provedbu svake od 5 komponenti programa IPA te se sastoji od Upravljačkog/ih tijela te Provedbene/ih agencija koje vrše natječajne i ugovorne procedure. Na čelu svake Operativne strukture je osoba nadležna za upravljanje programom IPA .
10.3. Programsko razdoblje 2014. – 2020.g.

Potpune mogućnosti korištenja EU fondova Hrvatska je ostvarila ulaskom u Europsku uniju postajući punopravna članica Europske unije. 
Slijede dvije generacije predpristupnih fondova i sadašnjih važećih Europskih strukturnih i investicijskih fondova za razdoblje od 2014. – 2020.g. prikazanih na slici u nastavku:

Slika 2. Predpristupni fondovi i Europski investicijski fondovi

Sustav potpora državama članicama EU ostvaruje se kroz dvije vrste fondova (programa) i to:

1. Kroz korištenje zajedničkih programa na nivou Europske unije.
2. Kroz korištenje europskih strukturnih i investicijskih fondova (ESI) po posebnim programima usvojenim od strane hrvatskih tijela i potvrđenih od strane Europske komisije (Operativni programi i Strategije).
10.4. Programi Unije

Stupanjem na snagu Lisabonskog ugovora dosadašnji naziv '“Programi Zajednice'“ je izmijenjen te se koristi naziv „Programi Unije'“. Programi Unije predstavljaju integrirani niz aktivnosti koje usvaja Europska unija u svrhu promicanja suradnje između država članica u različitim područjima povezanim sa zajedničkim politikama EU.
Članstvom u Europskoj uniji, Hrvatska punopravno sudjeluje u svim postojećim Programima Unije bez obzira na prethodno potpisane Memorandume o razumijevanju, te prestaje biti obavezna uplaćivati godišnje članarine.
Sa završetkom financijskog razdoblja Europske unije 2007.-2013., većina dotadašnjih Programa Unije završila je s provedbom. Europski parlament usvojio je nove zakonske okvire za Programe u financijskom razdoblju 2014.-2020. Dok su za neke programe poduzete znatne promjene u odnosu na dosadašnji koncept, iz ostalih osnivajućih uredbi može se vidjeti nastavak uhodane strukture i provedbe programa iz prethodnog financijskog razdoblja 2007.-2013. Vlada Republike Hrvatske usvojila je 2. srpnja 2014. godine Zaključak o sudjelovanju Republike Hrvatske u Programima Unije u financijskom razdoblju 2014.-2020. godine, kojim se imenuju nadležne institucije i odgovorne osobe za koordinaciju sudjelovanja Hrvatske u programima te imenuju tijela državne uprave koja su uključena u provedbu pojedinih programa u financijskom razdoblju 2014.-2020. godine. Svaki program ima posebnu pravnu osnovu i različita provedbena pravila, koji su određeni posebnim zakonodavnim okvirom za svaki od programa (osnivajuće uredbe EU).
Centralizirani model provedbe                                                                               
Većina Programa Unije provodi se prema centraliziranom modelu provedbe u kojem su za financijsko upravljanje i provedbu odgovorna tijela Europske komisije, tj. Opće uprave zadužene za pojedini program koje odlučuju o vrsti i trajanju programa, raspoloživom proračunu te raspisuju pozive na dostavu projektnih prijedloga. 

Decentralizirani model provedbe
U slučaju decentraliziranog modela, riječ je o prenošenju provedbene strukture na nacionalno tijelo. Tako u slučaju decentraliziranih aktivnosti u okviru programa Erasmus +, nacionalno tijelo predstavlja Agencija za mobilnosti i EU programe (AMPEU). Financijski nadzor i reviziju provode ili nadziru Europska komisija, OLAF i Europski revizorski sud.
10.5. Europski strukturni i investicijski fondovi (ESI FONDOVI)

Kohezijska politika već je neko vrijeme druga financijski najznačajnija zajednička politika EU. U financijskom razdoblju 2007.- 2013. iznosi 308 milijardi eura od 864,3 milijardi eura ukupnog proračuna EU. S početnog naglaska na postizanju ujednačenog razvitka unutar EU, cilj kohezijske politike se s vremenom pomiče ka jačanju globalne konkurentnosti europskog gospodarstva. Taj je trend izražen i u posljednjoj reformi politike: od 2007. godine veći naglasak na istraživanju i razvoju, inovaciji, usklađenosti obuke s potrebama tržišta rada, informacijskoj infrastrukturi, suradnji s privatnim sektorom u sufinanciranju i pripremi projekata, okolišnoj održivosti, sprječavanju prirodnih i tehnoloških rizika itd. Reformom se nastoji kohezijsku politiku staviti u službu Lisabonske strategije i učiniti ju polugom održivog gospodarskog rasta EU – dakle, puno više od politike ujednačenog regionalnog razvoja. EU doprinos održivom gospodarskom rastu zemalja članica ostvaruje se usmjeravanjem EU sredstava, a time i nacionalnih sredstava (sufinanciranje), na prioritetna ulaganja (ona s izraženim ekonomskim doprinosom) te uvođenjem kvalitetnijeg pristupa razmišljanja o razvoju u nacionalnu praksu zemalja članica, utemeljenog na strateškom planiranju. 

Instrumenti kohezijske politike generički je termin za:

· Europski fond za regionalni razvoj (EFRR), 

· Europski socijalni fond (ESF), 
· Kohezijski fond.
Europski strukturni i investicijski fondovi naziv je za prethodno navedene fondove, te još dva fonda za poljoprivredu i ribarstvo i to:

· Europski poljoprivredni fond za ruralni razvoj (EPFRR),
· Europski fond za pomorstvo i ribarstvo (EFPR).
Slika 3. Struktura europskih i investicijskih fondova

Osnovna je svrha financijske perspektive postavljanje sedmogodišnjih političkih prioriteta i nadziranje ukupnog porasta rashoda. To se postiže određivanjem maksimalnih razina:

· za ukupne rashode,
· za svaku pojedinu proračunsku glavu (heading) 

Prebacivanje sredstava iz jedne proračunske glave u drugu nije dozvoljeno. Ukupna financijska alokacija za instrumente je 308 milijardi eura. Zajednička pravna osnova im je Uredba Vijeća 1083/2006. (na engleskome jeziku)

Ciljevi instrumenata su:

· konvergencija,
· regionalna konkurentnost i zapošljavanje,
· teritorijalna suradnja.
10.5.1. EUROPSKI FOND ZA REGIONALNI RAZVOJ

ERDF (engl.  European regional development fund –ERDF ) ima za cilj jačanje ekonomske i socijalne kohezije te smanjivanje razlika u razvoju između regija unutar EU. Uglavnom je usmjeren na infrastrukturne investicije, proizvodne investicije u cilju otvaranja radnih mjesta te na lokalni razvoj i razvoj malog i srednjeg poduzetništva. Republici Hrvatskoj će ERDF biti otvoren nakon pristupanja.

Pomoć iz ovog fonda usmjerava se na statističke prostorne jedinice prema EU klasifikaciji tzv. NUTS regije. U okviru kohezijske politike EU te regije služe kako bi se utvrdila razina i vrsta pomoći kojom EU financira kohezijsku politiku tj. razvojne aktivnosti zemalja članica, sukladno strateškim smjernicama donesenim na razini EU. Cilj 'konvergencija' obuhvaća regije koje odgovaraju razini NUTS-a II i regije u kojima je BDP (eng. GDP) po glavi stanovnika ispod 75% EU prosjeka. Ima za zadatak ubrzati približavanje najslabije razvijenih zemalja članica i regija poboljšanjem uvjeta za rast i zapošljavanje, kroz povećanje i poboljšanje kvalitete investiranja u fizički i ljudski kapital, razvoj inovacija i društva znanja, prilagodljivost gospodarskih i društvenih promjena, zaštitu i poboljšanje okoliša kao i administrativne učinkovitosti. Razina sufinanciranja za ovaj cilj je do 75% ukupnih troškova pogodnih za sufinanciranje (eligibility expenditure). Fondom upravlja Opća uprava za Regionalnu politiku, a fond je uspostavljen Uredbama Vijeća br. 1083/2006, te br.1084/2006.
10.5.2. EUROPSKI SOCIJALNI FOND

Ciljevi Europskog socijalnog fonda su smanjenje razlika u životnom standardu i blagostanju u državama članicama Europske Unije i njihovih regija, te time promicanje gospodarske i socijalne kohezije. Naglašava se promicanje zapošljavanja u EU, te pomoć europskim tvrtkama i radnoj snazi u što uspješnijem suočavanju s globalnim izazovima, sljedećim djelovanjima:
· Sredstva se dijele u cijeloj Zajednici i u svim regijama, posebno u onima gdje gospodarski razvoj usporen,
· Poboljšanje kvalitete života građana EU omogućavanjem njihovog stjecanja vještina i boljih mogućnosti zapošljavanja,
· U svrhu ostvarivanja navedenih ciljeva za razdoblje od 2010.-2013. godine državama članicama EU dodijeljeno je 75 milijardi eura.

Prihvatljiva područja ulaganja u okviru ESF-a su:

· privlačenje i zadržavanje ljudi u zaposlenosti i modernizacija sustava socijalne zaštite,
· poboljšanje prilagodljivosti radnika i tvrtki  te fleksibilnosti tržišta rada,
· povećanje investicija u ljudski kapital kroz bolje obrazovanje i stjecanje vještina,
· jačanje administrativnih kapaciteta,
· pomoć u održavanju zdrave radne snage.
10.5.3. KOHEZIJSKI FOND
Kohezijski fond je financijski mehanizam za financiranje velikih infrastrukturnih projekata u EU na području prometa i zaštite okoliša u svrhu postizanja gospodarske i socijalne kohezije Europske Unije te poticanja održivog razvoja.

U financijskoj perspektivi 2007. - 2013. vrijednost mu je oko 55 milijardi eura. Na sufinanciranje projekata u iznosu od najviše 85% pravo imaju države članice čiji je bruto domaći proizvod ispod 90% prosjeka Europske zajednice i koje primjenjuju nacionalni program konvergencije prema gospodarskoj i monetarnoj uniji. Kohezijski fond otvoren je Grčkoj, Portugalu i Španjolskoj te nakon proširenja u svibnju 2004. godine i novim državama članicama Unije.

Kohezijski fond financira intervencije na području:

· Okolišne infrastrukture s ciljem preuzimanja EU standarda zašite okoliša,
· Učinkovito korištenje energije i korištenje obnovljivih izvora energije,
· Trans-europske transportne mreže (Trans-European Transport Networks),
· Transportne infrastrukture (izvan TEN-T mreže) koja doprinosi okolišno održivom urbanom i javnom prometu, inter-operabilnosti transportnih mreža diljem EU te potiče inter-modalne prometne sustave.
10.5.4. EUROPSKI POLJOPRIVREDNI FOND ZA RURALNI RAZVOJ - EAFRD
Europski poljoprivredni fond za ruralni razvoj (Agricultural Fund for Rural Development, EAFRD) ima za cilj jačanje europske politike ruralnog razvoja i pojednostavljivanje njezine provedbe. Konkretno, poboljšava upravljanje i kontrolu nad politikom ruralnog razvoja za razdoblje 2007. - 2013. Fond se financira sredstvima Zajedničke poljoprivredne politike (CAP) i pridonosi ostvarivanju ciljeva strategije Europa 2020 promicanjem održivog ruralnog razvoja u cijeloj Europskoj uniji. Pridonosi ekološkoj i teritorijalnoj ravnoteži, zaštiti klimatskih uvjeta i uvođenju inovacija u poljoprivredni sektor.
Za razdoblje od 2007. do 2013. godine, programu je na namijenjeno 96,4 milijarde eura. U novom financijskom razdoblju od 2014. do 2020. godine, planirani proračun programa trebao bi iznositi 84,93 milijarde eura. Sredstvima programa mogu se koristiti poljoprivredni gospodarski subjekti, poljoprivredne organizacije, udruge i sindikati, udruge za zaštitu okoliša, organizacije koje pružaju usluge u kulturi zajednice, uključujući medije, udruge žena, poljoprivrednici, šumari i mladi.

Aktivnosti:
· Poticanje transfera znanja i inovacija u poljoprivredi, šumarstvu i ruralnim područjima,
· Jačanje konkurentnosti svih vrsta poljoprivrede i povećanje održivosti gospodarstva,
· Promicanje organizacije prehrambenog lanca i upravljanje rizicima u poljoprivredi,
· Obnova, očuvanje i promicanje ekološke ovisnosti o poljoprivredi i šumarstvu,
· Promicanje učinkovitosti resursa i pomak potpora prema niskim razinama ugljičnog dioksida i klimatski prilagodljivoj poljoprivredi, prehrani i šumarstvu,
· Promicanje socijalne uključenosti, smanjenje siromaštva i gospodarski razvoj ruralnih područja.
10.5.5. EUROPSKI FOND ZA POMORSTVO I RIBARSTVO - EMFF
Europski fond za pomorstvo i ribarstvo (European Maritime and Fisheries Fund - EMFF) osigurava sredstva ribarskoj industriji i priobalnim zajednicama s ciljem njihove prilagodbe promijenjenim uvjetima u sektoru i postizanja gospodarske i ekološke održivosti. U razdoblju od 2007. do 2103. godine, proračun programa (Europski fond za ribarstvo) bio je 4,3 milijarde eura, a u novom proračunskom razdoblju od 2014. do 2020. godine, za program je predviđen proračun od 6,57 milijardi eura. Gospodarski subjekti i udruge u državama članicama mogu se prijaviti za sredstva iz Europskog fonda za pomorstvo i ribarstvo prema načelu sufinanciranja omjer kojeg ovisi od same vrste projekta. 
Aktivnosti: 

Unutar zajedničkog upravljanja: 

1.Održivi razvoj ribarstva,
2. Održivi razvoj akvakulture,
3. Održivi razvoj ribolovnih područja,
4. Naknade za dodatne troškove u najudaljenijim regijama za ribarske proizvode i akvakulturu,
5. Popratne mjere.
Unutar izravnog upravljanja: 

1. Integrirana pomorska politika,
2. Popratne mjere.
Tablica 21. Ukupna financijska alokacija EU sredstava za Hrvatsku za razdoblje 2014-2020. po programima (fondovima):

10.6. Operativni programi i programi razvoja  za  razdoblje 2014. – 2020.
Korištenje sredstava ESI fondova, kako za Hrvatsku tako i za svaku drugu članicu EU vrši se na decentraliziran način što znači:
· Korištenje sredstava iz ESI fondova ne vrši se direktno već putem Operativnih programa i Programa razvoja koji se izrađuju u Hrvatskoj a potvrđuje ih Europska komisija
· Iz ESI fondova su određena sredstva za provedbu strategija, ciljeva i mjera Operativnih programa i Programa razvoja, a ta se sredstva koriste putem upravljačkih i posredničkih tijela koja se nalaze u Hrvatskoj i koja raspisuju natječaje za prijavu projekata, te koja konačno i odobravaju potpore za pojedine projekte

U financijskom razdoblju 2014.-2020. Republici Hrvatskoj je iz Europskih strukturnih i investicijskih (ESI) fondova na raspolaganju ukupno 10,676 milijardi eura. Od tog iznosa 8,397 milijardi eura predviđeno je za ciljeve kohezijske politike, 2,026 milijarde eura za poljoprivredu i ruralni razvoj te 253 milijuna eura za razvoj ribarstva. razvoj. 

10.6.1. OPERATIVNI PROGRAMI 2014. - 2020.
Operativni programi za razdoblje 2014. – 2020.g. predstavljaju okvir za korištenje dodijeljenih sredstava iz ESI fondova, a donose se u Hrvatskoj, te ih potvrđuje Europska komisija. Ti su operativni programi strategije za korištenje ESI fondova na određenim područjima i sa određenim ciljevima, te se na temelju tih strateških dokumenata izrađuju provedbeni dokumenti (pravilnici, upute i drugo), te se raspisuju natječaji i prihvaćenim projektima dodjeljuju bespovratna sredstva.

Operativni programi (strategije) su slijedeći:

· Operativni program Konkurentnost i kohezija 2014.-2020.g.,
· Operativni program Učinkoviti ljudski potencijali 2014. – 2020.g.,
· Operativni program za pomorstvo i ribarstvo 2014. – 2020.g.,
· Program ruralnog razvoja republike Hrvatske 2014. – 2020.g.

Operativni programi Konkretnost i kohezija 2014.-2020. (usvojen 12. prosinca 2014.) i Učinkoviti ljudski potencijali 2014.-2020. (usvojen 17. prosinca 2014.), temeljem kojih se može započeti s korištenjem dodijeljenih sredstava, usvojeni su među prvom trećinom operativnih programa država članica Europske unije. Program ruralnog razvoja RH 2014-2020. i Operativni program za pomorstvo i ribarstvo su pred usvajanjem.

Na temelju tih operativnih programa Hrvatskoj je dodijeljen financijski okvir od 10,6 miljardi EUR-a za razdoblje od 2014. – 2020.g.

10.6.2. OPERATIVNI PROGRAM KONKURENTNOST I KOHEZIJA 2014.-2020.G.
Temelj Operativnog programa Konkurentnost i kohezija (OPKK) 2014. - 2020. jest analiza socioekonomskih okolnosti, utvrđenih prepreka za rast, izazova i razvojnih potreba u Hrvatskoj, u kontekstu Sporazuma o partnerstvu (SP), relevantnih strateških dokumenata Unije i država članica, njihovih povezanih ciljeva i temeljnih strateških odredaba.

Analiza ukazuje na negativne učinke gospodarske recesije uslijed koje se od 2008. godine razina BDP-a smanjila za više od 10 %. Glavni izazovi su niska konkurentnost gospodarstva, visoka nezaposlenost, raskorak između obrazovnog sustava i ekonomskih potreba, nedostatna infrastruktura i usluge gospodarskih i javnih usluga. Regionalni nerazmjeri su također prisutni, uzrokovani zemljopisnim i raznim socioekonomskim čimbenicima. Potrebno je pozabaviti se mnogim ključnim izazovima kako bi se pridonijelo ostvarivanju ciljeva Europe 2020. i nacionalnim programima reformi (NPR) predviđenih za 2014. godinu i buduća razdoblja.U tom pogledu, Hrvatska je posvećena postizanju bržeg i naprednijeg pametnog rasta, a održivi i uravnoteženi gospodarski i društveni razvoj cijele zemlje potreban je kako bi se osigurala prihvatljiva kvaliteta življenja u svim regijama, usporediva s prosjekom Europske unije.

OPKK se sufinancira iz Europskog fonda za regionalni razvoj (EFRR) i Kohezijskog fonda (KF), a njegova se strategija temelji na koncentraciji ulaganja u 9 tematskih ciljeva (TC) zajedničkog Strateškog okvira (TC 1, TC 2, TC 3, TC 4, TC 5, TC 6, TC 7, TC 9 i TC 10) i njihovim specifičnim investicijskim prioritetima (IP), s daljnjim fokusom na konkretne ciljeve (KC) koje je potrebno ostvariti. Neke aktivnosti OPKK-a dopunjene su ulaganjima u okviru Operativnog programa Učinkoviti ljudski resursi 2014. - 2020. (OPEHR), sufinanciranog iz Europskog socijalnog fonda (ESF). Također će se primjenjivati načelo potpomaganja uravnoteženog regionalnog razvoja kao horizontalnog prioriteta. Kako bi se postigli spomenuti ciljevi, raspoloživa sredstva EFRR-a i KF-a u okviru OPKK-a raspoređena su na sljedeća prioritetna područja:
•     Jačanje gospodarstva primjenom istraživanja i inovacija 

· Korištenje informacijske i komunikacijske tehnologije

· Poslovna konkurentnost
· Promicanje energetske učinkovitosti i obnovljivih izvora energije

· Klimatske promjene i upravljanje rizicima

· Zaštita okoliša i održivost resursa

· Povezanost i mobilnost
· Socijalno uključivanje i zdravlje i
· Obrazovanje, vještine i cjeloživotno učenje.
Tablica 22. Financijska struktura Operativnog programa „Konkurentnost i kohezija“

. Jacanje gospodarstva primjenom istraZivanja i inovacija 664.792.165

. Koristenje informacijske i komunikacijske tehnologije 307.952.676

. Poslovna konkurentnost 970.000.000

. Promicanje energetske ucinkovitosti i obnovljivih
izvora energije

531.810.805

. Klimatske promjene i upravljanje rizicima 245.396.147

. Zastita oKkoli$a i odrZzivost resursa 1.987.360.608

. Povezanost i mobilnost 1.310.205.755
. Socijalno ukljuéivanje i zdravlje 356.500.000

. Obrazovanje, vjestine i cjeloZivotno ucenje 270.914.791
10.Tehni¢ka pomo¢é 236.112.612
6.881.045.559





10.6.3. OP UČINKOVITI LJUDSKI POTENCIJALI 2014.-2020. 
Europska komisija odobrila je Operativni program Učinkoviti ljudski potencijali 2014.-2020. 18. prosinca čime je otvoren put za korištenje novca iz Europskog socijalnog fonda.

Europski socijalni fond jedan je od temeljnih strukturnih instrumenta Europske unije kojim se državama članicama pruža potpora za ulaganje u ljudski kapital i jačanje konkurentnosti europskog gospodarstva. Aktivnosti financirane iz sredstava Europskog socijalnog fonda pomažu ljudima da unaprijede svoje vještine i lakše se integriraju na tržište rada, usmjerene su na borbu protiv siromaštva i socijalne isključenosti te na poboljšanje učinkovitosti javne uprave.

Osnovni cilj Operativnog programa Učinkoviti ljudski potencijali je pridonijeti rastu zapošljavanja i jačanju socijalne kohezije u Hrvatskoj. Njegova je ukupna vrijednost 1,85 milijardi eura, od čega se 1,58 milijardi financira iz proračuna Europske unije, uključujući 66 milijuna eura iz Inicijative za zapošljavanje mladih.
Operativnim su programom razrađena ulaganja u četiri temeljna područja:
· Više od trećine sredstava namijenjeno je mjerama za potporu pristupu održivom i kvalitetnom zapošljavanju nezaposlenih osoba. Naglasak je osobito stavljen na učinkovite mjere aktivne politike tržišta rada za mlade, dugotrajno nezaposlene, žene i starije radnike, kao i na preventivne mjere za smanjenje rizika od gubitka radnih mjesta u izmijenjenim gospodarskim prilikama.

· Oko 28% proračuna OP-a investirat će se u osiguravanje adekvatnog usklađenja znanja i vještina s potrebama tržišta rada i u tom će se smislu poticati tercijarno obrazovanje, strukovno obrazovanje i cjeloživotno učenje te poboljšanje pristupa kvalitetnom obrazovanju.

· Aktivnosti vezane uz područje socijalnog uključivanja predviđaju promicanje socijalne i ekonomske jednakosti, suzbijanje diskriminacije, prijelaz s institucionalne skrbi na skrb u zajednici, poboljšanje dostupnosti i održivosti socijalnih i zdravstvenih usluga, kao i poticanje društvenog poduzetništva.

· Potpora javnoj upravi obuhvaćena je kroz aktivnosti poboljšanja kapaciteta i usluga javne uprave, uključujući bolje upravljanje javnim financijama, razvoj e-uprave i borbu protiv korupcije. Predviđa se i promicanje javnog dijaloga, partnerstva i jačanje kapaciteta organizacija civilnog društva i socijalnih partnera. U pravosuđu se osobit naglasak stavlja na poboljšanje učinkovitosti i neovisnosti.
 Tablica 23. Prioriteti operativnog programa i alokacija
	OP Učinkoviti ljudski potencijali 2014.-2020.
Raspodjela sredstava EU-a po prioritetnim osima

	Prioritetna os
	Alokacija ESIF (EUR)

	Visoka zapošljivost i mobilnost radne snage
	532.933.273

	Socijalno uključivanje
	328.000.000

	Obrazovanje i cjeloživotno učenje
	450.000.000

	Pametna administracija
	191.276.944

	Tehnička pomoć
	80.000.000

	Ukupno
	1.582.210.217


10.6.4. PROGRAM RURALNOG RAZVOJA 2014.-2020. 

Zajednička poljoprivredna politika (ZPP) predstavlja jedno od najznačajnijih područja djelovanja institucija Europske unije. Ruralni razvoj, kao drugi stup ZPP financiran je sredstvima Europskog poljoprivrednog fonda za ruralni razvoj (

HYPERLINK "http://europa.eu/legislation_summaries/agriculture/general_framework/l60032_en.htm"
EPFRR

HYPERLINK "http://europa.eu/legislation_summaries/agriculture/general_framework/l60032_en.htm"
).
Ukupna alokacija za Program ruralnog razvoja 2014.-2020. iznosi 2.383 milijarde eura, od čega će se 2.026 milijardi eura financirati iz Europskog fonda za ruralni razvoj (EPFRR), a ostatak iz sredstava nacionalnog proračuna Republike Hrvatske. 
Nacrt Programa ruralnog razvoja Republike Hrvatske 2014.-2020. poslan je na očitovanje u Europsku komisiju 16. srpnja 2014. U listopadu 2014. zaprimljeni su komentari na dostavljeni nacrt te se do kraja siječnja 2015. intenzivno radilo na usuglašavanju dokumenta sa zahtjevima Europske komisije. Dorađena inačica programa poslana je u Bruxelles 3. veljače 2015., a u međuvremenu su raspisani i prvi natječaji za dodjelu potpora. Službeno Pismo odobrenja programa očekuje se tijekom svibnja 2015.
Ciljevi programa
	CILJ 1.
	Poticati konkurentnost poljoprivrede

	CILJ 2.
	Osigurati održivo upravljanje prirodnim resursima i klimatskim promjenama

	CILJ 3.
	Postići uravnotežen teritorijalni razvoj ruralnih područja, uključujući stvaranje i očuvanje radnih mjesta


Tablica 24. Okvirna raspodjela sredstva za program ruralnog razvoja

OKVIRNA RASPODJELA SREDSTAVA PO MJERAMA

M1 - Prenoienje znanja i aktivnostiinformiranja 1333333333

M2- Savietodavne sluzbe, sluzbe za upravljanje poljopriviednim gospodarstvom i pomo¢ 17647050
poljoprivrednim gospodarstvima . .

M3 Sustavi kvalitete za poljoprivredne proizvode  hranu 705882353

Ma- Ulaganja u fizicku imovinu

667.058823,53

M5 - Obnavljanje poljoprivrednog proizvodnog potencijala narusenog elementamim nepo-

godama i katastrofalnim dogadajima te uodenje odgovarajucih preventivnih aktivnosti | 1 18117647.06
M6 - Razvo poljoprivrednih gospodarstava iposiovanja 26292810458
M7 Temeljne usluge | obnova sel u uralnim podruima 26588235294
M8 Ulagana u razvo} umekih podrucia i pobolfianje odrtivost iuma 9200117647
MO Uspostava proizvodackih grupa i organizacija 888888889
M10- Pojoprivred, okol Kimatske promjene 13883028000
M- Ekoloskiuzgo 12830962350
MI3-Placanja podrujima s pirodnim ogranicenjima i ostalim posebnim ogranizenjima 32160000000
MI6- Suraduja anamn
M17- Upravijanje rzicima 5667337350
M18- Financiranje dodatnih nacionalnih zravnih placanja za Hrvatsku 13987500000
M19- LEADER (CLLD) 6754072500

M20-Tehniéka pomo¢

64.746.543,50





10.6.5. OPERATIVNI PROGRAM ZA POMORSTVO I RIBARSTVO RH ZA PROGRAMSKO RAZDOBLJE 2014. - 2020.

Republika Hrvatska kao punopravna članica Europske unije ostvaruje pravo na korištenje potpore iz Europskog fonda za pomorstvo i ribarstvo (EFPR), financijskog instrumenta Europske unije za pomoć u ostvarivanju ciljeva iz Zajedničke ribarstvene politike (ZRP) za programsko razdoblje od 2014. do 2020. godine. Europski fond za pomorstvo i ribarstvo doprinosi promicanju konkurentnog, okolišno i gospodarski održivog i društveno odgovornog ribarstva i akvakulture, potiče provedbu Zajedničke ribarstvene politike, promiče uravnotežen i uključiv teritorijalni razvoj ribarstvenih područja i područja u akvakulturi te potiče razvoj i provedbu Integrirane pomorske politike na način koji nadopunjuje kohezijsku politiku i Zajedničku ribarstvenu politiku. Jedinstveni dokument koji će sadržavati odabrane prioritete i ciljeve koji se trebaju ostvariti uz pomoć mjera strukturne politike u ribarstvu sufinanciranih sredstvima potpore iz EFPR-a je Operativni program za pomorstvo i ribarstvo Republike Hrvatske za programsko razdoblje 2014.–2020.
EFPR je financijski instrument Europske unije za programsko razdoblje 2014.- 2020. koji će doprinijeti postizanju ciljeva nove, reformirane Zajedničke ribarstvene politike (ZRP) i poticati provedbu Integrirane pomorske politike (IPP) Europske unije. Ovaj fond jedan je od pet tzv. Europskih strukturnih i investicijskih fondova (ESI fondovi) koji se međusobno nadopunjuju i nastoje promicati oporavak Europe temeljen na rastu i zapošljavanju. Fondovi koji čine ESI fondove uz EFPR su Europski fond za regionalni razvoj, Europski socijalni fond, Kohezijski fond i Europski poljoprivredni fond za ruralni razvoj.

U okviru EFPR-a zemljama članicama je za programsko razdoblje 2014.- 2020. na raspolaganju 6,5 milijardi eura, što je dio cjelokupne omotnice namijenjene ribarstvu i pomorstvu. Osim što je glavni izvor financiranja provedbe reformirane ZRP, sredstva EFPR-a su na raspolaganju i za partnerske sporazume s trećim zemljama te doprinose regionalnim organizacijama za upravljanje ribarstvom. Republika Hrvatska u okviru EFPR-a ima na raspolaganju 252,6 milijuna eura za razdoblje 2014.-2020.

EFPR je usmjeren prema dugoročnim ciljevima strategije Europa 2020 za pametan, održiv i uključiv rast tijekom razdoblje 2014.- 2020. Doprinijet će promicanju konkurentnog, okolišno i gospodarski održivog i društveno odgovornog ribarstva i akvakulture, potiče provedbu Zajedničke ribarstvene politike, promiče uravnotežen i uključiv teritorijalni razvoj ribarstvenih područja i područja u akvakulturi te potiče razvoj i provedbu Integrirane pomorske politike na način koji nadopunjuje kohezijsku politiku i Zajedničku ribarstvenu politiku.

Navedeni ciljevi strukturirani su u okviru šest prioriteta EFPR-a:

1. Poticanje okolišno održivog, resursno učinkovitog, inovativnog, konkurentnog i na znanju utemeljenog ribarstva.

2. Poticanje okolišno održive, resursno učinkovite, inovativne, konkurentne i na znanju utemeljene akvakulture.

3. Poticanje provedbe ZRP-a putem prikupljanja i upravljanja podacima u svrhu poboljšanja znanstvenih spoznaja kao i pružanjem potpore za praćenje, kontrolu i provedbu, jačanje institucionalnih kapaciteta i učinkovite javne uprave bez dodatnog administrativnog opterećenja.

4. Povećanje zaposlenosti i teritorijalne kohezije putem sljedećeg posebnog cilja: promicanja gospodarskog rasta, društvene uključenosti, stvaranja radnih mjesta i pružanja podrške upošljivosti i mobilnosti radne snage u obalnim i kontinentalnim zajednicama koje ovise o ribolovu i akvakulturi, uključujući diversifikaciju aktivnosti u ribarstvu te prema ostalim sektorima pomorskog gospodarstva.

5. Poticanje stavljanja na tržište i prerade kroz poboljšanje organizacije tržišta za proizvode ribarstva i akvakulture i kroz poticanje ulaganja u sektore prerade i stavljanja na tržište.

6. Poticanje provedbe Integrirane pomorske politike.

10.7. Teritorijalna suradnja za razdoblje 2014.-2020.

Europska teritorijalna suradnja, uz ujednačen regionalni razvoj kao drugi cilj kohezijske politike za razdoblje 2014.-2020., odnosi se na stvaranje podloge za razvoj koordinirane, sustavne i strateški usmjerene suradnje na lokalnoj, regionalnoj i središnjoj državnoj razini s partnerima iz susjednih zemalja i ostalih regija Europske unije. Time bi se kroz zajednički pristup na odgovarajućoj administrativno-teritorijalnoj razini smanjio negativan utjecaj granica i promovirala društveno-gospodarska kohezija.
Republika Hrvatska u ovom razdoblju može punopravno sudjelovati u sva tri dijela europske teritorijalne suradnje:

	Prekogranična
suradnja 
	Transnacionalna
suradnja 
	Međuregionalna
suradnja 


10.8. Partnerstvo privatnog i javnog sektora
Kako je područje prostora Općine Oprtalj relativno malo razvojno ograničeno, politika razvoja Općine može se temeljiti prije svega na razvoju poljoprivrede, industrije i  turizma s propadajućim djelatnostima. Isto tako prodaja zemljišta investitorima, temeljeno posebno  na modelu partnerstva privatnog i javnog sektora (JLS) u kojem se dugoročno može zadržati vlasništvo nad zemljištem i nekretninama. Naime, s obzirom na mali teritorij Općine resursi, posebno zemljište su ograničeni i potrebno je zato u razvoju koristiti i modele koji će sačuvati te resurse u Općineskom vlasništvu.
Javno-privatno partnerstvo (JPP) podrazumijeva suradnju između tijela javne vlasti s privatnim sektorom, bilo na razini središnje ili lokalne zajednice, s ciljem zadovoljavanja neke javne potrebe. U najširem smislu javno-privatno partnerstvo mogli bismo definirati kao skupinu zajedničkih inicijativa javnog sektora te privatnog profitnog i neprofitnog sektora, u kojima svaki subjekt donosi određena sredstva i sudjeluje u planiranju i odlučivanju.

Međutim, pod pojmom javno-privatno partnerstvo danas se u užem smislu podrazumijevaju kooperativni pothvati u sklopu kojih javni i privatni sektor udružuju resurse i stručna znanja kako bi, kroz prikladne alokacije resursa, rizika zadovoljili neku javnu potrebu. Primjenom različitih metoda, privatni sektor može uposliti svoje resurse i vještine u pružanju dobara i usluga koje tradicionalno osigurava država. Važni „sastojci“ uspješnog javno-privatnog partnerstva su povjerenje, transparentnost i zajednički plan. To nije lako postići medu partnerima koji nisu nužno naviknuti da se međusobno savjetuju. Zbog toga je socijalni dijalog bitan element i vitalni faktor uspjeha javno-privatnog partnerstva.
Socijalni dijalog omogućuje identifikaciju zajedničkih problema i stvaranje zajedničkih strategija za razvoj na državnoj ili lokalnoj razini. Potreba za javno-privatnom suradnjom vjerojatno je izraženija na lokalnoj razini. Globalni trendovi (globalizacija, decentralizacija) postavljaju široki niz zahtjeva pred lokalne dionike. Na primjer, mnoga lokalna gospodarstva trebaju održavati svoju konkurentnost na globalnom tržištu. Poduzeća ne mogu sama podnijeti taj izazov te će se za podršku poslovnom okruženju i investicijskoj klimi trebati osloniti na lokalne vlasti i davatelje usluga. Također, organizacije civilnog društva mogu doprinijeti nastojanjima održivog lokalnog ekonomskog razvoja kroz svoje aktivnosti usmjerene zaštiti isključenih grupa ili zaštiti okoliša. Uspješno javno-privatno partnerstvo tako doprinosi socijalnim i ekonomskim aspektima i zaštiti okoliša. JPP omogućava i/ili olakšava udruživanje resursa, znanja i ekspertize. Tako JPP može značajno povećati pristup širokom nizu osnovnih komunalnih usluga, servisa i proizvoda, pogotovo u siromašnim područjima. Javno-privatno partnerstvo ili “JPP” je komercijalna suradnja javne institucije i privatnog

partnera pod uvjetima u kojima privatni partner:

· posluje imovinom javnog sektora za komercijalno korištenje,
· preuzima financijske, tehničke i operativne rizike u svezi s obnašanjem institucionalne funkcije i korištenja imovine javnog sektora, ali taj rizik djelom i dijeli s javnim sektorom,
· ima korist od korištenja imovine javnog sektora uz uvjet maksimiziranja ekonomske i financijske koristi za javni sektor.
Motivi javnog sektora za JPP su:

· Dodatni izvori financijskih sredstva za pokretanje novih investicija,
· Učinkovitija realizacija projekata,
· Zajednički rizik i njegova podjela između javnog i privatnog sektora,
· Poboljšanje kvalitete i efikasnosti usluga,
· Ekonomska i financijska korist.
Bit javno-privatnog partnerstva leži u raspodjeli rizika jer je za uspjeh nekog projekta najvažnije ustanoviti rizike vezane za svaki element i fazu projekta te ih alocirati tako da osiguramo najbolju vrijednost na uložene resurse. Mogućnosti raspodjele rizika koje stoje na raspolaganju kreću se od neposrednog pružanja usluga države do potpune privatizacije, kada država sve rizike i Općina prenosi na privatni sektor. 

Javno privatno partnerstvo nije jednostavno partnerstvo i treba se pojaviti široko prepoznata kriza - npr. ne postojanje određene usluge ili gubljenje resursa - prije nego li su partneri prisiljeni odlučiti se na suradnju kako bi riješili problem. Iako se nadamo da do napretka može doći i bez pojavljivanja krize, u praksi, inercija koja postoji prekida se najčešće nužnom potrebom za zajedničkim radom. Katkad će (čak i kad nema ozbiljne krize) pojedinac, grupa ili organizacija shvatiti da se odvojenim, nekoordiniranim akcijama propuštaju prilike za optimiziranje korištenja nedostatnih resursa. U stvarnom životu, čak i kad je očito da postoji kriza te postoji interes za suradnjom, partnerstvo neće uspjeti bez poticaja i opredijeljenosti šireg kruga ljudi koji odlučuju, a posebno se to odnosi na javni sektor, uvažavajući način odlučivanja u javnom sektoru i komunikacije sa javnošću u vezi donošenja odluka o važnim projektima.

Čimbenici koji omogućuju uspješnost modela JPP:
Kompatibilni ciljevi
Da bi javno-privatno partnerstvo bilo uspješno u svom djelovanju razni kriteriji moraju biti zadovoljeni. Za početak, javni i privatni sektor moraju imati kompatibilne ciljeve. Npr. i javni i privatni sektor žele podići opći standard života - vlasti i zajednice žele raditi na tome kako bi se smanjilo siromaštvo, a poslovni svijet želi da se to postigne kako bi više ljudi moglo kupiti njihove proizvode. Oba sektora također žele poboljšati veze na lokalnoj razini, naročito na rastućim tržištima - poslovni sektor u cilju rasta tržišta, a vlasti i zajednice u cilju promoviranja razvoja i razmjene ideja. Dodatno, oba sektora žele osigurati dostatne usluge - vlade i zajednice kako bi održali niske troškove te povećali pokrivenost uslugama, a poslovni sektor jer to povećava profit. Sve strane se moraju usredotočiti na šire, komplementarne ciljeve koji se trebaju postići. Važno je da shvate da javni i privatni sektor ne trebaju nužno biti isti da partnerstvo funkcionira - moraju biti približno kompatibilni.
Podržavajuća okolina
Slijedeći ključni čimbenik u održavanju javno-privatnog partnerstva je podržavajuća okolina. Podržavajuća regulatorna , pravna i politička okolina predstavlja kamen temeljac za održivo uključivanje privatnog sektora. Regulatorni okvir čak i ako je jasno postavljen sa strane vlade, ne garantira učinkovito reguliranje. Obzirom da su lokalne samouprave različite, javni i privatni sektori ce se susresti sa problemima kad budu pokušavali definirati i regulirati svoj međusobni odnos te svoje uloge u pružanju usluga. Posebno javni sektor treba definirati jasnu raspodjelu odgovornosti između nacionalne vlade i lokalne samouprave te javno iskazati svoju ulogu kao onoga koji pruža i regulira. Privatna poduzeća radije žele da ugovor služi kao glavni regulatorni mehanizam te da lokalna samouprava ima vrlo ograničeno pravo na regulatornu diskreciju nakon što je ugovor potpisan. Detaljno specificirane odredbe koje određuju dužnosti, ciljeve koji se trebaju postići, pravila za mijenjanje cijena i načine rješavanja nesporazuma, dozvoljavaju privatnom sektoru bolju mogućnost predviđanja profitabilnosti pothvata te odlučivanja žele li se ili ne žele natjecati za dobivanje ugovora. Imajući to u vidu, vlasti moraju donijeti važnu odluku o stupnju regulatorne diskrecije koje su se spremne odreći, naročito kod dugoročnih ugovora. Pravni okvir vrlo je bitan za ugovaranje i provođenje javne nabave te za investiranje privatnog sektora. Vrlo je važno uvesti odgovarajuće mehanizme kako bi se smanjila mogućnost za korupciju u bilo kojem procesu nabave, jer se korupcijom smanjuje politička prihvatljivost i interes mnogih privatnih investitora.

Na posljetku, političko okruženje lošom političkom klimom može stvoriti barijere za početak ili održavanje javno-privatne suradnje. Pritisci izbornih ciklusa, potencijalna nestabilnost novih demokracija, posebne agende vladinih dužnosnika te poseban status nekih usluga (npr. pristup vodi) mogu uvelike smanjiti interes privatnog sektora. Vlasti bi trebale, kako bi potakle javno-privatno partnerstvo, dati jamstvo privatnim partnerima da politički faktori neće dovesti do prekidanja ugovornog partnerstva.
Političko i društveno prihvaćanje

Da bi javno-privatno partnerstvo kao model uspjelo, javni i privatni sektor ne mogu biti sami, stoga je političko i društveno prihvaćanje uključivanja privatnog sektora slijedeći čimbenik uspješnosti modela JPP. Javnost mora vidjeti sudjelovanje privatnog sektora kao korisno, ako se želi da partnerstvo potraje. Javno prihvaćanje uključivanja privatnog sektora kroz duže vrijeme, ovisit će prvenstveno od pružanja obećanih usluga i ostvarene koristi po prihvatljivim cijenama. Zbog toga, vrlo je važno razviti mehanizme kako bi se osiguralo da organizacija koja pruža uslugu, bilo da se radi o organizaciji iz javnog ili privatnog sektora bude odgovorna prema svojim korisnicima. Javna podrška će također ovisiti o mogućnosti partnerstva da zadovolje potrebe svih dionika. Npr. službenici u javnim službama mogu biti izvor velikog otpora povećanom uključivanju privatnog sektora u pružanju usluga. Ugovori trebaju osigurati zapošljavanje ili zbrinjavanje javnih službenika i lokalnih stanovnika u najvećoj mogućoj mjeri.

Kredibilitet i transparentnost

Učinkovitu suradnju između lokalne vlasti, poslovnog svijeta i zajednice nije lako postići, jer je uključeno mnogo različitih sudionika, cesto postoji nizak stupanj povjerenja medu potencijalnim partnerima te nedostaje predvidljivost u procesu. Stoga kao bitan čimbenik navodimo i kredibilitet podržavatelja i drugih uključenih lidera, kao i transparentnost  procesa kritične su odrednice dugoročnog uspjeha. Iskustvo govori da istinsko partnerstvo mora uključivati principe pravičnosti, transparentnosti u postupanju te zajednički interes odnosno korist. Za uspješno partnerstvo u bilo kojem projektu potrebno je povjerenje i sigurnost.
11. RAZVOJNE POLITIKE I DOKUMENTI SVIH STRUKTURA

Razvoj općine  zasniva se na vlastitim razvojnim strategijama i opredjeljenjima, ali i na razvojnim politikama i razvojnim strategijama drugih struktura na koje se razvoj treba oslanjati i s tim strategijama usklađivati.

Regionalni razvoj predstavlja pokretanje ekonomskih procesa i poticanje korištenja resursa u slabije razvijenim regijama s ciljem postizanja ukupnog održivog gospodarskog razvoja regije, u skladu s vrijednostima i očekivanjima poduzetništva, građana i posjetitelja. Razvoj se zasniva na vlastitim razvojnim strategijama i opredjeljenjima, ali i na razvojnim politikama i razvojnim strategijama drugih struktura na koje treba oslanjati i s tim strategijama usklađivati.

11.1. Europsko okruženje

11.1.1. Europsko okruženje i regionalna politika

Odnosi Hrvatske i Europske unije počinju se razvijati međunarodnim priznanjem Republike Hrvatske kao nezavisne i suverene države 15. siječnja 1992. godine. Intenziviranje odnosa krajem 1999., a poglavito početkom 2000. godine dovelo je do potpisivanja Sporazuma o stabilizaciji i pridruživanju (SSP) 29. listopada 2001. godine. Hrvatska je bila druga zemlja koja je potpisala Sporazum o stabilizaciji i pridruživanju (SSP) s EU-om i taj sporazum predstavlja prvi službeni ugovorni korak u institucionalizaciji odnosa Hrvatske s EU-om. Sporazum je stupio na snagu 1. veljače 2005. godine.  

Slijedom podnošenja zahtjeva za članstvo u Europskoj uniji 21. veljače 2003. godine u Ateni, Vijeće EU-a je Europskoj komisiji dalo mandat za izradu mišljenja o zahtjevu Republike Hrvatske za članstvom. Temeljem pozitivnog mišljenja Europske komisije o tom zahtjevu, Europsko vijeće je u lipnju 2004. godine Republici Hrvatskoj dodijelilo status države kandidatkinje za članstvo u Europskoj uniji.  

U prosincu 2004. godine, Europsko vijeće je donijelo odluku o otvaranju pregovora o pristupanju 17. ožujka 2005. godine, pod uvjetom ostvarivanja pune suradnja s UN-ovim Međunarodnim kaznenim sudom za bivšu Jugoslaviju (ICTY). Međutim, u pomanjkanju potvrde o potpunoj suradnji, Vijeće je 16. ožujka 2005. godine donijelo odluku o privremenoj odgodi pregovora o pristupanju, iako je usvojen Pregovarački okvir za Hrvatsku kako bi pregovori mogli započeti kada uvjet pune suradnje s ICTY-em bude ispunjen.  Hrvatska u međuvremenu ostvaruje punu suradnju sa Međunarodnim kaznenim sudom za bivšu Jugoslaviju odlukom Europske unije od 20. listopada 2005.g. pregovori se nastavljaju.

Nakon uspješnih pregovora države članice EU-a odlučile su 30. lipnja 2011.g. zaključiti pristupne pregovore s Hrvatskom, što je na posebnoj svečanosti koja je prethodila sjednici Europskog vijeća, dana 9.12.2011. u Bruxellesu dovelo do potpisivanja Ugovora o pristupanju EU s Hrvatskom. Taj povijesni trenutak za Hrvatsku i Europsku uniju otvara put procesu ratifikacije, te je Republika Hrvatska postala punopravnom članicom  Unije 1. srpnja 2013. 

11.1.2. Strategija razvoja EU

Regionalna politika strateška je investicijska politika usmjerena na sve regije i gradove EU a u cilju poticanja njihova gospodarskog rasta i poboljšanja kvalitete života ljudi. Ona je također izraz solidarnosti jer se njome podupiru slabije razvijene regije. 

Regionalna politika EU čini najveći dio proračuna za 2014.–2020. (351,8 milijardi eura od ukupno 1 082 milijarde eura) i stoga je glavni investicijski instrument EU.

Sredstva regionalne politike služe za financiranje strateških prometnih i komunikacijskih infrastruktura, poticanje prelaska na gospodarstvo koje ne utječe negativno na okoliš, poticanje malih i srednjih poduzeća (MSP) da postanu inovativnija i konkurentnija, za otvaranje novih i dugotrajnih radnih mjesta, poticanje i modernizaciju obrazovnih sustava te stvaranje uključivijeg društva. Regionalna politika također je izraz solidarnosti između država EU a jer je velik dio ulaganja u okviru te politike usmjeren na slabije razvijene regije EU a. Njome se tim regijama pomaže da ostvare svoj gospodarski potencijal, u svjetlu regionalnih razlika diljem EU a i unutar država EU a.

Ekonomska, socijalna i teritorijalna kohezija
Regionalna politika također se naziva „kohezijskom politikom” jer je njezin opći cilj jačati ono što se naziva „ekonomskom, socijalnom i teritorijalnom kohezijom” u regijama koje su prihvatljive za potporu. Što u praksi znači sljedeće:

-ekonomska i socijalna kohezija: poticanje konkurentnosti i zelenoga gospodarskog rasta u regionalnim gospodarstvima i pružanje boljih usluga, više prilika za zapošljavanje i bolje kvalitete života ljudima;

-teritorijalna kohezija: povezivanje regija kako bi one mogle uzajamno iskoristiti svoje snage i zajedno raditi u novim, inovativnim konfiguracijama u cilju rješavanja zajedničkih izazova (kao što su klimatske promjene), što stvara korist i jača EU u cjelini.

11.2. Hrvatski strateški dokumenti

Položaj Republike Hrvatske i njezinih regija u svjetskom okruženju može se sažeto definirati kao vrlo povoljan i konkurentan. Sinergijski razvoj turizma i poljoprivrede, prometa i povezanih usluga, te razvoj proizvodnje i uslužnih djelatnosti u poduzetničkim i slobodnim zonama su smjernice razvoja Republike Hrvatske u svjetskom okruženju.

Republika Hrvatska ističe se među tranzicijskim zemljama kao zemlja s relativno najvećim iznosom  izravnih stranih investicija. Ipak, unatoč relativno visokoj razini izravnih stranih investicija, izostao je uobičajeni pozitivni učinak na domaće gospodarstvo, uslijed nepovoljne strukture ulaganja. Naime, tek se otprilike 20% ukupnih stranih ulaganja odnosilo na greenfield ulaganja dok se ostatak odnosio na privatizaciju, preuzimanja i ostale oblike ulaganja. Navedeno je rezultat nedostatka strateškog okvira usmjerenog na provedbu mjera i politika za učinkovito poticanje investicija. Strategija poticanja investicija RH uzima u obzir postojeće stanje vezano uz investicije i prednosti koje RH može ponuditi investitorima u odnosu na konkurentne zemlje, ali i definira slabosti koje se moraju anulirati i mogućnosti koje se moraju iskoristiti kako bi se povećala količina i kakvoća domaćih i stranih investicija.

Mogućnosti za razvoj navedenih djelatnosti su do sada vrlo malo iskorištene i u njima postoje velike rezerve za daljnji razvoj.

11.3. Regionalna politika RH

Zbog sve većeg produbljivanja društveno-gospodarskih razlika i razvojnih mogućnosti u različitim dijelovima zemlje te među različitim društvenim skupinama, posljednjih godina i u Republici Hrvatskoj sve više jača svijest o ulozi regionalnog razvoja i potrebi definiranja koherentne regionalne razvojne politike.

Regionalna politika RH  utemeljena je na Strategiji regionalnog razvoja RH (usvojena na Vladi 04. lipnja 2010.) i Zakonu o regionalnom razvoju (NN, br. 153/09). Zadaća regionalne politike je pripremiti županijske strukture za nove uloge i odgovornosti u ujednačenom regionalnom razvoju RH.  Također, županije se pripremaju za članstvo u EU putem sudjelovanja županijskih predstavnika u definiranju kako će se koristiti EU fondovi na temelju Operativnih programa  te sudjelovanja u određivanju prioriteta NUTS2 statističkih regija. 

Izazovi s kojima se županije moraju suočiti su sljedeći:

•
Revidiranje svoje strateške osnove (od Regionalnog operativnog programa do Županijske razvojne strategije)

•
Priprema zalihe projekata za financiranje kroz SRR RH i EU fondove

•
Jačanje partnerstva na razini županije i šire regije (Jadranska Hrvatska)

•
Uključivanje ŽPV u sve ključne korake (unaprjeđenje ŽRS, zaliha projekata, kriteriji za odabir projekata, odabir velikih regionalnih projekata)

Strategija regionalnog razvoja Republike Hrvatske (SRR RH) proizašla je iz konzultacijskog procesa na nacionalnoj i regionalnoj razini. 

SRR RH je važna za podizanje blagostanja svih hrvatskih regija sa ciljem smanjenja jaza s prosjekom EU. Njome su utvrđeni razvojni ciljevi i definirani instrumenti usmjereni ka izgradnji ukupnog razvojnog potencijala, smanjenju regionalnih razvojnih nejednakosti te jačanju razvojnog potencijala onih dijelova zemlje koji zaostaju u razvoju (tzv. potpomognuta područja) kako bi postali što konkurentniji. Nadalje, Strategijom je predložena uspostava koherentnog i jedinstvenog okvira politike regionalnog razvoja kao i potrebnog institucionalnog okvira te je osiguran  koordinirani pristup održivom društveno-gospodarskom razvoju svih dijelova zemlje. Sveukupni cilj SRR RH je pridonijeti gospodarskom rastu i razvoju RH u skladu s načelima održivog razvoja, stvaranjem uvjeta koji će svim dijelovima zemlje omogućavati jačanje konkurentnosti i realizaciju vlastitih razvojnih potencijala. 

Sveukupni cilj postići će se kroz ispunjenje tri specifična strateška cilja:

1.
Bolja povezanost lokalnih i regionalnih razvojnih potreba s nacionalnim i EU razvojnim prioritetima te  s dostupnim nacionalnim i EU sredstvima namijenjenim razvoju.

2.
Osigurana podrška svim područjima s društveno-gospodarskim razvojnim poteškoćama za povećanje i optimalno korištenje njihovog razvojnog potencijala kroz rješavanje uzroka njihovih razvojnih poteškoća.

3.
Smanjeni negativni učinci državnih granica na razvoj županija. 

11.3.1. Strategija razvoja industrije

Vlada je na sjednici 11. rujna 2014. godine donijela Industrijsku strategiju Republike Hrvatske 2014. – 2020. Strategijom je definiran osnovni cilj hrvatske industrije za razdoblje 2014. – 2020., a on glasi: repozicioniranje identificiranih strateških djelatnosti na globalnom lancu vrijednosti prema  razvoju aktivnosti koje stvaraju dodanu vrijednost. Pored osnovnog, definirani su i drugi ciljevi, a to su:

1. Rast obujma industrijske proizvodnje po prosječnoj godišnjoj stopi od 2,85%

2. Rast broja novozaposlenih za 85.619 do kraja 2020. godine, od čega minimalno 30% visokoobrazovanih

3. Rast produktivnosti radne snage za 68,9% u razdoblju 2014. – 2020.

4. Povećanje izvoza u razdoblju 2014. – 2020. za 30% i promjena strukture izvoza u korist izvoza proizvoda visoke dodane vrijednosti

11.3.2. Strategija razvoja turizma

Razvoj turizma ovisi o ekonomskim i društvenim kretanjima u nacionalnim i međunarodnim okvirima. Stoga njegov razvoj treba biti usklađen s dugoročnom nacionalnom politikom, politikama srodnih područja i sektora, ali i politikama Europske unije čiji punopravni član Hrvatska postaje 1. srpnja 2013. godine. S dobro artikuliranom vizijom, prepoznatim strateškim područjima i jasnim planom djelovanja, hrvatski turizam se treba, inicijalno, uklopiti u postojeće strateške smjernice te, postupno, utjecati na kreiranje budućih nacionalnih i europskih politika. Istodobno, vizija i strateški ciljevi hrvatskog turizma moraju odražavati nacionalne prioritete i biti zasnovani na vlastitim snagama i vrijednostima. 

Republika Hrvatska je donijela Strategiju razvoja turizma do 2020. koja polazi od analize ključnih pokazatelja dostignutog razvoja, sagledava razvojna ograničenja i razvojne mogućnosti koje se očitavaju iz relevantnih razvojnih trendova u globalnom okruženju te prepoznaje ključne činitelje uspjeha na koje se hrvatska turistička politika mora usredotočiti u razdoblju do 2020. godine. Nova vizija razvoja hrvatskog turizma temelji se na sustavu vrijednosti kojim se odgovara na tri bitna pitanja: 

-kakav bi hrvatski turizam trebao biti, 

-koji su ključni preduvjeti razvoja hrvatskog turizma,
-čime će hrvatski turizam privlačiti potražnju.

11.3.3. Strategija razvoja poljoprivrede
Hrvatska je zemlja bogatih i kvalitetnih prirodnih resursa – zemljišta dobre plodnosti, klimatskih pogodnosti i obilja vodenih resursa. Važnost poljoprivrede proizlazi ne samo iz tradicionalne uloge osiguranja prehrambenih potreba stanovništva, već iz njene uloge u očuvanju ruralnog prostora, ekološke ravnoteže i održanju tradicijskih vrijednosti. 

Osnovne prednosti hrvatske poljoprivrede su tri različite geografske i klimatske cjeline: ravničarsko područje na sjeveru pod utjecajem kontinentalne klime, priobalno područje na jugu pod utjecajem sredozemne klime te planinski prostor u središnjem dijelu Hrvatske. Raznoliki tipovi klime, reljefa i tla omogućuju proizvodnju širokog asortimana poljoprivrednih proizvoda, od ratarskih i industrijskih usjeva do vinograda te kontinentalnoga i mediteranskog voća i povrća. Niska razina zagađenosti okoliša omogućuje razvoj ekološke proizvodnje. Na poljoprivredu se nadovezuje raznolika i razvijena prerađivačka i prehrambena industrija, a poljoprivreda se nadopunjuje turizmom, još jednom značajnom gospodarskom granom. Preduvjet za mogućnost korištenja sredstava EAFRD u slijedećem programskom razdoblju je izrada Programa ruralnog razvoja Republike Hrvatske 2014.-2020. godine (PRR 2014.-2020.).

Predstavljeni ciljevi i smjernice djelovanja poljoprivredne politike odgovor su na potrebu unapređenja stanja u sektoru. Kako bi se ispravno nosili s izazovima i poteškoćama koje nose međunarodne integracije, što se naročito odnosi na obveze Republike Hrvatske prema Svjetskoj trgovinskoj organizaciji i na kretanja Zajedničke poljoprivredne politike Europske unije, nužno je poljoprivrednu politiku temeljiti na jačanju konkurentnosti poljoprivrednog sektora, no istovremeno se ne smije zanemariti sredina u kojoj se poljoprivredna proizvodnja odvija. Skrb za ukupni održivi razvitak ruralnog prostora mora biti imperativ današnjice i budućnosti.

11.3.4. Prostorni planovi

Zastupnički dom Sabora Republike Hrvatske na sjednici 27. lipnja 1997. donio je, na temelju članka 17. Zakona o prostornom uređenju (“Narodne novine”, br. 30/94.), Strategiju prostornog uređenja Republike Hrvatske. Zakonom o prostornom uređenju propisana je dokumentacija, dokumenti i postupci, koji se moraju donositi ili trajno obavljati, a koji su polazište ili osnova za izradu Strategije i Programa prostornog uređenja Republike Hrvatske.

Strategija određuje dugoročne ciljeve prostornog razvoja i planiranja u skladu s ukupnim gospodarskim, društvenim i kulturnim razvojem te sadrži osnove za usklađivanje i usmjeravanje prostornog razvoja, organizaciju prostora Države, razvojne prioritetne djelatnosti te planske cjeline zajedničkih prostornih i razvojnih obilježja za koje će se donositi prostorni planovi ili drugi dokumenti prostornog uređenja. 

Programom se utvrđuju mjere i aktivnosti za provođenje Strategije. Sadrži, osim pobliže određenih osnovnih ciljeva razvoja u prostoru, još kriterije i smjernica za uređenje prostornih i drugih cjelina te prijedlog prioriteta za ostvarivanje ciljeva prostornog uređenja, a na temelju prirodnih, gospodarskih, društvenih i kulturnih polazišta određuje osnovu za organizaciju, zaštitu, korištenje i namjenu prostora, zaštitu i unaprjeđenje okoliša, sustav središnjih naselja i sustav razvojne državne infrastrukture. Strategijom i programom prostornog uređenja Republike Hrvatske, dokumentima kojima se uspostavljaju temeljne odrednice dugoročnog razvoja u prostoru, utvrđuje se sistematizacija prostornih jedinica, sustava i cjelina kao trajnom prostornom osnovom za planiranje, praćenje i provedbu mjera.

11.4. Županijski strateški dokumenti

Republika Hrvatska podijeljena je na 21 županiju, 127 grada i 429 Općina.

Županija je jedinica područne (regionalne) samouprave čije područje predstavlja prirodnu,

povijesnu, gospodarsku, prometnu, društvenu i samoupravnu cjelinu ustrojenu radi obavljanja

poslova od područnog (regionalnog) interesa. Županija osobito obavlja poslove koji se odnose na: školstvo, zdravstvo, prostorno i urbanističko planiranje, gospodarski razvoj, promet i prometnu infrastrukturu te planiranje i razvoj mreže obrazovnih, zdravstvenih, socijalnih i kulturnih ustanova.

U okviru županije grad je jedinica lokalne samouprave u kojoj je sjedište županije te svako mjesto s više od 10.000 stanovnika koje predstavlja urbanu, povijesnu, prirodnu, gospodarsku i društvenu cjelinu. Grad je jedinica lokalne samouprave osnovana, u pravilu, za područja više naseljenih mjesta koja predstavljaju prirodnu, gospodarsku i društvenu cjelinu i povezana su zajedničkim interesima stanovništva. Općine su manje jedinice lokalne samouprave sa sličnim funkcijama kao i gradovi. Gradovi i općine u svom djelokrugu obavljaju poslove koji se odnose na: uređenje naselja i stanovanje, prostorno i urbanističko planiranje, gospodarski razvoj, promet i prometnu infrastrukturu, planiranje i razvoj mreže obrazovnih, zdravstvenih, socijalnih i kulturnih ustanova. Na nivou države ne postoji jedinstveni zakonski akt koji bi sustavno rješavao problematiku regionalnog razvoja na cijelom državnom teritoriju. Ipak postoji niz zakona koji su relevantni za reguliranje i provođenje politike regionalnog razvoja. Medu njima treba izdvojiti one kojima se izričito uređuje pitanja razvoja onih područja Republike Hrvatske koja zaostaju u razvoju. To su: Zakon o otocima, Zakon o područjima posebne državne skrbi, Zakon o brdsko-planinskim područjima, te Zakon o obnovi i razvoju Grada Vukovara i Zakon o Fondu za regionalni razvoj.

Usvajanjem Odluke o razvrstavanju jedinica lokalne i područne (regionalne) samouprave prema stupnju razvijenosti u srpnju 2010. od strane Vlade Republike Hrvatske sve jedinice lokalne i područne samouprave su razvrstane u pripadajuće skupine prema stupnju razvijenosti. Na temelju provedenog ocjenjivanja stupnja razvijenosti, a sukladno članku 26. Zakona, definirana su tzv. potpomognuta područja, koja obuhvaćaju lokalne i područne (regionalne) jedinice čija je vrijednost indeksa razvijenosti manja od 75% prosjeka Republike Hrvatske. 

Indeks razvijenosti je pokazatelj stupnja razvijenosti lokalnih i županijskih jedinica, a računa se kao ponderirani prosjek slijedećih društveno-gospodarskih pokazatelja: 

-
stope nezaposlenosti, 

-
dohotka po stanovniku, 

-
izvornih proračunskih prihoda po stanovniku jedinica JL(R)S, 

-
općeg kretanja stanovništva,

-
stope obrazovanosti. 

11.4.1. Regionalni operativni program (ROP) 2006.-2010.
Regionalni operativni program (ROP) Istarske županije temeljni je planski dokument koji, na

cjelovit i sveobuhvatan način, određuje strategiju razvoja Istre za razdoblje od 2006. do 2010.

godine. Pokretač i nositelj izrade ROP-a bila je Istarska razvojna agencija (IDA).

Inicijativa za izradu dokumenta krenula je sredinom 2004. godine, a sama izrada dokumenta započela je u lipnju 2005. godine. Tijekom 2005. osnovana su tijela neophodna za provedbu plana - Županijska radna skupina i Županijski partnerski odbor.

Na tematskoj sjednici Županijskog poglavarstva, održanoj 27. lipnja 2006. g., ROP je predstavljen i jednoglasno prihvaćen, te upućen na raspravu u Županijsku skupštinu. Skupština Istarske županije ROP je usvojila 11. rujna 2006. godine. Izrada ROP-a Istarske županije temeljila se na metodološki dosljednom uvažavanju i primjeni standardnih načela koja se primjenjuju pri izradi regionalnih operativnih programa u zemljama članicama Europske unije, uključujući načela:

•
regionalnog, županijskog vlasništva ROP-a;

•
posvećenosti dionika, svih zainteresiranih strana, pripremanju i izradi ROP-a;

•
transparentnosti tijekom pripreme i izrade ROP-a;

•
uključenosti svih važnijih lokalnih partnera i zainteresiranih strana, sudjelovanje javnosti

Proces pripreme i izrade ROP-a slijedio je standardnu metodologiju za izradu regionalnih razvojnih programa. U izradi ROP-a glavnu ulogu imali su Radna grupa i nositelj izrade, Istarska razvojna agencija (IDA) te Partnerski odbor. ROP je definirao četiri strateška cilja koja treba ostvariti i to:

1. Konkurentno gospodarstvo

2. Razvoj ljudskih resursa i visoki društveni standard

3. Uravnoteženi i održivi razvoj

4. Prepoznatljivost istarskog identiteta

U proteklom razdoblju svi strateški ciljevi su u razvoju, koji treba promatrati u dinamičkom kontekstu, ostvarivani, no kako razvoj traje i kako su pred nama novi razvojni izazovi, definirani strateški ciljevi u ROP-u, nadopunjeni sa novim strateškim ciljevima, ostvarivati će se i u narednim razdobljima.

Strateški plan razvoja Općine Oprtalj je usklađen s razvojnim dokumentima višeg reda prvenstveno s Regionalnim operativnim programom Istarske županije (ROP) koji je usvojen 2006. godine. ROP Istarske županije prati razdoblje do 2010. godine nakon čega  ga je prema Zakonu o regionalnom razvoju zamijenio dokument Županijske razvojne strategije.

Izrađivači strategije razvoja Općine vodili su se između ostalog, vizijom i ciljevima Istarske županije kako bi slijedili smjer razvoja regije.

Istarska županija je: 

-          Moderna, otvorena i gospodarski konkurentna regija,

-          Visokog društvenog standarda u okvirima uravnoteženog razvoja,

-          Prepoznatljive kulturne i prirodne baštine.

ROP Istarske županije sadrži četiri strateška cilja i sedamnaest prioriteta unutar ciljeva putem kojih se želi ostvariti zadana vizija:

CILJ 1. Konkurentno gospodarstvo

1.1. Poticanje razvoja malog i srednjeg poduzetništva i stvaranje preduvjeta za ulaganje u gospodarstvo

1.2.  Poticanje primjene i razvoja visokih (suvremenih) tehnologija te inovacija i znanja

1.3.  Razvoj informacijskog društva

1.4.  Restrukturiranje i repozicioniranje turističkog gospodarstva

1.5.  Razvoj održive poljoprivrede na tradicijskim osnovama i razvoj 

CILJ 2.  Razvoj ljudskih resursa i visok društveni standard

     2.1. Osiguranje pune zaposlenosti

     2.2. Visok stupanj zdravstvene i socijalne zaštite

     2.3. Razvoj ljudskih resursa

     2.4. Unapređenje upravljanja regionalnim razvojem

     2.5. Razvoj civilnog društva

CILJ 3. Uravnotežen i održiv razvoj

    3.1. Uspostava integriranog sustava gospodarenja okolišem

    3.2. Unapređenje infrastrukturnih sustava

    3.3. Ravnomjeran razvoj unutrašnjosti i priobalja

    3.4. Razvoj sustava zaštite i spašavanja ljudstva i imovine

CILJ 4. Prepoznatljivost istarskog identiteta

    4.1. Očuvanje biološke i krajobrazne raznolikosti u funkciji razvoja

    4.2. Očuvanje kulturne baštine u funkciji razvoja

    4.3. Razvoj multikulturalizma

11.4.2. Županijska razvojna strategija Istarske županije 2011.-2013.
Županijsku razvojnu strategiju Istarske županije 2011. – 2013. izradila je Istarska razvojna agencija u suradnji s Istarskom županijom, Radnom skupinom i Partnerskim vijećem, a prema metodologiji preporučenoj od nadležnog Ministarstva regionalnog razvoja, šumarstva i vodnoga gospodarstva. Sukladno usvojenoj metodologiji, Županijska razvojna strategija Istarske županije razrađuje:

· Analizu snaga, slabosti, mogućnosti i prijetnji (SWOT analizu) Istarske županije, 

· Viziju i strateške ciljeve Istarske županije, 

· Prioritete i mjere, 

· Politiku Županije prema posebnim područjima, Financijski plan, 

· Provedbu Županijske razvojne strategije, 

· Praćenje i izvještavanje, 

· Dodatke 

Osnovna analiza daje pregled stanja, trendova, problema i potreba Istarske županije, strukturirano u šest osnovnih obilježja: položaj i administrativna podjela, demografska i prirodna obilježja, zaštita okoliša, infrastruktura, gospodarstvo te društvene djelatnosti. U SWOT analizi identificiraju se snage Županije koje će se kroz prioritete i mjere nastojati pojačati i iskoristiti za razvoj te slabosti koje treba prevladati gdje je to moguće; mogućnosti prepoznate u okruženju za koje se treba pripremiti i iskoristiti ih u najvećoj mogućoj mjeri, te prijetnje koje će se nastojati svesti na najmanju moguću mjeru. 

Temeljeno na zaključcima osnovne i SWOT analize, Radna grupa i Partnersko vijeće definirali su sljedeću razvojnu viziju IŽ-a, kojom se ona opredjeljuje za načela održivog razvoja, odnosno razvoja koji traži sklad i sinergiju gospodarske, ekološke i društveno-socijalne razvojne dimenzije. Vizija razvoja Istarske županije predložena je na osnovi konsenzusa unutar Radne grupe i Partnerskog vijeća je slijedeća: 

RAZVOJNA VIZIJA ISTARSKE ŽUPANIJE: Istarska županija je moderna, otvorena i gospodarski konkurentna regija, prepoznatljive kulturne i prirodne baštine, visoke kvalitete života u okvirima uravnoteženog i održivog razvoja. 

Strateški razvojni ciljevi Istarske županije za razdoblje 2011.- 2013.g. proizašli su iz vizije razvoja, te su definirani kao: 

1. Konkurentno gospodarstvo 

2. Razvoj ljudskih resursa 

3. Zaštita prirodnih resursa i upravljanje prostorom 

4. Visoka kvaliteta života 

5. Prepoznatljivost istarskog identiteta 

Razvojna strategija identificirala je 5 strateških ciljeva koji se sastoje od 24 prioriteta i 100 mjera. Ciljevi i prioriteti identificirani u Razvojnoj strategiji vodit će aktivnosti u jačanju socio-ekonomske situacije u županiji u periodu 2011. – 2013.g. Financijski plan za provedbu razvojne strategije Istarske županije (ŽRSIŽ) u razdoblju od 2011. do 2013. godine donosi prikaz alokacije sredstava prema izvorima financiranja, strateškim ciljevima i vremenskim razdobljima. Županijska razvojna strategija Istarske županije će pridonijeti i uspješnijem natjecanju za financijska sredstva iz raznih potencijalnih izvora (uključujući Vladu Republike Hrvatske, Europsku komisiju i brojne bilateralne i multilateralne izvore financiranja, vlastite županijske i lokalne izvore te privatna sredstva) jer Županija s ŽRS-om dobiva dobro strukturiran razvojni plan, primjeren za predstavljanje potencijalnim izvorima financiranja. Razvojna strategija Istarske županije usmjerena je u provedbi ka ostvarenju vizije Županije, putem postavljenih strateških ciljeva i prioriteta te kroz izvedbu opisanih mjera. Važna komponenta ŽRS IŽ je Baza razvojnih projekata koja čini njezin provedbeni dio. 

Kvaliteta projekata u Bazi razvojnih projekata uvelike doprinosi realizaciji mjera, te ostvarenju prioriteta i strateških ciljeva, te uspješnosti provedbe Strategije u cjelini. Sustavno praćenje i vrednovanje provedbe ŽRS IŽ omogućit će transparentnu i učinkovitu provedbu strategije.  Praćenje provedbe omogućuje akumulaciju novog znanja, odnosno unaprjeđenje razumijevanja o tome što na koji način funkcionira i u kojim uvjetima, te kako poboljšati učinke različitih mjera i programa. Predloženi postupci praćenja i vrednovanja imaju važnu ulogu u osiguravanju kako efikasnosti tako i trajne prilagođenosti/ažurnosti ŽRS-a u okruženju koje se stalno mijenja. Praćenje kao cjeline dio je sustava praćenja i vrednovanja u kojem postoje i komponente kojima se prate pojedini projekti, kojima se ostvaruju pojedine mjere i slično. Projekti i njihove faze prate se, vrednuju i adaptivno upravljaju u kraćim intervalima. 

Radi informiranja javnosti te podizanja svijesti o ulozi i značaju Županijske razvojne strategije za razvoj Istarske županije i jedinca lokalne samouprave s područja Istarske županije izrađena je Komunikacijska akcijska strategija Županijske razvojne strategije. Komunikacijska akcijska strategija će osigurati prikladne komunikacijske alate te sredstva namijenjena Županiji i jedinicama lokalne samouprave za učinkovitu komunikaciju potrebnu za izradu, provedbu, monitoring i evaluaciju Županijske razvojne strategije. Nadalje, kroz provođenje Komunikacijske akcijske strategije podići će se svijest javnosti o ulozi i značaju Županijske razvojne strategije za napredak Istarske županije i jedinica lokalne samouprave te o strateškim smjernicama razvoja Županije. 

11.4.3. Master plan za razvoj turizma
Razvoj istarskog turizma od nastanka šezdesetih godina prošlog stoljeća odvijao se manje-više stihijski. Osnovna mu je karakteristika bila ponuda temeljena na proizvodu sunce i more, građeni su hoteli i turistička naselja od 500 pa i do 1.500 postelja/mjesta s ciljem ostvarenja turizma velikih brojki i punjenjem u tri do četiri mjeseca ljetne sezone. Masovni turizam, kakav je dominirao u Istri, kao uostalom i u cijeloj Hrvatskoj i na čitavom Mediteranu, tek je sporadično nudio kulturne sadržaje, neznatno je koristio prirodne prednosti kao turističku atrakciju, uglavnom je bio bez atraktivnih zabavnih i shopping sadržaja kao i bez jasno definiranih rekreacijskih zona. Unatoč činjenici da se u posljednjih desetak godina pokušavaju uobličiti novi segmenti ponude (poput vinskog ili bike turizma, te turizma u zelenoj (središnjoj) Istri i sl.), rezultat takvog razvoja je sadašnje stanje u kojemu se gostu na svim turističkim punktovima-područjima nudi puno sličnog prosječne kvalitete što je vrlo logičan odgovor na potražnju tržišta i na njegova pravila ponašanja.

Jedini razvojni izlaz iz potrošenog proizvoda i tipa turizma koji je na tržištu definitivno „out“ jest diverzifikacija ponude istarskih turističkih odredišta prema prirodnim i stečenim razvojnim predispozicijama te sukladno tome brzi razvoj novih proizvoda koji će na tržištu tražiti svoje ciljane skupine klijenata. Upravo zato Master plan prepoznaje različitosti pojedinih cjelina - clustera, čije će datosti oblikovati u nove proizvode koji moraju biti konkurentni na tržištu i međusobno komplementarni. Nakon niza istraživanja, analiza, anketa, rasprava, radionica iskristalizirali su se obrisi nove istarske turističke budućnosti u šest obalnih clustera te cluster unutrašnjosti Istre. Na području Pule i Medulina supotpisnik izrade MP-a je samo Arenaturist, ali ne i lokalne turističke zajednice te je definiranje tog clustera dovršeno tek djelomice.

Otočje Brijuni je poseban cluster na kojemu se predviđa razvoj elitnog turizma. Master plan u sebi sadrži Master planove za svaki pojedini cluster a potom, u konačnici, i Master plan razvoja turizma za čitavo područje Istre.

U sljedećih je deset godina potrebno u istarski turizam, kako se predlaže, investirati 2,5 do 3 milijarde eura, te u 2025. godini ostvariti jednako toliki prihod od turizma, pri čemu bi prosječna potrošnja turista po noćenju trebala iznositi najmanje 100 eura. Lani je iznosila 63,8 eura, a turizam je Istri donio 1,4 milijarde eura prihoda, dvostruko više nego 2002. godine, podatak je iz radnih materijala vezanih za novi Master plan pisan s namjerom da utvrdi put kojim bi se ti prihodi u deset godina još jednom mogli udvostručiti.

Ukupnu popunjenost turističkih kapaciteta treba pak podići sa 23 posto lani na 30 posto.

Investicijama bi trebalo udio hotela u smještajnim kapacitetima podići sa sadašnjih 19 na 30 posto na način da se kroz deset godina na tržište plasira 11 tisuća novih smještajnih jedinica u turističkim naseljima na razini četiri i pet zvjezdica. Master plan u nastanku preporučuje fokusiranje na razvojne projekte poput Velikog Brijuna, Brijuni rivijere, Porto Mariccia, Dragonere, Marlere, Duge Uvale i drugih koji kroz projekte gradnje novih i obnove postojećih hotela u deset godina ispunjavajući samo polovicu ukupnog potencijala mogu donijeti četiri tisuće novih soba, a šest tisuća očekuje se od rekonstrukcije vodećih poduzeća. Tisuću novih soba zamišljeno je pak kroz gradnju 50 novih malih obiteljskih hotela s prosječno 20 soba.

Hotela sa fokusom na četiri i pet zvjezdica bi trebalo biti više, a studija bilježi kako Istra ne bi trebala nakon toga oskudijevati u ponudi smještaja s manje zvjezdica jer će kapacitete koje bi veliki igrači trebali preurediti u višu klasu zamijeniti novi hosteli, koncept objekata bed&breakfast i različiti tipovi ruralnog smještaja.

Prijedlog novog Master plana kaže kako se dosadašnjim putem to neće ponoviti. Prema opsežnoj studiji postojeći model razvoja turizma Istri bi do 2025. godine donio rast prihoda u turizmu od skromnih 250 milijuna eura, umjesto da se udvorstruči, uz pad popunjenosti svih kapaciteta na 19 posto i tek nešto veću prosječnu potrošnju po noćenju od 67,7 eura. Naime, u posljednjem desetljeću istarski je turizam snažno rastao na „boomu“ privatnog smještaja. Privatni je smještaj više nego utrostručen. Smještajni kapaciteti u kampovima porasli su za 20 posto, a hoteli i turistička naselja uz temeljitu rekonstrukciju količinski su ostali isti pa najveći hrvatski poluotok raspolaže sa tek 1600 kvalitetnih hotelskih soba.

U posljednjih 12 godina istarski turizam je narastao za šest milijuna noćenja – dominantno u kampovima i privatnom smještaju, a zauzetost hotelskih soba gotovo je jednaka kao na početku milenija. Sezona nije produljena, a 2014.g. je kiša snažno utjecala na popunjenost kapaciteta u prvoj polovici srpnja. U 12 godina kapaciteti hotela narasli su za oko dvije tisuće kreveta, u šest godina od 2002. do 2008. rastao je broj turističkih naselja, ali se potom do 2014 smanjio i vratio na razinu iz 2002. godine. Studija tvrdi kako Istri prijeti nepovratan put prema opasnim posljedicama ne promjeni li smjer razvoja svojeg turizma.

2014.g.  je u Istru došlo 3,27 milijuna turista koji su u njezinu smještaju ostvarili 22,27 milijuna noćenja, a 95 posto su bili stranci. U posljednjih 12 godina dolasci i noćenja rasli su godišnje po stopi od 2,7 posto, što je manje od svjetskog prosjeka rasta turističkog prometa. Prijedlog novog Master plana poziva se i na podatak da u posljednje tri godine broj turista godišnje raste manje od 2 posto, a broj noćenja raste tek 0,43 posto. Istra bi, kaže studija, u narednih deset godina trebala ciljati na turističke potrošače više srednje i više kategorije i orijentirati se za vrijednosni profil zapadnog potrošača s izgrađenim turističkim iskustvom i kulturom. Tim stavom, u drugi plan padaju turisti iz Rusije i Istočne Europe.

Prijedlog Master plana razrađuje šest istarskih destinacija koje sve nude sunce i more, ali se razlikuju u dodatnoj ponudi. Prva je Umag/Novigrad zamišljena kao “aktivna Istra” kojoj su ključna ponuda sportski aktivni odmor i enogastronomija. Druga je Poreč zamišljena kao “živahna Istra” za kratke aktivne odmore te također sport. Treća je Rovinj, čiji je karakter zamišljen kao “istarski šik”. Također, zamišljena je za kratke odmore i kulturnu ponudu. Četvrta je Pula zamišljena kao “inspirirajuća Istra” koja objedinjuje sport, kulturu i ture. Upravo Pula, objašnjava jedan konzultant u turizmu, u proteklih je 12 godina najmanje pridonijela ostvarivanju turističkog potencijala Istre, a bez značajnog podizanja njezine turističke kvalitete Istru će, smatra, biti teško globalno pozicionirati. Šesta Istra u prijedlogu Master plana je središnja Istra s karakterom skrivene, odnosno autentične Istre. Sve zajedno stavlja se pod naslov Green Mediterranean Hideaway (Zeleno mediteransko utočište).

Globalne projekcije Svjetske turističke organizacije kažu da će broj međunarodnih dolazaka turista do 2030. godine rasti 3,3 posto godišnje te će tada putovati 1,8 milijardi turista. U rastućim ekonomijama, odnosno zemljama u razvoju rast dolazaka bit će veći, prosječno 4,4 posto, no Europa koja trenutačno drži 50 posto biznisa past će na 41 posto, a europske zvijezde u narednih 15 godina su Južna Europa i Mediteran. Trendovi predviđaju rast broja gostiju koji putuju avionom i pad onih koji putuju kopnom pa će značajna biti dobra zračna povezanost. Sadržajno, raste potražnja za jedinstvenim, personaliziranim, prilagođenim turističkim proizvodom, ali i za luksuznim turističkim proizvodima i uslugama dok aktualni postaju kratki odmori i organizirana kružna putovanja. Dvije skupine potrošača postaju značajne – stariji i generacija Y, rođeni između 1980. i 2000.godine. Od 30-ak novih hotela koji su ove godine otvorili svoja vrata gostima na hrvatskom Jadranu predvodnici investicijskog vala u Istri su Valamar i Adrisova Maistra.

11.4.4. Strategija za ruralni razvoj Istre
Strateški program ruralnog razvoja područja Istarske županije (2008.-2013.) (u daljnjem tekstu Strateški program) je strateško plansko-programski dokument i sredstvo za učinkovitije i uspješnije upravljanje razvojem poljoprivrede, ribarstva i ruralnih područja. Glavni promotor (nositelj) izrade i provedbe Strateškog programa je AZRRI- Agencija za ruralni razvoj Istre, d.o.o. Pazin, te Upravni odjel za poljoprivredu, šumarstvo, lovstvo, ribarstvo i vodoprivredu Istarske županije. Glavni nositelj izrade studije je Agronomski fakultet Sveučilišta u Zagrebu, Zavod za upravu poljoprivrednog gospodarstva. Na temelju Zakona 84/01 Republike Italije Regija Toscana je putem ARSIA-e Agencije za ruralni razvoj Toscane osigurala 150.000,00 Eura za izradu Strateškog programa. Navedenim programom sufinancirane su aktivnosti u Italiji (Toskani) i Republici Hrvatskoj (Istri) vezane za izradu Strategije ruralnog razvoja Istre koja je rađena po prvi puta u Republici Hrvatskoj po LEADER pristupu, odnosno tzv. "bottom up" pristupom (od dolje prema gore). 

Krajem 2005. godine potpisan je ugovor s Agronomskim Fakultetom Sveučilišta u Zagrebu za izradu Strateškog programa, te su tijekom 2006. i 2007. godine izvršene analize stanja ruralnog prostora Istarske županije. Nakon toga slijedila je javna rasprava sa svim relevantnim čimbenicima u prostoru radi definiranja prava, obaveza i nadležnosti, te su postavljeni preduvjeti za osnivanje LAG-ova (Lokalnih akcijskih grupa) a na temelju tih aktivnosti pristupilo se utvrđivanju županijskih mjera, prioriteta i strateških programa te mogućnosti njihove realizacije. Navedenim aktivnostima definiran je ruralni prostor Istarske županije uzimajući u obzir kriterije korištene u EU. U navedene aktivnosti izrade programa, a sukladno tzv. bottom up“, uključeno je preko 200 ključnih subjekata (fizičke i pravne osobe, jedinice lokalne samouprave, institucije i ostali) za definiranje ruralnog razvoja i to putem niza radionica i sastanaka. Nakon definiranja završne verzije Strateški program postao je službeni dokument usvajanjem na Skupštini Istarske županije dana 06. travnja 2009. g. (Službene novine Istarske županije br. 04/09.).

Strateški program izrađen je u skladu sa metodologijom primijenjenom u izradi sličnih programa koji su u EU obavezni te poštivajući razvojne smjernice nacionalnih i regionalnih programa. Sukladno tome, programom su definirani sljedeći strateški ciljevi:

1. Iz institucionalnog okruženja koje potiče poboljšanje životnih uvjeta u ruralnim područjima i stvaranje uvjeta za povratak i zadržavanje stanovništva u ruralnim područjima

2. Povećanje konkurentnosti glavnih gospodarskih sektora u ruralnim područjima (proizvodnih, prerađivačkih i uslužnih djelatnosti)

3. Održiva uporaba prirodnih resursa, očuvanje i zaštita prirode i okoliša

4. Zaštita i očuvanje kulturnog nasljeđa

5. Trajno poboljšanje učinkovitosti rada komplementarnih – suradničkih institucija u funkciji ruralnog razvitka.

11.5. Prostorni planovi

U ovom poglavlju opisuju se prostorni planovi Županije Istarske i Općine Oprtalj. Kroz analizu ova dva planska dokumenta daje se osnovni uvid u planiranje strateških projekata. Strateško planiranje je sustavan proces kroz koji organizacija pristaje na – i izgrađuje - obvezanost među ključnim dionicima (stakeholders)  o prioritetima koji su ključni za njihovu misiju i prijemljivi za okolinu u kojoj djeluju. Upravo zato je Prostorni Plana temelj daljnjih planiranja s obzirom da je isti izrađen u suradnji s velikim brojem dionika.

11.5.1. Prostorni plan županijski

Prostorni planovi su dokumenti prostornog uređenja kojima se, sukladno članku 12. Zakona o prostornom uređenju i gradnji (NN br. 153/13), određuje svrhovita organizacija, korištenje i namjena prostora te mjerila i smjernice za uređenje prostora Države, županija, Grada Zagreba, općina i gradova. Na području Istarske županije donijeti su ili su u izradi slijedeće vrste prostornih planova: 

· prostorni plan Županije, 

· prostorni plan područja posebnih obilježja, 

· prostorni plan uređenja grada / općina, 

· generalni urbanistički plan, 

· urbanistički plan uređenja, 

· detaljni urbanistički plan 

Na području Županije u primjeni su i slijedeći prostorni planovi, donijeti prije stupanja na snagu Zakona o prostornom uređenju i gradnji 2007. godine: 

· generalni urbanistički planovi (starije generacije), 

· generalni planovi uređenja, 

· provedbeni urbanistički planovi, 

· planovi uređenja manjih naselja, 

· urbanistički projekti, 

Primjena istih nastaviti će se u skladu s člankom 346. i 348. Zakona o prostornom uređenju i gradnji. Prostorni planovi na području županije moraju biti usklađeni sa Strategijom prostornog razvoja i Programom prostornog uređenja Države, kao i onim prostornim planovima područja posebnih obilježja koje donosi Sabor RH, a u postupku donošenja prostornog plana županije i prostornih planova područja posebnih obilježja koje donosi predstavničko tijelo županije obvezujuću suglasnost izdaje ministarstvo nadležno za poslove prostornog uređenja. Prostorni planovi koje donose predstavnička tijela gradova / općina moraju biti usklađeni i s prostornim planovima koje donosi predstavničko tijelo Istarske županije. U tom smislu, a temeljem članka 97. Zakona, Zavod za prostorno uređenje Istarske županije izdaje mišljenje o usklađenosti prostornog plana s Zakonom i propisima donesenim na temelju Zakona, odnosno s dokumentima prostornog uređenja državne i područne (lokalne) razine, i temeljem članka 98. Zavod za prostorno uređenje Istarske županije daje mišljenje o usklađenosti prostornog plana s prostornim planom županije i prostornim planovima susjednih županija te s drugim dokumentima prostornog uređenja od utjecaja na prostorni plan iz stavka 1. istog članka.

Temeljni ciljevi razvoja u prostoru Istarske županije (u daljnjem tekstu: Županije) su slijedeći:
1. Organizacija, uređenje i zaštita prostora na načelima održivog razvitka prioritetni su razvojni ciljevi Županije. 

2. Poticati progresivni demografski razvitak, naročito u emigracijskim i nisko natalitetnim područjima, uz kontrolu mehaničkog prirasta u priobalnim gradovima. 

3. Gradove i druga naselja koji su nositelji središnjih funkcija državnog i županijskog značaja (uprava i samouprava na županijskoj razini, čvorna i tranzitna mjesta u prometu i telekomunikacijama, koncentracije gospodarskih djelatnosti od važnosti za državu, sjedišta financijskih institucija, ustanova znanosti i visokog školstva, srednjeg i osnovnog školstva, županijskih bolnica i domova zdravlja, ustanova socijalne skrbi, ustanova kulture, značajnijih ustanova i trgovačkih društava koje se bave informiranjem te elektronskih medija) razvijati sukladno veličini i broju stanovnika gravitacijskog područja, pri čemu se funkcije moraju što pravilnije distribuirati na gradove i druga naselja u rangu važnijih regionalnih središta, te regionalnih i manjih regionalnih središta. 

4. Poticati rast naselja u unutrašnjosti Županije, a posebno naselja od 500 do 2000 stanovnika kao i ostalih naselja - Gradskih središta, te gospodarsko i infrastrukturno jačanje istih u odnosu na naselje iste veličine u priobalju, s krajnjim ciljem ujednačavanja gospodarskih potencijala

           5. Provoditi sustavno aktivnu zaštitu okoliša te sprječavanje onečišćenja okoliša , što znači izgrađivati i ustrojavati sustav upravljanja okolišem i prirodnim resursima, izbjegavati rješenja s neizvjesnim i dugoročnim utjecajem na okoliš, osigurati edukaciju o okolišu i kvalitetno sudjelovanje udruga građana te provoditi sanaciju registriranih onečišćivača i najugroženijih dijelova okoliša

6. Usmjeravati izgradnju i modernizaciju gospodarskih kapaciteta uz primarnu razvojnu osovinu Pula - Pazin - Rijeka, radi stvaranja preduvjeta za razvoj demografski i gospodarski stagnirajućih područja središnjeg dijela Županije, a također i uz razvojne osovine Buje - Buzet - Lupoglav, Poreč - Pazin - Labin, Rovinj - Kanfanar - Žminj - Labin, te Pula  - Labin - Lupoglav

7. Optimalno povećavati kapacitete prometne, telekomunikacijske, energetske i komunalne infrastrukture u odnosu na nacionalne i šire regionalne sustave, a posebno u pograničnim područjima

8. Integrirati gospodarske, kulturne, krajobrazne i demografske resurse ruralnih i prijelaznih područja Županije u marketinški prepoznatljive, financijski stabilne i administrativno upravljive sustave

9. Podizati opću razinu razvijenosti Županije i povećati standard stanovništva, zaposlenosti i kakvoće življenja. 
Temeljna načela organizacije prostora za izradu planova užeg područja su:
1. Prostor kao resurs. Prostor racionalno koristiti i zaštititi u svim elementima korištenja, vodeći računa da je isti po definiciji neobnovljiva kategorija. Županijski prostor očituje se u velikoj raznolikosti, ljepoti, višeznačnosti namjene i s vrlo povoljnim geoprometnim položajem. Prostor se ovim Planom utvrđuje  kao najvredniji resurs ove sredine, s prirodnim ljepotama, poljima, morem, podmorjem i pripadajućem živom svijetu, ali i vrlo osjetljivim resursima kao što su podzemne vode, priobalni prostor i šume. 

2. Održivi razvitak. Održivi razvitak kao načelo organizacije prostora je polazište za 

sadašnji razvitak i jamstvo za budućnost, a to znači s gledišta korištenja prostora i prirodnih resursa, očuvanje razvojnih mogućnosti za nadolazeće generacije. Održivi razvitak označava onaj razvitak pri kojem su opseg i dinamika čovjekovih proizvodnih i potrošnih aktivnosti dugoročno usklađeni s opsegom i dinamikom procesa koji se odvijaju u prirodi. Održivi razvitak ne isključuje ekonomski rast ali ne smije ugrožavati čovjekovo zdravlje, biljne i životinjske vrste, prirodne procese i prirodna dobra.
3. Policentričnost razvoja. Razmještaj ljudi i dobara u prostoru  temeljiti na policentričnom načelu, a to znači da organizacija regionalnog prostora ima više središta iz kojih se na određenoj razini utječe na razvitak gravitacijskog prostora. Međuodnos pojedinih središta u prostoru počiva na suradnji i konkurenciji. Policentričnost razvoja pretpostavlja jaku inicijativu pojedinih središta, veći dinamizam i privlačenje kvalitetne gospodarske i uslužne strukture.
 4. Otvorenost i integracija prostora. Područje Županije osim omeđenosti upravnim granicama je otvoreni prostor za međužupanijsku i međunarodnu suradnju. Stoga prostor Županije mora sadržavati organizacijski prostorni odrednice u odnosu na regionalnim prostorima i prema bližem i daljnjem okruženju. Otvorenost tog regionalnog sustava je činitelj reprodukcije tog područja i razvitka. Organizacija prostora po načelu otvorenosti očituje se u svim elementima organizacije: gospodarskih, uslužnih, intelektualnih, prometnih i drugih funkcija. Integriranje prostora je neposredno vezano na otvorenost prostora Županije. Povezivanje Županije s obodnim prostorima potreba je i nužnost koju nameće gospodarska orijentacija (promet, trgovina, turizam), a temeljena je na otvorenosti prostora. Otvorenost prostora doživljava svoj smisao i opravdanje u integraciji s obodnim prostorima što se ostvaruje preko važnih regionalnih, nacionalnih, europskih i svjetskih prometnih koridora i veza na kopnu, moru i zraku.

U organiziranju prostora treba se pridržavati i drugih načela, a posebno onih iz područja urbanističke discipline kao što su načela racionalnog korištenja prostora, kompatibilnosti namjene u prostoru, opterećenja prostora (nosivost prostora), humanosti u namjeni  prostora, a posebno ljudskih naselja te načela koja se odnose na zaštitu i unapređenje prirodnog bogatstva.

11.5.2. Prostorni plan Općine
Zakonom o područjima županija, gradova i općina u Republici Hrvatskoj (NN 90/1992. i 10/1997.) ustrojena je Općina Oprtalj. U skladu s odredbama Zakona o prostornom uređenju (NN 30/1994. i 68/1998.) i temeljem Izvješća o stanju u prostoru i Programa mjera za unapređenje stanja u prostoru Općine (Službene novine općine Oprtalj 01/98), te na osnovi zaključka poglavarstva Općine o izradi PPU Općine Oprtalj od 1999 godine, Općina Oprtalj i Sveučilište u Zagrebu, Arhitektonski fakultet - Zavod za urbanizam i prostorno planiranje sklopili su u rujnu 1999. godine ugovor o izradi Prostornoga plana uređenja Općine Oprtalj, u daljnjem tekstu - Plan.

Tijekom 1999. i 2000. godine izvršeni su obilasci prostora Općine, te su održani sastanci s čelnim osobama općinske uprave. Istovremeno su pripremane odgovarajuće kartografske podloge, potrebne za izradu Plana. Glavni planerski i tehnički posao obavljen je tijekom 2000. i početkom 2001. godine u Zagrebu na Arhitektonskom fakultetu - Zavodu za urbanizam i prostorno planiranje.

Rad na izradi prijedloga Plana završen je u srpnju 2001. godine kada se započelo s postupkom javne rasprave u skladu sa Zakonom o prostornom uređenju (NN 30/1994. i 68/1998.) i Uredbom o javnoj raspravi u postupku donošenja prostornih planova (NN 101/1998.). Nakon stručne analize pristiglih primjedaba, osobito primjedaba i sugestija Odjela za prostorno planiranje, graditeljstvo, zaštitu okoliša Istarske županije, na sjednici Vijeća Općine održanoj 2. kolovoza 2001. godine prihvaćen je konačan prijedlog Plana koji je potom upućen na daljnji postupak.

Na Plan je suglasnost izdao Županijski ured za prostorno uređenje s datumom 16. srpnja 2003. Odluka o donošenju Plana donesena je na sjednici Općinskog vijeća Općine Oprtalj održanoj: 24. srpnja 2003. Osam dana po objavi u ''Službenim novinama Općine Oprtalj'' Plan je postao pravovaljan.

RAZLOZI ZA IZRADU PLANA:
Prošlo je jedanaest godina od izrade Prostornoga plana (bivše) Općine Buje (1991.) i dvadeset četiri godine od izrade Prostornoga plana (bivše) Općine Buzet (1976.-78.), od čijih je dijelova teritorija ustrojena današnja Općina Oprtalj.

Od vremena izrade navedenih prostornih planova došlo je do temeljitih promjena u društvenom uređenju, te i u pristupu izradi prostornih planova. Najnoviji zakoni i propisi obvezuju gradove i općine na izradu novih prostornih planova. Neusklađenost važećih prostornih planova s novim stavovima, na temelju kojih se danas pristupa izradi prostornih planova, osnovni je razlog izrade Prostornoga plana uređenja. Tri su glavne grupe razloga zbog kojih se izrađuju novi prostorni planovi:

1) Političke promjene dovele su do novog administrativno-teritorijalnog ustroja koji nije u skladu s postojećom prostorno-planskom dokumentacijom što stvara znatne poteškoće i otežava ostvarenje nužnih prostornih, urbanističkih i graditeljskih zahvata. Promijenio se i imovinsko-pravni sustav koji je uveo PRIVATNO VLASNIŠTVO umjesto društvenog i JAVNI INTERES umjesto opće društvenog, te nužnu potrebu njihovog stalnog usklađivanja poradi postizanja optimalnih prostorno-planskih rješenja.

2) Slijedom europskih i svjetskih trendova promijenili su se kriteriji zaštite okoliša, zaštite kulturne i prirodne baštine te zaštite krajobraza, njegovih osobitosti i njegovog lokalnog identiteta. Plod je to novih spoznaja, ali i pojačane svijesti o potrebi znatno veće skrbi za naslijeđeni prostor i očuvanje tradicijske slike prostora. U dosadašnjoj prostorno-planskoj dokumentaciji ta je skrb više deklarativna nego što je ugrađena u prostorne planove, koji su se temeljili pretežito na kvantitativnom modelu razvoja.

3) Kao posljedica novih stavova i pooštrenih kriterija zaštite prostora nameće se potreba ispravljanja dosadašnje metodologije i ustaljene sheme izrade dokumenata prostornog uređenja gdje su prevladavali funkcionalni i kvantitativni modeli razvoja. Od navedenih modela prostornog razvoja potrebno je danas odustati ili ih prilagoditi novim spoznajama ravnoteže, MOGUĆNOSTI PROSTORA i POTREBA ZA PROSTOROM, a u skladu sa stavovima održivoga razvoja kako ne bi došlo do njegovog nepovratnog uništenja.

Shvaćajući navedene temeljne razloge, uvažavajući trenutne potrebe, te spoznajući vrijednosti prostora i važnost njegove buduće očuvanosti, Općinsko poglavarstvo i Općinsko vijeće odlučili su pristupiti izradi Prostornoga plana uređenja Općine i iz sljedećih razloga:

U skladu sa zakonskim obvezama i još uvijek važećim Prostornim planovima (bivših) općina Buje (1991.) i Buzet (1976.78.) potrebno je uskladiti prostorno-plansku dokumentaciju s novim političkim ustrojem Županije i u tom kontekstu odrediti položaj Općine,
Potankim popisivanjem i ponovljenim vrednovanjem (revalorizacijom) spomenika graditeljske i prirodne baštine, te popisom i vrednovanjem prirodnog i antropogenoga (kultiviranog i kulturnog) krajolika, zaštititi u najvećoj mogućoj mjeri kulturno i prirodno naslijeđe Općine kao budućeg temeljnog oslonca razvoja;

Zaštititi prostor od uništavanja, neracionalnog trošenja, od nekvalitetne i nedovoljno promišljene izgradnje, svođenjem svega navedenog na što je moguće manju mjeru;

Preispitati građevna područja u još važećim Prostornim planovima (bivših) općina Buje (1991.) i Buzet (1976.78.) i ispraviti ih (smanjiti) tamo gdje su pretjerano i nepotrebno velika, odnosno predvidjeti i nova na onim mjestima gdje će ona pridonijeti razvoju i zadržavanju stanovništva u zavičaju ne remeteći time osnovna polazišta zaštite prostora;

Razmotriti problem nelegalne izgradnje te ocijeniti mogućnosti uklapanja navedenih građevina u rješenja Plana;

Od nadležnih institucija prikupiti podatke o postojećoj i planiranoj infrastrukturi i infrastrukturnim  sustavima.
11.6. LAG Sjeverna Istra

Cilj djelovanja Lokalne akcijske grupe (LAG) Sjeverna Istra je pomoći ljudima, udrugama, poduzećima i ostalim subjektima u ruralnim područjima da ocjene potencijal svojeg područja, te da se potakne provedba integriranih i kvalitetnih strategija održivog razvoja.
Putem Lokalne akcijske grupe cilj je povezati ljude na lokalnoj razini, kako bi razmjenjivali svoja iskustva i informacije, te kako bi predlagali projekte i aktivnosti, a sve s ciljem ruralnog razvoja. Prioriteti razvoja su turizam, obrtništvo, trgovina, poljoprivreda i ribarstvo, te industrija. LAG-ovi predlažu i primjenjuju integrirane lokalne razvojne strategije.

Površina i granice područja
Područje: 8 JLS-a u Istarskoj županiji (Brtonigla, Buje, Buzet, Grožnjan, Lanišće, Novigrad, Oprtalj i Umag)

Broj stanovnika: 32.045

Površina u km²: 677

Gustoća naseljenosti (stan/km²): 47,34
Teritorij LAG-a Sjeverna Istra obuhvaća područje osam jedinica lokalne samouprave i to gradova Buje, Buzet, Novigrad i Umag te općina Brtonigla, Grožnjan, Lanišće i Oprtalj. Na sjeveru graniči s prostorom Republike Slovenije, zapadnu granicu čini Jadransko more, a istočni rub određen je granicom Istarske i Primorsko-goranske županije. Na površini od 677 km2 prema Popisu stanovništva 2011. živi 32.668 stanovnika što znači da je gustoća naseljenosti 48 stanovnika po četvornom kilometru. U odnosu na Popis stanovništva 2001. godine, područje LAG-a bilježi lagani porast od 625 stanovnika ili nepuna 2%. Na području gradova živi 29.127 (89,2%), a u općinama 3.541 (10,8%) stanovnika. Status brdsko- planinskog područja ima Grad Buzet4, a Općine Lanišće, Grožnjan i Oprtalj pripadaju u treću skupinu područja posebne državne skrbi.

Slika 4. Kartografski prikaz LAG-a Sjeverna Istra

Izvor: Preuzeto sa: http://www.lag-sjevernaistra.hr/index.html
Teritorijalni ustroj LAG područja Sjeverne Istre

Potpisivanjem Sporazuma o postupku i mjerama za osnivanje LAG-a ruralnog područja sjeverne Istre 14.3.2011., gradovi Buje - Buie, Buzet, Novigrad – Cittanova, Umag - Umago i Općine Brtonigla – Verteneglio, Grožnjan – Grisignana, Lanišće i Oprtalj – Portole, inicirali su postupak osnivanja LAG-a Sjeverna Istra te iskazali želju i odlučnost u animiranju i udruživanju dionika javnog, civilnog i gospodarskog sektora na svom području. Riječ je o području koje je povijesno, zemljopisno, gospodarski i društveno vrlo povezano, a kroz djelovanje LAG-a ti će napori dobiti bolje usmjerenje, koordinaciju i vjerujemo uspješnost u provođenju projekata od važnosti i interesa za cijelo područje LAG-a Sjeverna Istra.

12. DRUŠTVENO – EKONOMSKA KRETANJA U RH
U slijedećem poglavlju analiziralo se općenito društveno-ekonomsko kretanje u Hrvatskoj od samih začetaka samostalnosti pa sve do danas. U tekstu se naglasak stavio na nešto recentnija ekonomska kretanja ali su se u analizu uzela i predviđanja društveno-ekonomskih kretanja u Hrvatskoj. Takvu analizu treba uzeti s rezervom obzirom da se radi o projekcijama koje nisu znanstveno utemeljene već predstavljaju predviđanja pojednih institucija. Na temelju dosadašnjih pokazatelja izvela su se i tri scenarija koja daju širu sliku u pogledu mogućnosti planiranja budućeg razvoja Općine.

12.1. Kretanja u Hrvatskoj

Stanje hrvatskog gospodarstva tipično je za zemlje u tranziciji iz komunizma u tržišno gospodarstvo. Iako je došlo do privatizacije i preustroja u svim područjima, glavni problemi su velika nezaposlenost i slabe gospodarske reforme. Nekadašnja uspješna industrijska proizvodnja zbog ratnih okolnosti i najčešće protuzakonito izvedene privatizacije i zastarjele tehnologije u proizvodnji danas još nije dostigla onu iz 1990. godine. Situaciju dodatno otežava loš sustav sudstva i administracije, pogotovo u pogledu vlasništva nad nekretninama. Tako sada jedan od najvećih problema hrvatskog gospodarstva ostaju premala proizvodnja, nedovoljan izvoz, prezaduženost, nezaposlenost, pravosuđe i uprava , te sveprisutna korupcija.

U Hrvatskoj postoji i sve izraženiji problem razlike u standardu i razvijenosti pojedinih dijelova Hrvatske, što je vjerojatno i posljedica poreznog sustava koji je na snazi. Dok se u Europi otprilike 25% poreznih prihoda ostavlja ondje gdje su uprihođeni, tj. u lokalnim samoupravama, u Hrvatskoj je taj postotak u praksi između 3 i 4% poreza koji ostaju lokalnoj samoupravi. Budući su većina velikih kompanija i banaka, kao i državnih monopolista za svoje sjedište registrirali Zagreb ovaj je problem tom činjenicom još više potenciran. To za posljedicu ima stanje da je BDP po stanovniku u Zagrebu otprilike trostruko veći od prosjeka za cijelu državu. Od prve slijedeće najrazvijenije i najbogatije regije, Istre, glavni je grad, mjereno po BDP-u per capita, također gotovo trostruko bogatiji, a samim tim i razvijeniji. Drugi i treći grad (Split i Rijeka) su više nego trostruko, u zaostatku za Zagrebom, dok su najnerazvijenija područja gotovo deset puta siromašnija i nerazvijenija od metropole, bez obzira na činjenicu da je najsiromašnija Vukovarsko-srijemska županija sposobna proizvesti u prosjeku pet puta više poljoprivrednih proizvoda negoli ostatak Hrvatske, a što je do domovinskog rata i bio slučaj. Nažalost, gotovo u pravilu, najsiromašniji dijelovi države su oni koji su bili pod okupacijom tijekom rata, bez obzira na komparativne prirodne prednosti koje pojedini od njih imaju. Tako istočni dijelovi Hrvatske zaostaju za hrvatskim zapadom.

REALNI BDP u 2013. je pao za dodatnih 1 %, što je već peta uzastopna godina pada. U razdoblju od 2009.-2013. realni BDP kumulativno je pao za 12,3 % (drugi najveći pad u EU, nakon Grčke (26 %). Nominalni BDP je pao za 2,8 %. Makroekonomske projekcije temelje se na dostupnim statističkim pokazateljima objavljenim do sredine travnja 2015. godine. U 2015. EK predviđa rast od 0,4%, HNB rast od 0,4%, MMF rast od 0,5%, a EIZ rast od 0,2 %. 
Tablica 25. Ekonomski indikatori u Hrvatskoj u razdoblju od 2005. do 2014.g.
	Ekonomski indikatori
	
	
	
	
	
	
	
	
	
	

	
	2005.
	2006.
	2007.
	2008.
	2009.
	2010.
	2011.
	2012.
	2013.
	2014.

	BDP (mil. HRK, tekuće cijene)
	270.191 
	294.437 
	322.310 
	347.685 
	330.966 
	328.041 
	332.587 
	330.456 
	329.571 
	328.431

	BDP (mil. EUR, tekuće cijene)
	36.512 
	40.208 
	43.935 
	48.135 
	45.093 
	45.022 
	44.737 
	43.959 
	43.516 
	43.045

	BDP po stanovniku (EUR)
	8.220 
	9.056 
	9.904 
	10.856 
	10.181 
	10.191 
	10.453 
	10.300 
	10.225 
	10.114

	BDP, realna godišnja stopa rasta (%)
	4,2 
	4,8 
	5,2 
	2,1 
	–7,4 
	–1,7 
	–0,3 
	–2,2 
	–1,1 
	 –0,4

	Prosječna godišnja stopa inflacije potrošačkih cijena
	3,3 
	3,2 
	2,9 
	6,1 
	2,4 
	1,1 
	2,3 
	3,4 
	2,2 
	–0,2

	Dug opće države (% BDP-a)
	40,7 
	38,3 
	37,1 
	38,9 
	48,0 
	57,0 
	63,7 
	69,2 
	85,1
	85,1


Izvor: HNB, 2015.
OBUJAM INDUSTRIJSKE PROIZVODNJE – Ukupna desezonirana industrijska proizvodnja u Republici Hrvatskoj u ožujku 2015. u usporedbi s veljačom 2015. bilježi rast za 2,5%. U ožujku 2015. u usporedbi s ožujkom 2014. industrijska proizvodnja u Republici Hrvatskoj, kalendarski prilagođena, bilježi rast za 3,5%. U ožujku 2015. u odnosu na veljaču 2015. Energija je veća za 6,4%, Kapitalni proizvodi za 1,4%, Netrajni proizvodi za široku potrošnju za 0,8% i Intermedijarni proizvodi  za 0,4%, dok su Trajni proizvodi za široku potrošnju manji za 2,0%. U ožujku 2015. u odnosu na ožujak 2014. Energija je veća za 11,1%, Intermedijarni proizvodi za 2,6%, Netrajni proizvodi za široku potrošnju za 2,5%, Trajni proizvodi za široku potrošnju za 2,3% i Kapitalni proizvodi za 0,1%. Ukupna proizvodnost rada u industriji u razdoblju od siječnja do ožujka 2015. u usporedbi s istim razdobljem 2014. veća je za 0,2%.
Tablica 26. Indeks obujma industrijske proizvodnje u Hrvatskoj, ožujak 2010. – ožujak 2015.g.

  Izvor: DZS, 2015.
REALNI PROMET TRGOVINE NA MALO – nakon blagog rasta od 0,9 posto u 2011. realni promet trgovine na malo ponovno je u 2012. pao za 3,9 posto. Od 2009. do 2012. kumulativni pad iznosi 20,4 posto. U prvih 8. mjeseci 2013. prosječni pad je iznosio 0,7 posto mjesečno. Realni promet od trgovine na malo što su ga u svibnju 2015. ostvarili svi poslovni subjekti koji obavljaju tu djelatnost, bez obzira na svoju pretežnu djelatnost, bio je za 4,1% veći u odnosu na svibanj 2014. (kalendarski prilagođeni podaci). U odnosu na travanj 2015. bio je realno za 0,6% veći (desezonirani podaci). Ukupan promet što su ga u svibnju 2015. ostvarili poslovni subjekti kojima je trgovina na malo pretežna djelatnost (trgovci na malo) realno je bio za 4,7% veći u odnosu na travanj 2014. (kalendarski prilagođeni podaci). U odnosu na travanj 2015. bio je realno za 0,2% veći (desezonirani podaci).
OBUJAM GRAĐEVINSKIH RADOVA – kriza je u tom sektoru imala najveći utjecaj i fizički obujam građevinskih radova u stalnom je padu od početka 2009. Otada do kraja 2012. obujam građevinskih radova kumulativno je pao za gotovo 40 posto. U prvih 8 mjeseci 2013. pad je u prosjeku iznosio 5,1 posto mjesečno. 

Grafikon 1. Obujam Građevinskih radova – godišnja stopa promjene od 2013. Do 1. kvartala 2015.g.

U ožujku je građevinska aktivnost porasla za 2,1% na mjesečnoj razini (prema desezoniranim podacima) te za 1,2% na godišnjoj razini (prema kalendarski prilagođenim podacima). Time je i građevinarstvo pridonijelo ukupno blagom poboljšanu gospodarske slike koju obilježava zaustavljanje pada BDP-a. Naime, ova djelatnost u prvom kvartalu više nije prednjačila prema svom utjecaju na ograničavanje mogućnosti ukupnoga gospodarskog rasta. Riječ je o materijalizaciji solidnog rasta vrijednosti predviđenih radova sadržanih u izdanim građevinskim dozvolama tijekom prošle godine (kada je vrijednost predviđenih radova povećana za 8,2% u odnosu na prethodnu godinu), što je rezultiralo usporavanjem pada obujma građevinskih radova u prva dva ovogodišnja mjeseca te porastom građevinske aktivnosti u ožujku ove godine. Pritom je rast aktivnosti u ožujku bio potaknut dinamiziranjem radova na zgradama (porast od 3,2% na godišnjoj razini), dok su radovi na ostalim građevinama smanjeni za 3,3% kao rezultat i dalje potisnute investicijske aktivnosti javnog sektora.
BROJ NEZAPOSLENIH 
Krajem lipnja 2012. godine u evidenciji Hrvatskoga zavoda za zapošljavanje registrirano je 294.877 nezaposlenih osoba. U usporedbi sa svibnjem 2012. broj nezaposlenih smanjio se za 3,7 % ili 11.179 osoba, a u odnosu na lipanj 2011. godine broj nezaposlenih veći je za 2,6 % ili 7.366 osoba.Krajem lipnja 2013. godine u evidenciji Hrvatskoga zavoda za zapošljavanje registrirano je 318.110 nezaposlenih osoba. U usporedbi sa svibnjem 2013. broj nezaposlenih smanjio se za 4,5 % ili 15.139 osoba, a u odnosu na lipanj 2012. godine broj nezaposlenih veći je za 7,9 % ili 23.233 osobe. Krajem lipnja 2014. godine u evidenciji Hrvatskoga zavoda za zapošljavanje registrirano je 304.925 nezaposlenih osoba. U odnosu na svibanj 2014. broj nezaposlenih smanjio se za 6,9 % ili 22.583 osobe, a u usporedbi s lipnjem 2013. godine broj nezaposlenih manji je za 4,1 % ili 13.185 osoba.Stopa registrirane nezaposlenosti za svibanj 2015. iznosi 17,1%. Krajem lipnja 2015. godine u evidenciji Hrvatskoga zavoda za zapošljavanje registrirane su 260.073 nezaposlene osobe. U odnosu na svibanj 2015. broj nezaposlenih smanjio se za 5,6 % ili 15.308 osoba, a u usporedbi s lipnjem 2014. godine broj nezaposlenih manji je za 14,7 % ili 44.852 osobe.

Tablica 27. Radno sposobno stanovništvo od 2013.g. do 2015.g.

Izvor: DZS, 2015.g.
Iz tablice 27. je vidljivo kako se stopa aktivnosti kreće u svim godinama u prosjeku oko 52%. Naime radno sposobnog stanovništva odnosno stanovništva koji su u dobi od 15 – 64 godine kreće se u prosjeku oko 3.615.000 stanovnika. Od toga oko 1.880.000 je pojedinaca koji rade ili su nezaposleni odnosno službeno su evidentirani kao nezaposleni pri Hrvatskom Zavodu za Zapošljavanje. Stopa zaposlenosti kreće se u prikazanim godinama u prosjeku oko 42,5% što je u usporedbi sa zemljama europske unije izuzetno malo s obzirom da je prosjek 65%. Isto tako važno je istaknuti kako je Hrvatska ima najmanju stopu zaposlenosti od svih zemalja unutar EU. U programe aktivne politike zapošljavanja tijekom 2015. godine novouključena je 17.081 osoba, i to 7.263 muškarca (42,5 %) i 9.818 žena (57,5 %). Novouključene osobe obuhvaćene su sljedećim mjerama:

Obrazovanje 7.400 osoba (43,3 %), i to Stručno osposobljavanje za rad bez zasnivanja radnog odnosa 7.190 osoba, Obrazovanje nezaposlenih 175 osoba te Potpore za usavršavanje 35 osoba; Potpore za zapošljavanje 2.491 osoba (14,6 %), Javni radovi 5.299 osoba (31,0 %), Potpore za samozapošljavanje 1.431 osoba (8,4 %) te Potpore za očuvanje radnih mjesta 460 osoba (2,7 %). Na kraju lipnja 2015. godine u programima aktivne politike zapošljavanja bilo je 30.446 aktivnih korisnika, obuhvaćenih sljedećim mjerama: Obrazovanje 16.691 osoba (54,8 %), od čega Stručno osposobljavanje za rad bez zasnivanja radnog odnosa 16.489 osoba, Obrazovanje nezaposlenih 171 osoba te Potpore za usavršavanje 31 osoba; Potpore za zapošljavanje 5.841 osoba (19,2 %), Javni radovi 5.327 osoba (17,5 %), Potpore za samozapošljavanje 2.515 osoba (8,3 %) te Potpore za očuvanje radnih mjesta 72 osobe (0,2 %). U programima aktivne politike zapošljavanja na početku 2015. godine aktivno je bilo 23.178 osoba koje su nastavile s korištenjem mjera. Uz 17.081 novouključenu osobu, mjere aktivne politike zapošljavanja u 2015. godini koristilo je ukupno 40.259 osoba, po sljedećim mjerama:

·  Obrazovanje 21.370 osoba (53,1 %), od čega,

·  Stručno osposobljavanje za rad bez zasnivanja radnog odnosa 21.087 osoba,

·  Obrazovanje nezaposlenih 229 osoba,

·  Potpore za usavršavanje 54 osobe,

·  Potpore za zapošljavanje 7.169 osoba (17,8 %),

·  Javni radovi 7.083 osobe (17,6 %),

·  Potpore za samozapošljavanje 3.540 osoba (8,8 %),

·  Potpore za očuvanje radnih mjesta 1.097 osoba (2,7 %).

U 2015. godini očekuje se blagi oporavak ekonomske aktivnosti odnosno realni rast bruto domaćeg proizvoda od 0,5%. Pritom se najznačajniji pozitivan doprinos očekuje od izvoza roba i usluga koji će zabilježiti rast od 3,6% te od bruto investicija u fiksni kapital (rast od 1,6%). Blagi pozitivan doprinos doći će i od osobne potrošnje za koju se očekuje rast od 0,2%. S druge strane, negativan doprinos ovakvom kretanju bruto domaćeg proizvoda očekuje se od uvoza roba i usluga koji će u 2015. godini zabilježiti rast od 3,5% te od državne potrošnje koja će biti pod utjecajem fiskalne konsolidacije s rashodne strane proračuna. U nastavku projekcijskog razdoblja očekuje se ubrzanje realnog rasta bruto domaćeg proizvoda. Tako je u 2016. godini predviđen rast od 1,3%, a u 2017. rast od 1,5%. Ubrzanje ekonomske aktivnosti u ostatku promatranog razdoblja temeljit će se prvenstveno na pozitivnom doprinosu izvoza roba i usluga te bruto investicija u fiksni kapital dok se značajniji pozitivan doprinos potrošnje kućanstava može očekivati tek prema kraju razdoblja.

U pogledu kretanja na tržištu rada prema administrativnim izvorima, u 2015. godini se, unatoč smanjenju broja zaposlenih za 0,7%, očekuje smanjenje prosječne stope nezaposlenosti na 19,5%, kao rezultat izraženijeg pada radne snage. U narednim godinama predviđa se daljnje smanjenje administrativne stope nezaposlenosti, i to na 19,1% u 2016. te 18,4% u 2017. godini. Tijekom 2015. godine očekuje se ubrzanje inflacije te prosječni rast indeksa potrošačkih cijena od 1,4%. U narednom razdoblju očekuje se daljnje ubrzanje prosječne inflacije na 1,9% u 2016. te 2% u 2017. godini.
Tablica 28. Makroekonomski okvir u razdoblju 2014. – 2018.

Izvor: Državni zavod za statistiku, Eurostat, Ministarstvo financija, 2014.
U 2016. projiciran je realni rast bruto domaćeg proizvoda od 1,0% koji će u narednim godinama ubrzati na 1,2% i 1,5%. Glavni pokretač gospodarskog rasta u razdoblju 2016. – 2018. bit će izvoz roba i usluga, za razliku od projekcija iz prošlogodišnjeg Programa konvergencije kada su to u većini godina bile bruto investicije u fiksni kapital, u skladu s očekivanim snažnim rastom investicija javnih poduzeća. Međutim, izvor rasta u zadnje dvije godine promatranog razdoblja bit će opet domaća potražnja, unatoč tome što je ista ograničena visokom relativnom zaduženošću domaćih sektora, snažnim i produženim poremećajima na tržištu rada te skromnim ugrađenim očekivanjima u pogledu dinamike gospodarskog oporavka. Naime, znatan negativan doprinos rastu kroz čitavo promatrano razdoblje dolazit će od uvoza roba i usluga, kao rezultat ubrzanja gospodarskog rasta uz uvećani stupanj uvozne ovisnosti u odnosu na pred-krizno razdoblje. Doprinos potrošnje kućanstava gospodarskom rastu ostat će potisnut do kraja srednjoročnog razdoblja kada će blago ojačati. Državnu potrošnju karakterizirat će blagi negativni doprinosi rastu kroz cijelo projekcijsko razdoblje kao rezultat nužne fiskalne konsolidacije u okviru Procedure prekomjernog proračunskog manjka. Značajniji doprinos investicijske potrošnje očekuje se u posljednje dvije godine, temeljen na rastu privatnih investicija potaknutim transferima iz EU fondova, dok će doprinos promjene zaliha imati tek neznatan utjecaj na rast izuzev 2016. i 2017. godine kada se očekuje blago pozitivan doprinos.

U čitavom srednjoročnom razdoblju, osim 2018., rast bruto domaćeg proizvoda bit će ograničen slabom dinamikom potrošnje kućanstava. No, unatoč tome, već u 2015. godini predviđa se kako će promjena potrošnje kućanstava poprimiti pozitivan predznak, čemu u prilog govore recentni visokofrekventni pokazatelji poput kretanja prometa od trgovine na malo u prva dva mjeseca.

Tako će i odobreni potrošački krediti sektoru kućanstava u 2015. godini ponovo zabilježiti neznatan rast. Od mase plaća, kao i u manjoj mjeri od transfera stanovništvu i neto ostalih dohodaka, očekuje se pozitivan utjecaj na realno kretanje raspoloživog dohotka koji će zabilježiti umjereni rast. Prvenstveno će to biti rezultat povoljnog kretanja neto plaća unatoč tek neznatnom nominalnom rastu bruto plaća, dok će nepovoljan utjecaj na raspoloživi dohodak ponovo doći od pada zaposlenosti, čiji će intenzitet ipak biti smanjen u odnosu na protekle godine.

Tijekom 2016. godine očekuje se nastavak postupnog oporavka potrošačkog povjerenja potaknut boljim gospodarskim uvjetima općenito te promjenom trenda na tržištu rada, pa je u toj godini predviđen i početak dinamiziranja odobrenih potrošačkih kredita kućanstvima. Međutim, razduživanje sektora kućanstava kao i spor oporavak na tržištu rada i dalje će ograničavati potrošnju kućanstava.

Kretanje državne potrošnje kroz čitavo projekcijsko razdoblje bit će određeno planiranom fiskalnom konsolidacijom. Tako se u prve tri godine projekcijskog razdoblja očekuju smanjenja državne potrošnje od nešto iznad 1% te nešto slabije smanjenje u 2018. Pritom se u svim godinama promatranog razdoblja realno smanjenje državne potrošnje prvenstveno temelji na doprinosu kategorije intermedijarne potrošnje, u skladu s nizom planiranih mjera usmjerenih ka racionalizaciji poslovanja javne uprave. Zatim slijede naknade zaposlenima čije će blago realno smanjenje, u skladu s projiciranim kretanjem zaposlenosti javnog sektora, biti najznačajnije u 2015. godini te postupnom slabjeti prema kraju projekcijskog horizonta. S druge strane, što se tiče socijalnih naknada u naravi, njihovo blago realno smanjenje očekuje se samo u prvoj godini projekcijskog razdoblja temeljeno na određenim uštedama u sustavu zdravstva dok bi zatim ova kategorija trebala bilježiti nominalnu stagnaciju te neznatan doprinos realnoj promjeni državne potrošnje. Neznatan doprinos u suprotnom smjeru u svim godinama projekcijskog razdoblja, te nešto značajniji u posljednjoj, mogao bi doći od ostalih kategorija koje čine državnu potrošnju.

Oporavak investicija privatnog sektora bit će i dalje ograničen potrebom razduživanja te restrukturiranja kod brojnih subjekata, kao i niskim poslovnim optimizmom uslijed znatne razine neizvjesnosti vezane uz buduće kretanje agregatne potražnje. Osim toga, za mnoga poduzeća ostaju problematični izvori, ali i cijena zaduživanja, s obzirom na slabu sklonost ka preuzimanju rizika i posljedično stroge uvjete kreditiranja bankarskog sektora čija visoka likvidnost u proteklom razdoblju nije u većoj mjeri doprinijela poboljšanju likvidnosti u gospodarstvu niti poticanju ekonomske aktivnosti. Predviđeno jačanje investicijske aktivnosti privatnog sektora prema kraju promatranog razdoblja temelji se na izraženijem oporavku domaće potražnje te jačanju inozemne potražnje, u uvjetima poboljšane poslovne klime, povoljnijih uvjeta financiranja te likvidnosti u gospodarstvu, kao i boljim rezultatima zakona usmjerenih ka poticanju investicijskih projekata i konkurentnosti, uz, kao što je spomenuto, znatan pozitivan doprinos EU fondova. Pri tome se početak oporavka građevinske djelatnosti očekuje tek u 2017. godini.

Izvoz roba i usluga bilježit će pozitivne stope rasta u cijelom razdoblju 2015. – 2018. te će, pojedinačno gledano, biti glavni generator gospodarskog rasta. Projekcija izvoza, osim na očekivanom jačanju inozemne potražnje za domaćim robama i uslugama, počiva i na pozitivnoj strukturnoj promjeni domaćeg izvoznog sektora potaknutoj prije svega pristupanjem zajedničkom tržištu EU. Kretanje uvoza roba i usluga u srednjoročnom razdoblju bit će određeno rastom finalne potražnje koji će postupno ubrzavati u skladu s gospodarskim oporavkom. Očekuje se da će rast uvoza roba i usluga u svim godinama projekcijskog razdoblja osim posljednje biti sporiji od rasta izvoza, pa će tako netom inozemna potražnja pozitivno pridonositi rastu bruto domaćeg proizvoda, međutim, njena apsolutna vrijednost krajem razdoblja biti će neznatna.

Očekuje se da će tijekom 2015. godine doći do blagog rasta potrošačkih cijena od 0,1%. Kretanje cijena bit će u najvećoj mjeri određeno znatnim smanjenjem cijena sirovina na svjetskom tržištu, naročito sirove nafte, a manje pritiscima na cijene sa strane domaće potražnje. Učinak pada cijena primarnih sirovina na svjetskom tržištu na domaći indeks potrošačkih cijena tijekom 2015. godine bit će ublažen deprecijacijom tečaja kune prema američkom dolaru. Tijekom 2015. godine očekuje se nastavak nepovoljnih kretanja na tržištu rada, ali znatno smanjenim intenzitetom u odnosu na 2014. U skladu s ubrzanjem gospodarskog rasta, zaustavljanje negativnog trenda predviđa se tek 2016. godine. Projekcija zaposlenosti ukazuje na blago smanjenje u 2015. godini te neznatan rast u 2016. s tendencijom ubrzanja prema kraju projekcijskog razdoblja. Pri tome će kategorija zaposlenika bilježiti nešto veće stope promjene od ukupne zaposlenosti kroz cijelo razdoblje, i to isključivo uslijed povećanja zaposlenosti u privatnom sektoru.

Pozitivan saldo na tekućem i kapitalnom računu platne bilance mogao bi se poboljšati u 2015. I dosegnuti 2,0% BDP-a, u usporedbi s 0,8% BDP-a koliko je iznosio u prethodnoj godini. Najvećim dijelom bi takvim kretanjima trebao doprinijeti naglašeni rast neto izvoza roba i usluga uslijed izraženijeg rasta izvoza u odnosu na rast uvoza. Također, povoljnija ostvarenja se očekuju na računu sekundarnog dohotka kao rezultat jačanja apsorpcijskih kapaciteta vezanih za korištenje tekućih transfera iz EU fondova, a slično vrijedi i za kapitalni račun platne bilance vezano uz transfere namijenjene kapitalnim ulaganjima. U uvjetima razduživanja privatnog sektora, niskih kamatnih stopa i slabijeg rasta dobiti poduzeća i banaka u stranome vlasništvu, pritisci na pogoršanje salda primarnog dohotka trebali bi biti znatno manje izraženi nego prethodne godine. Tekući račun platne bilance nastavit će rasti slabijim intenzitetom do 2017. godine, izraženo kao udjel u BDP-u, dok bi krajem projekcijskog razdoblja mogao zabilježiti neznatno smanjenje. U razmatranje smo uzeli tri moguća  scenarija, svjesni rizičnosti u koju se upuštamo, smatrajući da je to manje pogrešno nego ne uzimati u obzir ove podatke.

12.2. Mogući scenarij ekonomskih kretanja

Slijedeće poglavlje analizira 3 scenarija koja bi se mogla dogoditi u idućim godinama u Hrvatskoj. Takvi scenariji pružaju detaljniju analizu i omogućuju pripremu za eventualne prijetnje i poteškoće.
SCENARIJ 1:

(BEZ STOPE RASTA ILI NISKA STOPA RASTA)

o
U EU-minimalna stopa rasta (nekoliko godina), a poslije povećana,

o
U RH- negativna stopa rasta ili bez rasta (nekoliko god.), a poslije niska stopa rasta.

BLIŽE OKRUŽENJE OPĆINE
•
Pretpostavka je da će turizam  imati kontinuirano povećanje potražnje (2-3%  

              godišnje),

•
Pretpostavka je da trgovina, uslužna djelatnost, malo i srednje poduzetništvo dijeli sudbinu globalnih kretanja (bez stope  rasta).

•
 bliže okruženje u turizmu (koji je ujedno i glavno tržište poljoprivredi, trgovini te malom i srednjem poduzetništvu) bi mogli imati nešto povoljnije trendove:

1. Stopa rasta kontinuirano 1-2% godišnje (u prvih par godina), a poslije opet narednih par godina 2-3% godišnje,

2. U takvom okruženju (užem i širem) moguće je planirati u prvih par godina stopu rasta 1%, a poslije toga par godina stopa rasta bi mogla biti 2%.

SCENARIJ 2:

(SREDNJA STOPA RASTA ILI U GRANICAMA, nekoliko posto)

•
U EU - prve dvije godine stopa rasta 2-3 %, poslije 3-4 %

•
RH- dvije godine niska stopa rasta, poslije 2-3%

BLIŽE OKRUŽENJE GRADA

1. Turizam, povećanje potražnje 3-4%, 

2. Poljoprivreda, povećanje stope rasta godišnje 1-2%,

3. Trgovine, usluge, mali i srednji poduzetnici prati razvoj osnovne djelatnosti, povećanje 3-4%

U ovakvom okruženju (šire i uže) moguće je planirati stopu rasta do 2-3%. 

SCENARIJ 3:

(VISOKE STOPE RASTA)

•
U EU – prve dvije godine stopa rasta 3-4%, a poslije 4-5%

•
U RH- prve dvije godine stopa rasta 2%, a poslije 4-5%

U ISTRI I BLIŽEM OKRUŽENJU:

1. Turizam- povećanje stope rasta 5-6%,

2. Poljoprivreda- povećanje stope rasta 3-4%,

3. Trgovina, usluga,malo i srednje poduzetništvo- povećanje stope rasta 5-6%    

U takvom okruženju moguće je planirati stopu rasta do 4-5%.

13. STRATEGIJA RAZVOJA

U prethodnim poglavljima izvršena je analiza stanja svih resursa, istaknute su glavne prednosti, nedostaci i razvojni problemi s kojima je Općina suočena. Prikupljen je čitav niz podataka, održani su okrugli stolovi i radionice. Posebno su bile iscrpne rasprave oko glavnih prednosti, slabosti, prilika i prijetnji (SWOT analiza koje karakteriziraju pojedina područja). Tijekom diskusije sudionici su se složili oko vizije razvoja. Što znači kako bi oni željeli da Općina izgleda i po čemu bi voljeli da bude poznata. Sudionici su također postigli dogovor oko glavnih razvojnih ciljeva, prioriteta i mjera.
13. 1. Ekonomski potencijal i kočnice razvoja Općine Oprtalj
Analizom stanja resursa i potencijala istaknuti su pozitivni elementi snage i mogućnosti, ali i negativni: slabosti i prijetnje. Ocjena ekonomskog potencijala Općine temeljila se na ispitivanju pozitivnih elemenata. Da bi se realizirao ekonomski potencijal, mora se svladati niz razvojnih prepreka ili kočnica. Glavne razvojne prepreke istaknute su kroz ispitivanje negativnih elemenata Općine.

EKONOMSKI POTENCIJAL

Vrlo važni prirodni resursi koji uključuju poljoprivredno zemljište, dovoljno vode, bogatu vegetaciju, strateški položaj. Ovakvi resursi naglašavaju potencijal za razvoj turizma,  poljoprivrede i  malog poduzetništva.

Višegodišnja tradicija bavljenja turizmom podupiru mogućnosti iskorištenja prirodnih resursa, ali jednako tako i razvoj drugih djelatnosti. Uzimajući u obzir važan zemljopisni položaj Općine, globalno gledajući blizinu europi te poziciju u Istri pa bi kombinacijom ovih prednosti mogla u budućnosti privući značajne investicije. Kratkoročni i srednjoročeni ekonomski potencijal Općine najvjerojatnije će se temeljiti na rastu sljedećih sektora:

1)Turizam: uzimajući u obzir određenu tradiciju bavljenja turizmom karakterističnim za određeno područje i postojeće prirodne resurse koji bi se mogli iskoristiti za razvoj, postoji vjerojatnost daljnjeg razvoja (posebno kvalitativno). Mogućnosti dodatne (stalne) potražnje za uslugama ove vrste mogle bi dati poticaj razvoju malog i srednjeg poduzetništva na području turizma.

2)Poljoprivreda: izrazito povoljni uvjeti za razvoj poljoprivrede u Općini (plodno tlo, čist okoliš, klimatološki uvjeti) te značajne površine adekvatne za poljoprivrednu proizvodnju, ukazuju na postojanje prilika za razvoj ovog sektora. Osim osnaženja postojeće poljoprivredne proizvodnje, postoji i potencijal za razvoj organske poljoprivrede za kojom postoji sve veća potražnja. Postoji potreba za modernizacijom poljoprivrede, stimuliranjem okrupnjavanja zemljišta, te jačanjem administrativne podrške ovom sektoru kako bi poljoprivredna proizvodnja postala atraktivna za mlađe stanovništvo i omogućavala solidan izvor prihoda poljoprivrednim domaćinstvima.

           3)Razvoj malog i srednjeg poduzetništva pretežno u funkciji razvoja prva dva pravca razvoja te potreba mještana pa i šireg područja.
KOČNICE RAZVOJA
Mogu li i hoće li se gore opisane prilike realizirati u velikoj mjeri ovisi o mogućnosti uklanjanja niza razvojnih kočnica. Te se kočnice mogu prikazati na slijedeći način:  

· Nedovoljno kvalitetna valorizacija prostora,

· Institucionalna ograničenja,

· Neriješen u potpunosti komunalni sustav,

· Nedovoljno razvijena turistička ponuda (događaji) i ugostiteljska  

ponuda,

· Nedovoljna povezanost poljoprivrednih proizvođača,

· Nedovoljno razvijene društvene djelatnosti (predškolski odgoj zdravstvene 

zaštite),

· Nedovoljno razvijeno malo i srednje poduzetništvo,

· Slabo razvijena industrijsko-gospodarska zona.

Rezultat ovih razvojnih kočnica jest nedovoljno visok BDP po stanovniku, nedovoljno visok životni standard, te niska razina investicija. Od bitne važnosti je da se SPR izravno usmjeri na negativne aspekte sadašnjeg stanja. SPR mora osigurati uvjete koji će omogućiti tvrtkama i građanima da realiziraju postojeće ekonomske prilike i time povećaju prihode i BDP po stanovniku, povećaju gospodarsku aktivnost, privuku daljnja ulaganja te smanje sezonski karakter poslovanja.
13. 2. Vizija razvoja Općine Oprtalj i najvažniji ciljevi
Uzme li se u obzir gornja ocjena ekonomskog potencijala i razvojnih kočnica koje karakteriziraju ovo područje, te šira društveno-ekonomska i tržišna kretanja, smatramo da bi se vizija trebala usredotočiti na podizanje životnog standarda mještana putem promicanja gospodarskih aktivnosti koje se temelje na održivom korištenju prirodnih resursa i tradiciji, te partnerskih međusektorskih odnosa.

Misija Općine Oprtalj vezana je uz provedbu i realizaciju aktivnosti, odgovornim i transparentnim upravljanjem javnim dobrima s ciljem postizanja visoke kvalitete života i rada. 
	VIZIJA OPĆINE OPRTALJ
Općina Oprtalj bit će gospodarski razvijen grad s infrastrukturno opremljenim građevinskim područjima te revitaliziranim kulturno - povijesnim naseljima i dobrima. Provodit će se ravnomjeran prostorno - planski razvoj teritorija uz očuvanje okoliša. Ruralno područje Općine razvijat će se kao prepoznatljivo turističko - gastronomsko odredište vrhunske tehnologije u vinogradarstvu i maslinarstvu. Postignut društveni razvoj omogućit će kvalitetan život svim građanima. 


	U nastavku se navodi 5 elemenata koji čine viziju razvoja Općine:

   1. Visoka kvaliteta života i životni standard europskog prosjeka (10 godina),
   2. Razvijeno gospodarstvo prvenstveno turizam, poljoprivreda i malo i srednje gospodarstvo,
   3. Razvijati sustav brendiranja (baza je ruralni prostor i turizam),
   4. Naglašeni razvoj (dinamičan) i to uravnotežen, održiv, ekološki itd.,
         5.Usklađeno funkcioniranje javnog, poslovnog i civilnog sektora.


13.3. Strateški ciljevi, prioriteti i mjere

1. STRATEŠKI CILJ – Visoka kvaliteta života i standarda

PRIORITETI:

1. Infrastruktura,

2. Društvene djelatnosti,

3. Potpuna zaposlenost i visoki dohoci.

2. STRATEŠKI CILJ – Razvoj gospodarstva

PRIORITETI: 

1. Razvoj turizma,

2. Razvoj poljoprivrede,
3. Razvoj malog i srednjeg poduzetništva.

3. STRATEŠKI CILJ – Visoki standardi razvoja

PRIORITETI: 

1. Održiv  i uravnotežen razvoj cijelog teritorija,

2. Prepoznatljiv lokalni identitet,

3. Razvoj dobrih odnosa javnog, poslovnog i civilnog sektora,

4. Brand.

1. STRATEŠKI CILJ-Visoka kvaliteta

1.PRIORITET : Infrastruktura                                       

MJERE:                                                                        

1. Prometna infrastruktura,

2. Parkirališta,

3. Pročišćavanje otpadnih voda,

4. Građevinski i kućni otpad,

5.Vodovod ( sva naselja) (zaštita) ,

6.Uređenje naselja (fasade, površina),

7. Hortikulturno rješenje,

8. Poticanje korištenja alternativnih izvora energije.
PRIORITET: 2.Društvene djelatnosti

MJERE:

1. Socijalna skrb za starije i nemoćne,
2. Valorizacija kulturnih i tradicionalnih vrijednosti (program turist.valorizacija),
3. Društveni život (strategija),
4. Tradicijske vrijednosti, identitet,
5. Zdravstvene usluge (viši nivo),
6. Dodatni sadržaji za mještane i turiste,
7. Sportski sadržaji i dječja igrališta.
PRIORITET: 3. Potpuna zaposlenost i visoki dohoci

MJERE:

1. Cjelogodišnje zaposlenje,
2. Cjeloživotno učenje,
3. Poticanje obrazovanja.
2. STRATEŠKI CILJ – Razvoj gospodarstva

PRIORITET 1: Razvoj turizma

MJERE:

1.Koncepcija razvoja i funkcioniranje turizma (market. pristup i upravljanje, razvoj),
2.Prepoznatljiva turistička destinacija,
3.Turističke manifestacije i atrakcije,
4.Program ugostiteljske ponude (autohtona),
5. Produženje turističke sezone,
6. Destinacija kvalitete ( 3 zvjezdice).

PRIORITET 2: Razvoj poljoprivrede

MJERE:

1. Strategija razvoja poljoprivrede,
2. Udruživanje u poljoprivredi,
3. Stimulacija razvoja poljoprivrede,
4. Potpora poljoprivrednim proizvođačima.
PRIORITET: 3. Razvoj malog i srednjeg poduzetništva 

MJERE: 

1. Podrška i poticanje poduzetničke inicijative,
2. Poticanje razvoja zanata za mještane ali i kao turistička atrakcija,
3.    Poticanje edukacije (edukacija i sufinanciranje),
3. STRATEŠKI CILJ – Visoki standard razvoja

PRIORITET: 1. Održivi i uravnotežen razvoj             

MJERE:                                                                     

1. Poštivanje zakonskih odredbi i prostorno planske dokumentacije,                                     
2. Zaštita autohtonih objekata i arhitekture,         

3. Zaštita krajobraza i autohtonih biljnih vrsta,
4. Program kvalitete i upravljanje kvalitetom.

PRIORITET: 2. Prepoznatljiv lokalni identitet  

MJERE:
1. Odnos kulture i običaja,

2. Hrana i piće,

3. Arhitektura, uređenje naselja.

PRIORITET: 3. Dobri odnosi javni, poslovni  i civilni sektor                                                               

       MJERE:                                                                       
1. Javni sektor i informiranost,                                  
2. Razvoj (kontinuiran) partnerskih odnosa,
3. Civilna društva- poticanje razvoja i podrška.
PRIORITET: 4.Brand

MJERE:
1. Program brandiranja,
2. Vizualni identitet.
13.4. Strategija SPR-a

SPR-a će stvoriti okruženje koje omogućuje i olakšava:

· Razvoj privatnog sektora – dovodi do „ekonomskog blagostanja“ 
· Rast civilnog društva – koji podupire „participacijsku demokraciju“
Slika 5. Pristup SPR-a u naravi




Do tako povoljnog okruženja SPR će dovesti kroz realizaciju koje je povezana s fizičkim, gospodarskim i društvenim infrastrukturnim projektima koji su potrebni za svladavanje prepoznatih razvojnih prepreka (kočnica) kako bi se privatnom sektoru i civilnom društvu omogućilo i olakšalo realiziranje utvrđenih prilika za razvoj. Primjeri potrebnih infrastrukturnih projekata obuhvaćaju širenje sustava za vodoopskrbu, razvoj mreže cesta, poboljšanja u sustavu odgoja i obrazovanja, pružanje pomoći u razvoju najvažnijih nevladinih organizacija te savjetodavnu pomoć poslovnoj zajednici. Namjera je da se realizacijom tih projekata poveća imovinska osnova Općine i izmijeni struktura te imovine čime će se potaknuti evolucija (razvijanje) novog poslovnog modela. Općenitije rečeno, cilj je povećati relativne prednosti Općine koje će podupirati veću konkurentnost privatnog sektora i učinkovitost civilnog društva. SPR će, barem u prvim godinama njegovog postojanja, provoditi javni sektor. Njegova pažnja bit će usredotočena na pružanje pomoći tvrtkama u razvijanju poslovnih aktivnosti koje uvećavaju ukupan prihod. SPR će se također fokusirati na pomaganje civilnom društvu u unapređenju strukture participacijske demokracije i razvoju socijalno potpornih sistema koji jačaju društveno blagostanje.

Temeljni (početni, osnovni) podaci predstavljaju ključnu ulaznu vrijednost u sustavu praćenja (monitoringa) i evaluacije (ocjenjivanja). Oni moraju biti dovoljno pouzdani da omoguće prosudbu output-a i učinaka projekta te dovoljno precizni da bi osigurali da devijacije od očekivanog napretka mogu biti brzo identificirane i naglašene, a primjerene izmjene učinjene što je ranije moguće. Osnovna analiza od iznimnog je značaja prema osiguranju skupa početnih podataka, no ograničena je na postojeće i donekle kontradiktorne skupove podataka. Ovakav pristup morao bi se poboljšati te će biti potrebno definiranje, testiranje i prilagođavanje sustava pokazatelja vezanih uz svako pojedino prioritetno područje SPR-a, kao i prilagodba istih postojećem okruženju. Što predstavlja zahtjevnu trajnu zadaću. Odjel za upravljanje projektima. Općine moraju biti pokretač provođenja SPR za vrijeme ranog stadija ali i dalje. To će podrazumijevati dodatne studije i ispitivanja kako bi se izradili važni i mjerljivi početni podaci za procjenjivanje napretka SPR-a. 
Prilikom praćenja i procjenjivanja, Europska komisija koristi sljedeću tipologiju pokazatelja:


· Pokazatelji ulaza mjere financijske, administrativne i regulatorne resurse (koji se često nazivaju „procesom“) koje osiguravaju država i donatori. Radi procjene uspješnosti provedenih akcija potrebno je uspostaviti vezu između sredstava koja se koriste i postignutih rezultata: Na primjer: Udio proračuna namijenjen izdacima za obrazovanje, definiranje strategije sektora
· Pokazatelji izlaza mjere neposredne i konkretne posljedice poduzetih mjera i iskorištenih sredstava: Na primjer: Broj izgrađenih škola, broj educiranih nastavnika
· Pokazatelji rezultata mjere rezultate na razini korisnika. Na primjer: upis u školu, postotak djevojčica koje se upisuju u prvi razred osnovne škole
· Pokazatelji učinka mjere posljedice rezultata. Oni mjere opće ciljeve u smislu razvoja Države i smanjenja siromaštva. Za njihovo shvaćanje potrebno je mnogo vremena, teško ih je mjeriti, a ovise, osim o vladinim programima i o mnoštvu drugih faktora: Na primjer: Stope pismenosti, stope nezaposlenosti.
Vjerojatno, najvažniji evaluacijski okvir za korištenje je „logički okvir“. Matrica logičkog okvira važan je alat za postizanje praćenja programa i njegovog napretka. Međusobno povezuje ciljeve, aktivnosti i rezultate s njihovim pokazateljima. U ovom su slučaju rezultati SPR-a izravno izvedeni iz prioriteta navedenih u Strategiji. Što predstavlja samo okvir potrebnih mjerenja, a svaki cilj i prioritet treba biti razložen na slične jedinice. Ipak, osnovna je referenca  matrica logičkog okvira. Ovakav pristup ne znači da se projekti ne mogu provoditi prije utvrđivanja početnih podataka, ali znači da će se skup početnih podataka morati stalno usavršavati i razvijati ukoliko SPR želi primjereno procjenjivati. Zasigurno želimo biti u mogućnosti odgovoriti na slijedeće pitanje - Jesu li SPR projekti pravi projekti za Općinu ili su možda kriva vrsta projekata? Opći okviri praćenja i evaluacije morati će se temeljiti na tom pitanju. Evaluacija će trebati biti neovisna i mora se obaviti planirano, unaprijed, srednjoročno i naknadno. Ona će presuditi je li izrađeni mehanizam doveo do očekivanih rezultata, a ako nije, što se mora promijeniti kako bi se postigli rezultati koji su bili navedeni u strategiji. Mora se temeljiti na praćenju podataka te širim kriterijima gospodarskog i društvenog razvoja koje je potrebno razraditi u provedbenoj fazi. Praćenje i evaluacija mogu biti iznimno složeni u slučajevima kada jednostavni odnosi između ulaza (input-a) i izlaza (output-a) nisu jasno identificirani i definirani. Često se dešava da što se pomnije promatraju učinci, to je teže donijeti precizne prosudbe. Međutim, točne su prosudbe ono što se očekuje od procesa praćenja i evaluacije. One moraju biti donesene na ponešto različit način za svakog pojedinog dionika koji slijedi:
Tablica 29. Očekivana glavna područja uspješnosti/pokazatelji odgovarajućih interesnih skupina prilikom praćenja i evaluacije 
	Nositelj interesa
	Područja interesa
	Glavna područja uspješnosti/Područja pokazatelja za praćenja i procjenjivanje

	Vlada RH
	· Gospodarski razvoj

· Smanjenje siromaštva

· Kooperativna uprava/ međuupravni odnosi funkcioniraju

· Rezultati provedbe

· Razmjer je županijski ili makro te usporediv s drugim županijama

· Aktiviranje novih programa
	· Standardi za njihovo mjerenje

· Pokazatelji uglavnom na razinama output-a s naglaskom na kvantitativnim mjerama

· U manjoj mjeri, pokazatelji rezultata

· Institucionalna uspješnost u pravi na svim razinama, odnosi unutar vladajućih struktura te partnerstva

	Županijska uprava
	· Rezultati provedbe

· Poboljšana koordinacija svih uprava

· Korištenje raspoloživih sredstava

· Bolje prometne veze i povezanost područja u široj regiji

· Aktiviranje novih programa

· Otvaranje novih radnih mjesta
	· Standardi kojima se mjere

· Pokazateljskih input-a: uključujući financijske, izdatke sredstava, imenovano osoblje, itd.

· Pokazatelji uglavnom na razinama output-a, s naglaskom na kvantitativnim mjerama

· Institucionalna uspješnost u pravi na svim razinama, odnosi unutar vladajućih struktura te partnerstva

	Lokalna uprava
	· Rezultati provedbe: opipljivi i vidljivi znaci

· Bolja koordinacija među upravama

· Korištenje raspoloživih sredstava

· Sve veća pažnja na blažim aspektima i kvalitativnim pitanjima
	· Standardi kojima se mjere rezultati
· Pokazateljski input-a: uključujući financijske, izdatke sredstava, imenovano osoblje, itd.

· Pokazatelji uglavnom na razinama output-a, s naglaskom na kvantitativnim mjerama

	Nevladine i lokalne organizacije (udruge)
	· Proces

· Kvaliteta razvoja definirana više u smislu ovlašćivanja

· Sudjelovanje nositelja interesa

· Sigurnost osnovnih sredstava za život 

· Socijalne potpore

· Ovlašćivanje osjetljivih skupina
	· Kvalitativni pokazatelji unutar pitanja o sigurnosti osnovnih sredstava za život

· Razvojni proces i pokazatelji sudjelovanja

· Pažnja na rezultatima i djelovanjima(implikacijama)

· Povezani razvoj

· Fokus na siromaštvu i pravima

· Pokazatelji output-a i djelovanja (implikacija)

	Poslovanje
	· Proizvodnost i bolji dostup tržištima

· Smanjeni kriminal, društvena stabilnost

· Smanjene administrativne prepreke

· Dostup kreditima

· Smanjeni troškovi tranzicije
	· Pokazatelji output-a na programu i javnom ulaganju koji se fokusiraju na:

· Smanjenje zakonskih odredbi o poslovanju

· Kriminal i strateški locirana područja za ekonomske prilike

· Rezultati koji mjere inicijativu javnog sektora koja omogućuje poslovne prilike

	Donatori
	· Smanjenje siromaštva
	· Pokazatelji rezultata u odnosu na siromaštvo i gospodarski rast

· Pokazatelji djelovanja (implikacija)


Ovo su uobičajena područja interesa. Nositelji interesa mogu u danom vremenu odlučiti dati prioritet drugim pokazateljima.

SPR je također osmišljen u cilju unapređenja kapaciteta i sposobnosti Općine za provedbu i implementaciju zacrtanih ciljeva. Nužno je izgraditi institucionalni i tehnički kapacitet te kompetentnost u Općini kako bi ona (kao i sva eventualna dobrovoljna regionalna grupiranja Općine do kojih može doći), i pridružene jedinice lokalne samouprave, mogle efektivno i učinkovito koristiti dostupna financijska sredstva (ona koja sami generiraju i dobivene subvencije), pri čemu potonje uključuje sredstva izravno dobivena od središnje državne uprave i od niza donatora – što će vjerojatno uključivati predpristupne i strukturne fondove EU. Proces implementacije SPR-a također će uključivati izmjene institucionalnog ponašanja Općine (primjerice: izvršavanje cjelokupnih studija izvedivosti projekta te upravljanje i praćenje [monitoring] primjene sredstava značajno većih od onih koja su do tada bila dostupna). Očekuje se kako će efektivno institucionalno jačanje biti povezano s implementacijom SPR-a što će zajamčiti da u narednim godinama Općina bude u bitno jačoj poziciji po pitanju upravljanja vlastitim poslovima no što je bilo u nedavnoj prošlosti.
Sažeto, strategija SPR-a u javnom sektoru implicira uspostavu okruženja koje će kroz ključne infrastrukturne projekte omogućiti i poticati razvoj privatnog sektora koji kreira prihode i promicati rast dinamičnog i demokratskog civilnog društva. Javni će se sektor i sam mijenjati pri izgradnji ovakvog okruženja. Doći će do institucionalnog jačanja koje će omogućiti Općini da u budućnosti efektivno i učinkovito upravljaju razvojem i s vremenom unapređuju SPR. Očekuje se da razvojni plan (ili poslovni plan) doživljava učinkovite revizije, obnove i unapređenja po dovršetku implementacije prvog kruga projekta.

13.5  SPR u budućnosti

SPR nije jedinstven, „dovršeni“ plan. To je dinamični dokument koji će se vremenom razvijati i zahtijevati prilagodbe odnosno izmjene u razvojnom statusu, kao i poboljšanja u razumijevanju problema i ključnih pitanja. SPR zapravo predstavlja opći okvir razvoja i procjenjivanje projekata i njihovih odgovarajućih prioriteta. Ovaj opći okvir morat će se harmonizirati s promjenama unutar Općine i njezinim razvojem. Stoga će se SPR vjerojatno mijenjati i vremenom postajati sve detaljnijim i usmjerenijim planom. Općina će morati upravljati tim promjenama i raspravljati kako bi se osiguralo da SPR i dalje bude relevantan i u skladu sa znanjem i stručnim mišljenjima interesnih skupina koje se odnose na razvojne kočnice i prilike. S obzirom na navedeno, predlaže se sljedeći raspored pregleda i procjene:
· Godišnju kontrolu napredovanja - valja obavljati prije utvrđivanja općinskog proračuna za narednu godinu. Tada će biti potrebno ispitivati svako područje ciljeva i prioriteta SPR-a kako bi se vidjelo koji je napredak postignut i naglasiti koji su projekti bili uspješni, a koji nisu. Procjena će morati biti jasno izražena i transparentna. Procjena bi se trebala zaključiti s preporukama za izmjene i poboljšanja prije podnošenja Partnerstvu na komentare i ratifikaciju. Partnerstvo će na taj način moći tražiti eventualna pojašnjenja i na vrijeme sastaviti svoje preporuke za Općinsko vijeće kako bi se mogli korigirati proračuni za narednu godinu tako da odražavaju promjene u prioritetnim procjenama, odnosno raspoloživost sredstava.

· Trogodišnju procjenu - SPR će trebati ocjenjivati svake tri godine, pri čemu će se procjena usredotočiti više na rezultate i potencijalne učinke u odnosu na korištena sredstva. To je formalan eksterni proces koji će funkcionirati unutar Jedinice za provedbu projekta, čiji će savjetnici utvrđivati uspješnost, učinkovitost, relevantnost i implikacije programa. Izvještaj će se dostaviti Partnerstvu koje će u suradnji s predstavnikom Europske komisije (ako Europska komisija bude to tražila) djelovati kao upravni odbor na razini Općine radi procjene, a rezultati procjene bit će dostupni javnosti. Predložene izmjene mogu se prihvatiti ili odbaciti, ali formalna odluka Općinskog vijeća mora postojati oko toga što se odbacuje, a što prihvaća na osnovi preporuka od strane Partnerstva.

Ovaj proces poslužiti će sljedećim važnim ciljevima:
1. Ažuriranje SPR-a- da SPR dokument stalno bude ažuriran i razmatran te da rezultati budu dostupni u javnom dokumentu, uz formalne evidencije o odlučivanju.

2. Povećanje skupa osnovnih podataka- da sve veće količine informativnih, važnih i relevantnih podataka postanu dostupne kako bi se SPR poboljšavao, a odlučivanje o razvojnoj politici mijenjalo.

Rezultat će biti živ plan koji omogućava promjene i njihovo djelovanje na ovaj dokument i razvojnu politiku. To će također osigurati da ovaj plan ostane relevantan, a istodobno ostavljajući mogućnost jasnog određivanja područja u kojima je potrebna suradnja s drugim županijama, razinama uprave i susjednim zemljama kako bi se razvoj Općine kretao u smjeru koji je formuliran u viziji Općine.

14. PLAN PROVEDBE SPR-a
Poglavlje plana provedbe Strateškog plana razvoja (SPR-a), zamišljeno je kao poglavlje u koje će biti bazirano na ciljevima projekta, specificirajući potrebna ulaganja i željene rezultate. Upravo zato, daju se osnovni podaci što to plan provedbe obuhvaća, odnosno koje provedbene mehanizme obuhvaća. Nadalje, opisuju se institucije i mehanizmi koji su neophodni za provedbu projekta. Kako bi se nešto uspješno provelo za isto je potrebno pribaviti sredstva, odnosno osigurati financiranje svih potreba zacrtanih u razvojnim dokumentima. Svaki plan pa tako i ovaj potrebno evaluirati na adekvatan način. Monitoring uključuje kontinuirani proces prikupljanja informacija o napretku projekta te uspoređivanje prikupljenih informacija s planom projekta. Prilikom provođenja monitoringa koriste se različiti instrumenti kao što su ankete, individualni i grupni razgovori s dionicima uključenim u implementaciju projekta, s ciljem poduzimanja mjera za unapređenje projekta i usluga usmjerenih na korisnike. Nadalje, slijedi sama i provedba plana Strateški programa razvoja. Na samom kraju definirani su financijski okviri, odnosno izvori za financiranje razvojnih projekata. 
14.1. Uvod 

SPR Općine Oprtalj sastoji se od niza razrađenih ciljeva, prioriteta i mjera. Područje projekata proteže se od intervencija unutar fizičke infrastrukture do mjera za pružanje potpore poslovanju i djelovanju koja moraju biti poduzeta radi poticanja rasta jednog aktivnog civilnog društva.

Međutim, uspješnost SPR-a ovisi od vrijednosti samih izabranih projekata i od načina na koje će se ti projekti provoditi, te kako će se njima kasnije upravljati. Uspješna provedba od bitne je važnosti. Doista, iskustvo nam je pokazalo da „dobri“ projekti mogu doživjeti neuspjeh ukoliko je njihova provedba loša. Isto tako i same strategije i cjelokupan proces SPR-a može se ugroziti slabom provedbom, neodgovarajućim strategijama financiranja i/ili lošim upravljanjem tijekom trajanja projekta. 

U ovom poglavlju objašnjeni su predloženi provedbeni mehanizmi, strategija financiranja te postupci za evaluaciju i praćenje (monitoring) projekata i programa SPR-a Općine .

· Institucionalni ustroj – izložen je opis predložene institucionalne pripreme radi provedbe SPR-a. Najvažnija uloga predložena je za Općinu čiji se institucionalni kapacitet mora ojačati putem osnivanja Jedinice za provedbu projekata koja će vršiti nadzor nad provedbom SPR-a.

· Strategija financiranja – SPR je instrument koji će Općina koristiti kako bi prezentirala strateški i suvislo strukturirani razvojni plan raznim izvorima financiranja, uključujući Vladu RH, Europsku komisiju i brojne bilateralne i multilateralne donatore.

· Procedure praćenja (monitoringa) i evaluacije – SPR je „promjenjiv“ razvojni plan i sastoji se od niza razrađenih projekata. Okolnosti se mogu promijeniti pa bi se sukladno tome morali promijeniti SPR strategija, njena provedba i pripadajući projekti. Učinkovita promjena moguća je same ukoliko su prikladne opsežne procedure za praćenje  i evaluaciju uspostavljene na početku. 

· Budućnost SPR-a – način na koji se SPR može u budućnosti razviti i ojačati skiciran je u ovom poglavlju. SPR je "promjenljiv“ razvojni plan, kojeg je potrebno nanovo razmatrati, mijenjati i poboljšavati svakih nekoliko godina, odnosno kad god to okolnosti nalažu.

· Slijedeći koraci – u ovom odjeljku dan je pregled potrebnih koraka kako bi se SPR pretočio iz teorije u stvarnost.
14.2. Institucije i mehanizmi provedbe
Općinsko vijeće i načelnik nalaze se u središtu provedbe SPR-a. To su izabrani zastupnici i donositelji odluka koji imaju zadaću promicati razvoj Općine. Unutar Općine osnovat će se Jedinica za provedbu projekata (JPP) koja će organizirati (koordinirati) provedbu SPR-a i pripremati odluke Općinskom vijeću. Jedinica za provedbu projekata nalazit će se unutar Općine, a osnovat će je Općinsko vijeće.

Jedinica za provedbu projekata

Ova Jedinica važna je zbog toga što osigurava kontinuitet sadržaja SPR-a. Očekuje se da će Jedinica za provedbu projekata poštivati načela transparentnosti, partnerstva, koncentracije i supsidijarnosti na kojima se do sada temeljila priprema SPR-a.

Glavna zadaća Jedinice za provedbu projekata je utvrditi odgovarajuće postupke za upravljanje i koordinaciju te osigurati da profunkcioniraju mehanizmi nabave u skladu s hrvatskim odredbama, odredbama EU-a, odnosno odredbama potencijalnog donatora. Uz to, Jedinica za provedbu projekata (JPP) bit će zadužena za učinkovito komuniciranje između Općinskog vijeća, Partnerskog odbora te drugih interesnih skupina u ovom procesu.
Partnerski odbor Općine
Osim Općinskog vijeća, Partnerski odbor („Partnerstvo“) je najvažnije tijelo unutar sustava za provedbu SPR-a. Partnerstvo je novo sredstvo osnovano kao dio procesa pripreme SPR-a i koje ostaje jedna od najvažnijih karakteristika u provedbi SPR-a.

Partnerstvo nije osnovano izborima, već se temelji na nizu propisa. Partnerstvo je savjetodavna skupina koja preporučuje odnosno odbacuje prijedloge sastavljene unutar SPR-a. Ono ne donosi izvršne odluke, već sastavlja preporuke za Općinsko vijeće kako bi se osiguralo veće i kvalitetnije uključivanje zainteresiranih strana. Partnerstvo se sastaje redovito, kako bi se osigurala primjena odgovarajućih postupaka i procesa prilikom njegovog odabira.

Civilni i privatni sektor
Nevladine organizacije su krajnje vrijedni sudionici u provedbi SPR-a, budući da imaju iskustva u radu unutar okruženja koje se temelji na projektima. Njihova prisutnost u Partnerstvu snažna je i takva mora ostati kako bi se osiguralo da tek nedavno započeti dijalog između ovih i vladinih organizacija dovede do još većeg ulaganja u regiju.

Privatni sektor glavni je pokretač održivog generiranja blagostanja i otvaranja novih radnih mjesta. To je najteža zadaća u Općini i najveći pojedinačni izazov koji se mora rješavati u okvirima ovog SPR-a. Privatnom sektoru bit će potrebna pomoć da to postigne: bit će mu potrebna odgovorna i djelotvorna potpora Države koja, prije svega, povećava konkurentnost lokalnog gospodarstva. Konkurentno gospodarstvo zatim se mora staviti u položaj da otvara nova radna mjesta na temelju konkurentnosti, a ne na temelju programa za otvaranje novih radnih mjesta. 
Privatni sektor, kao i civilni sektor nije dobro organiziran u ovoj regiji. Međutim, oba ova sektora potpuno su zastupljena u Partnerstvu, pa se smatraju glavnim partnerima u provedbi SPR-a, unatoč tome što možda u ovom trenutku nisu potpuno institucionalizirani.
Oko projekata se izgrađuju provedbeni mehanizmi koji imaju za rezultat razvoj Općine na način koji je naveden i poželjan u razvojnoj strategiji. Stoga je upravo razvojna strategija glavni mehanizam koji je dostupan za uspješnu provedbu. Unutar toga, kriteriji za odabir projekata predstavljaju mehanizam kojim će se odabirati odgovarajući projekti i osigurati suglasje s obrazloženjem strategije, pravilima donatora te prioritetima odabranih sektora.
Tablica 29. Organizacijske odgovornosti vezane uz SPR
	Organizacija
	Pregled trenutnih djelovanja
	Prijedlog djelovanja u implementaciji SPR-a; uloge i odgovornosti
	Vremenski okvir; potrebni resursi

	Općina
	Općinsko vijeće.
	Usvaja nacrt i konačnu verziju SPR-a. Odgovara za cjelokupnu implementaciju.
	Konačna verzija 31.03.2016.g.

	Jedinica za provedbu projekata
	Formiranje predstoji.
	Koordinacija SPR-a i podnošenje izvješća Općinskom vijeću te djelatna komunikacija s Partnerstvom i pojedinačnim dionicima.
	Formiranje 31.03. 2016.g.

	Partnerski odbor
	Osnovao se
	Savjetodavno tijelo Općinskog vijeća. SPR i projekti u sklopu SPR-a zahtijevat će pisani osvrt i procjenu Partnerstva prije nego što bude predočeni Općinskom vijeću u cilju donošenja odluke.
	Neznatna dodatna sredstva možda će u budućnosti morati biti izdvojena za pokrivanje troškova.

	Privatni sektor
	Trenutno ulaže kada se za to ukaže prilika. Niska razina strategije i vodstva dostupna.
	Ključni dionik odgovoran za stvaranje prihoda i održivih radnih mjesta. Trebat će priliku za izražavanje svojih primjedbi i osiguravanje njihovog uključenja pri implementaciji kroz Partnerstvo i druge načine.
	Pitanje unapređenja organizacije i voljnosti za komunikaciju između Općine i privatnog sektora. Može se pojaviti potreba za unapređenjem predstavničkih organizacija.

	Nevladine organizacije
	Trenutno su aktivnije no što je u početku procijenjeno.
	Ključni dionici ua privatni sektor. I jedni i drugi pokretači su lokalnog gospodarstva i tvorci novih radnih mjesta.
	Potrebno je uspostaviti platformu za konstruktivan dijalog, kako između javnog sektora i nevladinih organizacija, tako i između privatnog sektora i nevladinih organizacija. Bit će potrebno sastavljanje strategije financiranja te rasprava o istoj i njeno usvajanje.

	Nadležna tijela Županije i Ministarstva
	Predstavljaju najviše tehničke hijerarhijske instance uključene u pripremu SPR-a. Upravljaju procesom kroz osnovne smjernice i regulativnu podršku.
	Koordinacija raznih izvora financiranja u cilju postavljanja učinkovitog djelatnog sučeljavanja između projekata temeljenih na SPR-a i vanjskih sredstava. Nadzor nad cjelokupnim radom, praćenje rezultira i razvoj daljnjih smjernica.
	Nema dovoljno sredstava za izvršavanje ove zadaće. Potrebna je dodatna ekspertiza na području mehanizama združenog financiranja od strane više donatora, upravljanja razvojnom politikom te monitoringa i procjene tijeka razvoja.


14.3. Pribavljanje sredstava i financiranje
Mogući izvori financijskih sredstava često su jedini fokus planiranja razvoja. To predstavlja opasnost, budući da Općina mora zadržati kontrolu nad razvojnim procesom te privlačiti sredstva u projekte koji će podupirati razvojnu strategiju Općine. Za sredstva postoji natjecanje, isto kao i natjecanje među donatorima i financijskim organizacijama za „dobrim projektima“. Dobri projekti su prioritetni projekti koji ostvaruju razvoj u pravcu koji je utvrđen strategijom. Prema tome, Strategija određuje sredstva, a ne obrnuto.
Inicijalna izravna sredstva Europske unije (EU) raspoloživa su za ključne prioritetne projekte. Apsorpcijska moć Općine je ovom trenutku niska i bit će potrebno povećati je radi apsorpcije te efektivnog i učinkovitog korištenja raspoloživih sredstava. Izgradnja kapaciteta u Općini i pripadajućim provedbenim institucijama od vitalne je važnosti i potrebito je dati odgovarajuću pažnju kroz SPR, kao i kroz ostale razvojne programe.
Uzevši u obzir nedostatak financijskih sredstava u Općini, kao i slab financijski položaj jedinica lokalne samouprave, strategija financiranja povezana je s pristupom međunarodne donatorske financijske pomoći (uključujući npr. financiranje od strane EU, Svjetske banke i drugih bilateralnih donatora). Cilj je korištenje dostupnih fondova Europske komisije za maksimaliziranje učinaka dostupnih fondova Vlade RH i drugih multilateralnih i bilateralnih fondova.

U potpunosti je prepoznato da svaki donator ima svoje vlastite zahtjeve koji moraju biti zadovoljeni prije nego financiranje može biti potvrđeno. Uglavnom, projekti predloženi donatorima na financiranje moraju biti takvog tipa kojeg donator želi financirati i u potpunosti opravdani, odnosno moraju biti u skladu s razvojnom strategijom regije u kojoj je projekt smješten. Moraju imati i dodatnu pozitivnu procjenu izvodivosti. Zadaća predložene Jedinice za provedbu projekata biti će osiguranje da se SPR projekti podnose donatorima na pravilan način.

14.4.Praćenje (monitoring) i evaluacija
Mehanizmi za praćenje i evaluaciju (ocjenu) su važni jer omogućavaju nesmetanu, pravilnu i transparentnu provedbu programa. Također, važni su kako bi proces izrade SPR-a postao „proces učenja“ u kojem Općina i njezini dionici razvijaju kapacitete za učenje i prilagođivanje SPR-a promjenjivim okolnostima. Da bi se to moglo, potrebno je osigurati:

· Dostupnost podataka o uspješnosti – važno je da provedbeni program SPR-a generira podatke koji pokazuju koji su projekti pridonosili razvoju Općine, u kojoj mjeri i kojem vremenskom razdoblju.

· Kreirane i dogovorene ciljeve i rezultate – povezano s cjelokupnim SPR programom i individualnim projektima važno je kreirati i dogovoriti ciljeve i rezultate među svim dionicima (s procijenjenim datumima do kojih trebaju biti dostignuti).

· „evaluacijski“ okvir – unutar kojeg se prikupljenim podacima može upravljati i procjenjivati ih. Uobičajen, često korišten okvir je „logički okvir“.
Podaci i ciljevi

Osnovna analiza dala je neke „početne podatke“ prema kojima se mjeri napredak SPR-a (upravo je to i jedna od njenih funkcija) i po kojima se određuju ciljevi i razultati. Ipak, proces izrade osnovne analize pokazao je da Općina nije u položaju da može u ovom trenutku pouzdano procjenjivati status i potrebe vlastitog razvoja. Dio osnovnih podataka nedostaje, neki statistički podaci nisu pouzdani, a sposobnost analiziranja dostupnih i pouzdanih podataka je ograničena. To znači da Općina možda neće biti u stanju utvrditi što su u ovome trenutku dobri, a što loši projekti. Međutim, napredak se može postići jedino ako se uspjeh ili neuspjeh SPR-a može učinkovito mjeriti i procjenjivati.

Evaluacijski okvir

Pomaže da se shvati na kojem je stupnju mjerenje značajno za utvrđivanje uspjeha ili neuspjeha projekata i programa. Moraju se utvrditi resursi koji se koriste za provedbu programa i projekata, te na koji način to utječe na životne prilike individualaca i gospodarskih okolnosti poslovnih subjekata. Cilj je stvoriti odgovarajuće resurse Općine koji mogu utjecati na porast prihoda i stvaranje radnih mjesta. Proizvodnost i konkurentnost trebaju se povećati, a da se ekološka i društvena sredina ne izlažu pritiscima većim od onih koje ta sredina može uspješno podnijeti.

14.5 Slijedeći koraci – provedba SPR-a
Kako bi se postigla adekvatna efikasnost SRP-a, potrebno je što prije započeti s njegovom provedbom. Odnosno, provođenjem aktivnosti koje su predložene Programom. U trenutku kada se Strategija razvoja izradi, treba je usvojiti Općinsko vijeće. Njezina provedba treba započeti što je prije moguće kako ne bi došlo do „ razilaženja „ Strategije razvoja od trenutka kada je izrađena do trenutka kada je se počne primjenjivati tj. implementirati u praksi

Realizacija Programa zahtjeva strogo vezivanje planiranja projekta s godišnjim ili    višegodišnjim proračunskim planiranjem u lokalnoj zajednici.

Proračun lokalnih zajednica mora biti zasnovan na operativnom planu koji proizlazi iz Strategije razvoja. Kako bi se srednjoročni operativni plan, koji pokriva razdoblje od nekoliko godina proveo, plan aktivnosti treba podijeliti na godišnje planove aktivnosti, a koji sadrži projekte ili specifične korake projekta u slijedećoj godini. Proračun za slijedeću fiskalnu godinu mora biti povezan s izradom godišnjih programa aktivnosti. Povezanost između Strategije razvoja i proračuna ključan je preduvjet kako bi se počelo upravljati razvojem neke općine ili grada na kvalitetan način.
Slijedeći koraci koje je potrebno poduzeti pri provedbi SPR-a su:

KORAK 1: Usvajanje dokumenta Programa ukupnog razvoja od strane Općinskog vijeća, 31. ožujka 2016.g.

KORAK 2: Formalno uspostavljanje Jedinice za provedbu projekta (JPP) 30. travnja 2016.g.

KORAK 3: Priprema slijeda projekta rujan 2016.g.

KORAK 4:  Općinska Jedinica za provedbu projekta koordinira prvi krug studije izvedivosti,
30. rujan 2016.g.

KORAK 5: Početak provedbe prvog kruga projekta visokog prioriteta, rujan 2016.g.

	Ocjena Općinskog vijeća        
	Gospodarski rast EU i RH

	3. Potpuna zaposlenost i visoki dohoci
	Ostvarenje mjera:1-3
	 
	 

	 
	 
	 
	 

	2. STRATEŠKI CILJ- Razvoj gospodarstva
	 
	 
	 

	    PRIORITETI:        
	 
	 
	 

	1. Razvoj turizma
	Ostvarenje mjera:1-6
	 
	 

	2.Razvoj poljoprivrede
	Ostvarenje mjera:1-4
	Ocjena Partnerski odbor i Općinsko vijeće
	Usklađenost programa RH, EU i Istarske županije

	3.Razvoj malog i srednjeg poduzetništva
	Ostvarenje mjera:1-4
	 
	 

	3. STRATEŠKI CILJ- Visoki standardi razvoja
	 
	 
	 

	    PRIORITETI:          
	 
	 
	 

	1. Održiv i uravnotežen razvoj
	Ostvarenje mjera:1-4
	 
	 

	2 Prepoznatljiv istarski identitet
	Ostvarenje mjera:1-3
	Ocjena Partnerski odbor i Općinsko vijeće
	Ostvarenje planiranog  razvoja  EU RH i Istarske županije

	3. Razvoj dobrih odnosa javnog, poslovnog i civilnog sektora
	Ostvarenje mjera:1-3
	 
	 

	 4. Brand 
	 Ostvarenje mjera:1-2
	 
	 

	 
	 
	 
	 

	STRATEŠKI CILJ-VISOKA KVALITETA ŽIVOTA
	 
	 
	 

	      PRIORITET 1.:
	
	
	 

	INFRASTRUKTURA
	 
	 
	 

	 Prometna infrastruktura
	Program (dinamika, izvori)
	 
	 

	Parkirališta 
	Program (dinamika, izvori)
	 
	 

	Pročišćavanje otpadnih voda
	Dinamika realizacije
	 
	 

	Građevinski i kućni otpad 
	Lokacija, organizacija
	Općinsko vijeće
	Mogućnosti financiranja

	Plinofikacija                                                                                  
	Analiza, mogućnosti i koncepcija,dinamika
	 
	 

	Uređenje naselja (fasade, površine)
	Program uređenja
	 
	Organiziranost Općinske uprave

	Hortikulturno rješenje 
	Projekcija, organizacija, izvori
	 
	 

	Poticanje korištenja alternativnih izvora energije
	Stimulacija investitora
	 
	 

	PRIORITET 2: DRUŠTVENE DJELATNOSTI
	 
	 
	 

	Socijalna skrb za starije i nemoćne
	Napraviti program
	 
	 

	Valorizacija kulturnih i tradicionalnih vrijednosti  (program turist.valorizacija)
	Napraviti studiju
	 
	 

	Društveni život (strategija)
	Program, razvoj, dinamika
	Općinsko vijeće i Partnerski odbor
	Funkcioniranje partnerskog odbora

	Tradicijske vrijednosti, identitet (zaštita)
	Koncepcija, stimulacija
	 
	 

	Zdravstvene usluge (viši nivo)
	Program razvoja
	 
	Funkcioniranje TZ

	Dodatni sadržaji za mještane i turiste
	Program, dinamika,  izvori
	 
	 

	Sportski sadržaji i dječja igrališta
	Analiza stanja, program razvoja
	 
	 

	Program poticajne stanogradnje
	Konkretna realizacija
	 
	 

	PRIORITET 3. POTPUNA ZAPOSLENOST I VISOKI STANDARD
	 
	 
	 

	Cjelogodišnje zaposlenje
	Analiza stanja, program mjera
	 
	 

	Cjeloživotno učenje
	Program i dinamika
	Općinsko vijeće i Partnerski odbor
	Mogućnost financiranja

	Poticanje obrazovanja
	Kontinuiran proces
	 
	 

	STRATEŠKI CILJ:RAZVOJ GOSPODARSTVA
	 
	 
	 

	PRIORITET 1.                 RAZVOJ  TURIZMA  
	 
	 
	 

	Razvoj i funkcioniranje turizma (market. pristup i upravljanje)
	Izrada koncepta razvoja i funkcioniranje turizma
	 
	 

	Prepoznatljiva turistička destinacija
	 Koncepcija (program)
	 
	Mogućnosti financiranja

	 Turističke manifestacije i atrakcije
	Sustav manifestacija i atrakcija
	 
	 

	Program ugostiteljske ponude (autohtona)                                                                    
	 Izrada programa i realizacija
	Općinsko vijeće, Partnerski odbor i turistička zajednica
	Organiziranost Općinske uprave i funkcioniranje Turističke zajednice

	Produženje turističke sezone
	Izrada programa i realizacija
	 
	 

	Destinacija kvalitete (4 zvjezdice)
	Analiza i ocjena mogućnosti izrada standarda
	 
	 

	STRATEŠKI CILJ-RAZVOJ GOSPODARSTVA
	 
	 
	 

	PRIORITET 2. RAZVOJ POLJOPRIVREDE
	 
	 
	 

	Razvoj poljoprivrede
	Program, koncepcija, mjere
	 
	 

	Udruživanje u poljoprivredi                                                       
	Izrada modela i poticaj
	Općinsko vijeće i Partnerski odbor
	Funkcioniranje Partnerskog odbora

	Stimulacija razvoja gospodarskih zona                                                                                                                      
	Realizacija gospodarskih zona
	 
	 

	Potpora poljoprivrednim proizvođačima  
	Izrada programa mjera
	 
	 

	PRIORITET 3. RAZVOJ MALOG I SREDNJEG          PODUZETNIŠTVA
	 
	 
	 

	Podrška i poticanje poduzetničke inicijative
	Kontinuirani proces
	 
	 

	Poticanje razvoja zanata za mještane ali i kao turistička atrakcija
	Izrada programa razvoja
	Općinsko vijeće i Partnerski odbor
	Mogućnosti financiranja

	Savjetodavno tijelo
	Definirati tijelo i organizaciju
	 
	 

	Poticanje edukacije (edukacija i sufinanciranje)
	Strategija, koncepcija, edukacija
	 
	 

	 
	 
	 
	 

	STRATEŠKI CILJ- VISOKI

STANDARD RAZVOJA
	
	
	

	PRIORITET 1. ODRŽIV I URAVNOTEŽEN RAZVOJ
	 
	 
	 

	Poštivanje zakonskih odredbi i prostorno planske dokumentacije
	Kontinuirana kontrola
	 
	 

	Zaštita autohtonih objekata i arhitekture
	Kontinuirana kontrola
	Općinsko vijeće
	Organiziranost Općinske uprave

	Zaštita krajobraza i autohtonih biljnih vrsta
	Kontinuirana kontrola
	 
	 

	Program kvalitete i upravljanje kvalitetom
	Izrada programa i primjena
	 
	 

	PRIORITET 2. PREPOZNATLJIV ISTARSKI IDENTITET
	 
	 
	 

	Odnos kulture i običaja
	Program - Istarski identitet
	 
	 

	Hrana i piće
	Program - Istarski identitet
	 Turistička zajednica
	Funkcioniranje Turističke zajednice

	Arhitektura, uređenje naselja
	Program - Istarski identitet
	 
	 

	PRIORITET 3. RAZVOJ DOBRIH ODNOSA
	 
	 
	 

	Javni sektor i informiranost
	Analiza stanja, razvoj odnosa
	 
	 

	Razvoj (kontinuirani) partnerskih odnosa
	Stalni razvoj a privatnim sektorom
	 Općinsko vijeće
	Razvoj društvenih odnosa

	Civilna društva-poticanje razvoja i podrška
	Stalni razvoj odnosa
	 
	 

	PRIOREITET 4. BRAND 
	 
	 
	 

	Program brandiranje
	Izrada programa brendiranja
	Partnerski odbor
	Funkcioniranje Općinske uprave i Turističke zajednice

	Vizualni identitet
	Izrada projekta vizualnog identiteta
	Partnerski odbor
	 


14.7. Financijski okvir
U nastavku je prikazan pregled financiranja svih glavnih projekta na području Općine Oprtalj. Na samom početku dan je pregled svih projekta koji će se pokušati sprovesti na području Općine, a koji su od izuzetnog značaja za razvoj JLS-a.

PROJEKTI:

	ESI FONDOVI - EUROPSKI STRUKTRNI I INVESTICIJSKI FONDOVI I DRUGO

	NAZIV PROJEKTA
	POTPROGRAM / NAMJENA
	PROGRAM/FOND KOJI SE MOŽE KORISTITI ZA FINANCIRANJE
	UVJETI FINANCIRANJA ZA KORISNIKA

	1
	Oprtaljski vrtovi
	Tematski park, točka  10 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	2
	SV.Jeronim – Zrenj
	Projekt kulture
	Mogućnost financiranja u nekom od programa Interreg Hrvatska - Slovenija ili Hrvatska - Italija
	85% financiranja u programima Interreg + 70% od vlastitog učešće ili dodatnih 10,5% tako da bi ukupno financiranje bespovratnim sredstvima  moglo biti 95,5%.

	3
	Cesta starih uljara
	Tematski put, točka  10 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prithodni za istoga korisnika, odnosno moguće je kandidirati projekte ud više prihvatljivih korisnika. Projekt se može uklopiti i u neki program INTERREG.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financirnaje 90+7%= 97% mogućih bespovratnih sredstava

	4
	Parenzana
	Tematski put, točka  10 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prithodni za istoga korisnika, odnosno moguće je kandidirati projekte ud više prihvatljivih korisnika. Projekt se može uklopiti i u neki program INTERREG.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financirnaje 90+7%= 97% mogućih bespovratnih sredstava

	5
	Cesta izvora
	Tematskiput, točka  10 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prithodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financirnaje 90+7%= 97% mogućih bespovratnih sredstava

	6
	SOS za Motovunsku šumu
	Tematski park, točka  10 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prithodni za istoga korisnika, odnosno moguće je kandidirati projekte ud više prihvatljivih korisnika. Projekt se može uklopiti i u neki program INTERREG.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	7
	Park šuma Livade
	Tematski park, točka  10 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika. Projekt se može uklopiti i u neki program INTERREG.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	8
	Centar antikviteta – sajam
	Tržnice (sajam antikviteta treba planirati kao tržnicu antikviteta da bi bila prihvatljiva za Podmjeru 7.4. Programa ruralnog razvoja)  -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika. U programu ruralnog razvoja moguće je financirati samo materijalna ulaganja za sajam (tržnicu) antikviteta. Projekt se može uklopiti i u neki program INTERREG.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	9
	Vidikovac Sv. Jelena
	Tematski park, točka  10 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	10
	Vidikovac Sv.Silvestar
	Tematski park, točka  10 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financirnaje 90+7%= 97% mogućih bespovratnih sredstava

	11
	Uređenje trgova u Oprtlju
	Javne prometne površine , točka  18 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	12
	Uređenje kaldrme u Oprtlju
	Javne prometne površine , točka  18 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	13
	Uređenje stare Loggie 
	Projekt kulture
	Mogućnost financiranja u nekom od programa Interreg Hrvatska - Slovenija ili Hrvatska - Italija
	85% financiranja u programima Interreg + 70% od vlastitog učešće ili dodatnih 10,5% tako da bi ukupno financiranje bespovratnim sredstvima  moglo biti 95,5%.

	14
	Parkiralište u Oprtlju
	Javne prometne površine , točka  18 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	15
	Park u Oprtlju
	Javne zelene površine , točka  12 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	16
	Izgradnja kanalizacijskog sustava u Livadama
	Mala infrastruktura - odvodnja -čl.13 Pravilnika o mjeri 07 NN 22/2015
	Program ruralnog razvoja 2014-2020 - Podmjera 7.2. - Mala infrastruktura - odvodnja
	100% bespovratne potpore do 1 mil EUR

	17
	Izgradnja kanalizacijskog sustava Gradinje - Istarske toplice
	Mala infrastruktura - odvodnja -čl.13 Pravilnika o mjeri 07 NN 22/2015
	Program ruralnog razvoja 2014-2020 - Podmjera 7.2. - Mala infrastruktura - odvodnja
	100% bespovratne potpore do 1 mil EUR

	18
	Izgradnja svlačionica u Oprtlju
	Sportska građevina , točka  6 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	19
	Rekonstrukcija doma u Sv.Luciji za potrebe DVD Oprtalj
	Vatrogasni dom, točka  1 u članku 22 Pravilnika o mjeri 07 (NN 22/2015) -čl.22 Pravilnika o mjeri 07 NN 22/2015. Svaki se projekt posebno prijavljuje nakon što se provede prethodni za istoga korisnika, odnosno moguće je kandidirati projekte ud više prihvatljivih korisnika.
	Program ruralnog razvoja 2014-2020 - Podmjera 7.4. za društveni dom ili kulturni centar
	Iz Programa ruralnog razvoja Podmjera 7.4. može se dobiti 90% bespovratne potpore. Ukupno do 1 mil EUR bespovratnih sredstava. Također za vlastito učešće od 10% može se dobiti 70%   iz Fonda za sufinanciranje EU projekta ili još 7% pa je ukupno moguće financiranje 90+7%= 97% mogućih bespovratnih sredstava

	20
	Asfaltiranje nerazvrstanih cesta
	Mala infrastruktura - nerazvrstana cesta-  čl.17 Pravilnika o mjeri 07 NN 22/2015. Odnosi se samo na nerazvrstane ceste dok će lokalne I državne ceste biti financirane iz izvora nadležnih institucija prema njihovim planovima
	Program ruralnog razvoja 2014-2020 - Podmjera 7.2. - Mala infrastruktura - odvodnja
	100% bespovratne potpore do 1 mil EUR

	21
	Asfaltiranje lokalnih županijskih cesta
	Asfaltiranje lokalnih i  državnih cesta
	Županijska uprava za ceste I Hrvatska uprava za ceste
	Uvjeti nisu poznati

	22
	Uređenje ceste Fakini-Golubići-Bencani-Cotići
	Mala infrastruktura - nerazvrstana cesta-  čl.17 Pravilnika o mjeri 07 NN 22/2015. Odnosi se samo na nerazvrstane ceste dok će lokalne I državne ceste biti financirane iz izvora nadležnih institucija prema njihovim planovima. Ukoliko su dijelovi navedenih dionica lokalne ili županijske ceste taj dio nije prihvatljiv za financiranje iz Podmjere 7.2. Programa ruralnog razvoja i treba tražiti izvore u okviru mogućnosti ŽUC-a.
	Program ruralnog razvoja 2014-2020 - Podmjera 7.2. - Mala infrastruktura - odvodnja
	100% bespovratne potpore do 1 mil EUR

	23
	Uređenje ceste  Istarske toplice – Poli
	Mala infrastruktura - nerazvrstana cesta-  čl.17 Pravilnika o mjeri 07 NN 22/2015. Odnosi se samo na nerazvrstane ceste dok će lokalne I državne ceste biti financirane iz izvora nadležnih institucija prema njihovim planovima. Ukoliko su dijelovi navedenih dionica lokalne ili županijske ceste taj dio nije prihvatljiv za financiranje iz Podmjere 7.2. Programa ruralnog razvoja i treba tražiti izvore u okviru mogućnosti ŽUC-a.
	Program ruralnog razvoja 2014-2020 - Podmjera 7.2. - Mala infrastruktura - odvodnja
	100% bespovratne potpore do 1 mil EUR

	24
	Uređenje ceste Gradinje - Sv.Lucija
	Mala infrastruktura - nerazvrstana cesta-  čl.17 Pravilnika o mjeri 07 NN 22/2015. Odnosi se samo na nerazvrstane ceste dok će lokalne I državne ceste biti financirane iz izvora nadležnih institucija prema njihovim planovima. Ukoliko su dijelovi navedenih dionica lokalne ili županijske ceste taj dio nije prihvatljiv za financiranje iz Podmjere 7.2. Programa ruralnog razvoja i treba tražiti izvore u okviru mogućnosti ŽUC-a.
	Program ruralnog razvoja 2014-2020 - Podmjera 7.2. - Mala infrastruktura - odvodnja
	100% bespovratne potpore do 1 mil EUR

	25
	Uređenje bujičnih vodotoka
	Projekt očuvanja prirodne baštine. Projekt se može uklopiti i u neki program INTERREG.
	Mogućnost financiranja u nekom od programa Interreg Hrvatska - Slovenija ili Hrvatska - Italija. Isto tako projekt će biti moguće financirati u programima Iparativnog programa Konkurentnost i kohezija Prioritetna os 6 za što se natječaji pripremaju u 2016.g.
	85% financiranja u programima Interreg + 70% od vlastitog učešće ili dodatnih 10,5% tako da bi ukupno financiranje bespovratnim sredstvima  moglo biti 95,5%.

	26
	Uređenje šumskih putova
	Uređenje šumskih putova Pravilnik za Podmjeru  4.3.3. Programa ruralnoga razvoja NN. 106/2015. 
	Program ruralnog razvoja 2014-2020 - Podmjera 4.3.3. - Uređenje šumskih putova
	100% bespovratne potpore do 1 mil EUR

	27
	Uređenje crkva
	Projekt kulture
	Mogućnost financiranja u nekom od programa Interreg Hrvatska - Slovenija ili Hrvatska - Italija
	85% financiranja u programima Interreg + 70% od vlastitog učešće ili dodatnih 10,5% tako da bi ukupno financiranje bespovratnim sredstvima  moglo biti 95,5%.


	Neki od projekata Općine Oprtalj ili drugih korisnika kao npr. manifestacije, zvjezdarnica i sl.  koji se mogu prijavljivati na natječaje u cjelini ili u nekim dijelovima (i u fazi realizacije i u fazi korištenja) moći će se prijavljivati i u različitim programima transnacionalne i prekogranične suradnje koji su slijedeći:
	Transnacionalne suradnje Srednja Europa 2014-2020.

	
	Prekogranične suradnje Slovenija – Hrvatska 2014.–2020 Interreg

	
	Prekogranične suradnje Italija – Hrvatska 2014.–2020 Interreg

	
	Transnacionalne suradnje Mediteran

	
	Transnacionalne suradnje Dunav 2014. – 2020. 

	
	Transgranična jadransko-jonska suradnja

	
	Transgranična suradnja Balkan - Mediteran

	Neki od projekata Općine Oprtalj ili drugih korisnika koji se mogu prijavljivati na natječaje u cjelini ili u nekim dijelovima (i u fazi realizacije i u fazi korištenja) moći će se prijavljivati i u različitim Zajedničkim programima (fondovima) EU  koji su slijedeći:
	Obzor 2020, Kreativna europa, Europa za građane, COSME, Erasmus+; Program za zapošljavanje i socijalne inovacije; Life

	
	

	
	

	
	

	
	

	
	

	
	


Principi koje treba uvažavati i primjenjivati vezano za mogućnosti provedbe projekata Općine Oprtalj putem sredstava iz različitih ESI Fondova:
	Mogućnosti korištenja sredstava EU fondova su samo okvir mogućnosti a koliko će se i dali će se taj okvir djelom ili u većoj mjeri iskoristiti zavisi od aktivnosti koje će se provoditi.

	Uz naznačene izvore financiranja vrlo je važno razmotriti mogućnosti financiranja i iz drugih izvora kao što su značajne mogućnosti financiranja iz izvora kao Hrvatske vode, Fond za razvoj turizma, Fond za zaštitu okoliša i energetsku učinkovitost i sl. Također, mogućnosti financiranja navedene u gornjoj tabeli su mogućnosti koje su poznate u sadašnjem momentu, a kako se korištenje ESI Fondova stalno razvija, objavljuju se novi natječajni dokumenti i dobivaju se nove informacije o mogućnostima prijavljivanja projekata pa će se ove informacije trebati stalno dopunjavati.

	Da bi se aktivnosti kontinuirano provodile potrebno je usvojiti poseban akcijski plan provođenja projekata  putem EU fondova.

	U akcijskom planu nužno je definirati nositelje pojedinih projekata sa odgovornim voditeljima projekata i dinamiku realizacije pojedinih projekata.

	Za pripremu i provođenje projekata potrebno je osigurati kvalitetno vođenje projekata unutrašnjim kadrovskim potencijalima ali i vanjskim stručnjacima za EU fondove i vođenje projekata

	Također u akcijskom planu provođenja projekata  sredstvima EU fondova treba predvidjeti početnu fazu od koje svaki projekt počinje a to je priprema projekata.

	Priprema projekata u principu sastoji se od: utvrđivanja nositelja, rješavanja imovinsko-pravnih poslova, izrade tehničke dokumentacije kao što su glavni projekti i troškovnici i izrada studije izvodljivosti.

	Pripremu projekata mora pratiti jasna politika opredjeljenja za provedbu projekata i osiguranje početne količine sredstava za nužnu pripremu projekata.


15. Izvori:
Prostorni plan uređenja Općine 

Program ukupnog razvoja Općina Oprtalj
ŽUPANIJSKA RAZVOJNA STRATEGIJA ISTARSKE ŽUPANIJE 2011.-2013.

http://www.dzs.hr/
https://uprava.gov.hr/o-ministarstvu/ustrojstvo/uprava-za-opcu-upravu/registri/registar-udruga/826
http://www.dzs.hr/Hrv_Eng/publication/2014/SI-1526.pdf
http://www.istra.hr/hr/pr/statistika/2014
Pregled stanja Hrvatskog gospodarstva i javnih financija, Nezavisni sindikat znanosti i visokog obrazovanja, travanj 2014.g.
Bilten br. 212., Hrvatska narodna banka, ožujak 2015.g.

Statistički ljetopis 2014, Državni zavod za statistiku, prosinac 2014.g.
PROGRAM KONVERGENCIJE REPUBLIKE HRVATSKE ZA RAZDOBLJE 2015. – 2018., europska komisija, travanj 2015.g.

SMJERNICE EKONOMSKE I FISKALNE POLITIKE ZA RAZDOBLJE 2015. – 2017.,  Ministarstvo financija – Republike Hrvatske, studeni 2014.g.

http://liderpress.hr/biznis-i-politika/svijet/mmf-u-2015-ocekuje-rast-hrvatskog-gospodarstva-za-05-posto/
http://www.hgk.hr/djelatnost/gosp_Općinaiteljstvo/rast-obujma-Općinaevinskih-radova
PROMJENE U EVIDENTIRANOJ NEZAPOSLENOSTI TIJEKOM LIPNJA TE STANJE REGISTRIRANE NEZAPOSLENOSTI NA KRAJU LIPNJA 2012. GODINE, HZZ

PROMJENE U EVIDENTIRANOJ NEZAPOSLENOSTI TIJEKOM LIPNJA TE STANJE REGISTRIRANE NEZAPOSLENOSTI NA KRAJU LIPNJA 2013. GODINE, HZZ

PROMJENE U EVIDENTIRANOJ NEZAPOSLENOSTI TIJEKOM LIPNJA TE STANJE REGISTRIRANE NEZAPOSLENOSTI NA KRAJU LIPNJA 2014. GODINE, HZZ
PROMJENE U EVIDENTIRANOJ NEZAPOSLENOSTI TIJEKOM LIPNJA TE STANJE REGISTRIRANE NEZAPOSLENOSTI NA KRAJU LIPNJA 2015. GODINE, HZZ

Agencija za plaćanje u poljoprivredi ribarstvu i ruralnom razvoju

Ministarstvo poljoprivrede

Ministarstvo gospodarstva

Ministarstvo poduzetništva i obrta

Ministarstvo regionalnog razvoja i fondova Europske unije

Ministarstvo financija

Ministarstvo turizma

Državni zavod za statistiku

Hrvatska gospodarska komora

Hrvatska obrtnička komora

Hrvatska turistička zajednica

Turistička zajednica Istarske Županije

Općina Oprtalj

Ministarstvo znanosti, obrazovanja i sporta

Ministarstvo uprave Republike Hrvatske

Županijska razvojna strategija Istarske županije 2011.g.-2013.g.

Regionalni operativni program
Projekti za povećanje Općine i svladavanje razvojnih prepreka (projekti fizičke, gospodarske i socijalne infrastrukture – koje provodi javni sektor, a potencijalno financiraju donatori!)*








Strategija odresđuje koju vrstu imovine poboljšati i izgraditi i kako poboljšati i graditi imovinu











Grade nove resurse





Poboljšavaju postojeće resurse





Osiguravaju postojeće resurse











SPR je usredotočen na projekte koje provodi javni sektor; ti projekti podupru ulaganja privatnog sektora, a zajedno sačinjavaju razvojnu strategiju





I tako omogućavaju i olakšavaju individualna ulaganja (većina će biti iz privatnog sektora poduzeta) STRATEŠKI CILJ -Visoki standard razvoja


       STRATEŠKI CILJ –Razvoj gospodarstva   








Projekti javnog sektora i investicije privatnog sektora zajednički sačinjavaju provedbu PUR strategije i ostvaruju PUR viziju

UČINAK





ULAZ








IZLAZ








� Izvor:  ( � HYPERLINK "http://www.istra-istria.hr/index.php?id=263" ��http://www.istra-istria.hr/index.php?id=263� , 13.08.2013.)

